ഷെറിൻ വധം ; വളർത്തച്ഛന് ജീവപര്യന്തം - Kannur Varthakal Online\nഷെറിൻ വധം ; വളർത്തച്ഛന് ജീവപര്യന്തം\nദത്തുപുത്രിയും മൂന്നു വയസുകാരിയുമായ ഇന്ത്യന് ബാലിക ഷെറിന് മാത്യൂസിനെ കൊലപ്പെടുത്തിയ കേസില് വളര്‍ത്തച്ഛനും എറണാകുളം സ്വദേശിയുമായ വെസ്‌ലി മാത്യുവിന് ജീവപര്യന്തം. ഡാളസിലെ 12 അംഗ ഡിസ്ട്രിക്‌ട് കോടതിയാണ് ശിക്ഷ വിധിച്ചത്. 30 വര്‍ഷം ശിക്ഷ അനുഭവിച്ച ശേഷമേ പ്രതിക്ക് പരോള് ലഭിക്കൂ.\n2017 ഒക്‌ടോബര് ഒന്നിനാണ് കേസിനാസ്പദമായ സംഭവം. റിച്ചഡ്‌സണിലെ വീട്ടില് നിന്ന് ഷെറിന് മാത്യൂസിനെ കാണാതായെന്ന് ചൂണ്ടിക്കാട്ടി ഒക്ടോബര് ഏഴിനാണ് പിതാവ് എറണാകുളം സ്വദേശി വെസ്‌ലി മാത്യൂസ് (39) പരാതിപ്പെടുന്നത്. ഒക്ടോബര് 22നാണ് വെസ്‌ലിയുടെ വീട്ടില് നിന്ന് ഒന്നര മൈല് അകലെ കലുങ്കിനടിയില് നിന്ന് ഷെറിന്റേതെന്ന് കരുതുന്ന മൃതദേഹം കണ്ടെത്തുന്നത്.2017 ഒക്‌ടോബര് ഒന്നിനാണ് കേസിനാസ്പദമായ സംഭവം. റിച്ചഡ്‌സണിലെ വീട്ടില് നിന്ന് ഷെറിന് മാത്യൂസിനെ കാണാതായെന്ന് ചൂണ്ടിക്കാട്ടി ഒക്ടോബര് ഏഴിനാണ് പിതാവ് എറണാകുളം സ്വദേശി വെസ്‌ലി മാത്യൂസ് പരാതിപ്പെടുന്നത്. ഒക്ടോബര് 22നാണ് വെസ്‌ലിയുടെ വീട്ടില് നിന്ന് ഒന്നര മൈല് അകലെ കലുങ്കിനടിയില് നിന്ന് ഷെറിന്റേതെന്ന് കരുതുന്ന മൃതദേഹം കണ്ടെത്തുന്നത്.\nവളര്‍ച്ചക്കുറവുള്ള കുഞ്ഞാണ് ഷെറിന്. പോഷകാഹാരക്കുറവുമുണ്ട്. അതിനാല് ഇടക്കിടെ പാല് കൊടുത്തിരുന്നു. പുലര്‍ച്ചെ മൂന്നു മണിക്ക് ഉറക്കത്തില് നിന്ന് വിളിച്ച് പാല് കുടിക്കാന് നല്‍കിയപ്പോള് വിസമ്മതിച്ചു. ഇതിന് ശിക്ഷയായി വീടിനു പുറത്തു നിര്‍ത്തിയെന്നും 15 മിനിറ്റിനു ശേഷം തിരികെയെത്തി നോക്കുമ്പോള് കുട്ടിയെ കണ്ടില്ലെന്നുമായിരുന്നു വെസ്‌ലി ആദ്യം പോലീസിനോട് പറഞ്ഞത്.എന്നാല്, ബലം പ്രയോഗിച്ച് പാല് കുടിപ്പിക്കാന് ശ്രമിച്ചപ്പോള് കുട്ടിക്ക് ശ്വാസം മുട്ടിയതായും മരിച്ചെന്ന് കരുതി മൃതദേഹം പുറത്തു കൊണ്ടു പോയി ഉപേക്ഷിക്കുകയായിരുന്നെന്നും വെസ്‌ലി പോലീസിനോട് മൊഴി മാറ്റിപ്പറഞ്ഞു. ഇതോടെയാണ് വെസ്‌ലിയെ അറസ്റ്റ് ചെയ്യുന്നത്. നഴ്‌സായ ഭാര്യ സിനിയെ വൈദ്യസഹായത്തിന് വിളിക്കാത്തതാണ് സംഭവം കൊലപാതകമാണെന്ന് സംശയം തോന്നാന് കാരണം.\nPrevious പണമില്ല, ആംബുലന്‍സ് നല്‍കിയില്ല: മകന്റെ മൃതദേഹം തോളിലേറ്റി അച്ഛന്\nNext ആശുപത്രിയിലും ടിക്ടോക് ; നടപടി ഉടൻ


ജീവിതം, സ്വപ്‌നങ്ങള്, സ്ത്രീകള്, സത്യങ്ങള്, മിഥ്യകള്... അലക്‌സാണ്ടര് പുഷ്‌കിന് ദ ഗ്രേറ്റ്! | Books| Alexander Pushkin\nജീവിതം, സ്വപ്‌നങ്ങള്, സ്ത്രീകള്, സത്യങ്ങള്, മിഥ്യകള്... അലക്‌സാണ്ടര് പുഷ്‌കിന് ദ ഗ്രേറ്റ്!\nJun 6, 2020, 03:56 PM IST\nസാര് ചക്രവര്‍ത്തിയായ അലക്‌സാണ്ടര് ഒന്നാമന്റെ നികൃഷ്ടഭരണത്തിനെതിരേ വിവാദമായ ഒരു കവിതയെഴുതി-'ഓഡ് റ്റു ലിബര്‍ട്ടി'. പുഷ്‌കിനെ നാടുകടത്താന് തക്ക പലകാരണങ്ങളില് ഒന്നായി ആ കവിത മാറുകയും ചെയ്തു\nആയിരം സ്വപ്നങ്ങളെ സ്വപ്നം കാണുന്നതാണ് ഒരിക്കലെങ്കിലും ഒരു സ്വപ്നംപോലും കാണാത്തതിലും നല്ലത്!\nജീവിതം നിങ്ങളെ വഞ്ചിക്കുകയാണെങ്കിൽ ഒരിക്കലും സങ്കടപ്പെടരുത്, കോപിക്കരുത്! നിങ്ങളുടെ സങ്കടത്തിന് വഴങ്ങുക- സന്തോഷത്തിനുള്ള നിങ്ങളുടെ സമയം വരും. എന്നെ വിശ്വസിക്കൂ...\nഒരു അപമാനത്തിനും ഭയപ്പെടാതെ, കിരീടം ആവശ്യപ്പെടാതെ, മുഖസ്തുതിയെയും അപവാദത്തെയും നിസ്സംഗതയോടെ സ്വീകരിക്കുക, ഒരു വിഡ്ഢിയുമായി തർക്കിക്കരുത്.\nപതിനായിരം സത്യങ്ങളേക്കാൾ നല്ലത് നമ്മെ പ്രചോദിപ്പിക്കുന്ന മിഥ്യാധാരണകളാണ്.\nഒരു സ്ത്രീയോടുള്ള സ്നേഹവും അവളുടെ സന്തോഷവും നമ്മൾ എത്രമാത്രം വിലകുറച്ചു കാണുന്നുവോ അത്രമാത്രം നമ്മളവളെ നശിപ്പിച്ചുകൊണ്ടിരിക്കുകയാണ്.\nആധുനിക റഷ്യൻ സാഹിത്യത്തിന്റെ പ്രചാരകനായ അലക്സാണ്ടർ പുഷ്കിൻ ലോകത്തിന് നല്കിയ ഉപദേശങ്ങളാണിവ. പതിനഞ്ചാം വയസ്സിൽ തന്റെ ആദ്യകവിത പ്രകാശിപ്പിച്ചുകൊണ്ട് റഷ്യൻ സാഹിത്യലോകത്തിന്റെ പ്രശംസ പിടിച്ചുപറ്റിയ പുഷ്കിൻ, സാർ ചക്രവർത്തിയായ അലക്സാണ്ടർ ഒന്നാമന്റെ നികൃഷ്ടഭരണത്തിനെതിരേ വിവാദമായ ഒരു കവിതയെഴുതി-'ഓഡ് റ്റു ലിബർട്ടി'. പുഷ്കിനെ നാടുകടത്താൻ തക്ക പലകാരണങ്ങളിൽ ഒന്നായി ആ കവിത മാറുകയും ചെയ്തു. സാർ ചക്രവർത്തിയുടെ പോലീസിന്റെ നോട്ടപ്പുള്ളിയായതോടെ പുഷ്കിന് തന്റെ രചനകൾ പ്രസിദ്ധീകരിക്കാൻ പറ്റാത്ത സാഹചര്യമായി. ആ അവസ്ഥയാണ് റഷ്യൻ സാഹിത്യം എക്കാലവും കൊണ്ടാടിയ നാടകമായ ബോറിസ് ഗൊഡുനോവ് പിറവി കൊള്ളാൻ കാരണമായത്.\n1799 ജൂൺ ആറിന് റഷ്യയിലെ മോസ്കോയിലെ പ്രഭു കുടുംബത്തിൽ ജനിച്ച അലക്സാണ്ടർ പുഷ്കിൻ തന്റെ പൂർവ്വികരുടെ സാമൂഹികസ്ഥാനമാനങ്ങളിൽ അഭിരമിക്കാതെ സ്വന്തം ചിന്തകളിൽ മുഴുകിക്കഴിയുന്ന പ്രകൃതക്കാരനായിരുന്നു. റഷ്യൻ പ്രഭുകുടുംബങ്ങളിലെ പല ആഭിജാത്യമര്യാദകളെയും അദ്ദേഹം സ്വന്തം കാര്യത്തിൽ ഗൗനിക്കാറില്ലായിരുന്നു. റഷ്യയുടെ രാഷ്ട്രീയദുരന്തമാണ് സാർ ഭരണമെന്ന് അദ്ദേഹം തന്റെ കൃതികളിലൂടെ ജനങ്ങളോട് സംവദിച്ചു.\nവളരെ ചെറുപ്പത്തിലേ തന്റെ ആയയിൽ നിന്നും ഫ്രഞ്ച് ഭാഷ സ്വായത്തമാക്കിയ പുഷ്കിൻ, ഫ്രഞ്ച് സാഹിത്യങ്ങളോടും തത്വചിന്തകളോടും വളരെ നല്ല അടുപ്പം പുലർത്തിയിരുന്നു. ഫ്രഞ്ച് നവോത്ഥാനവും വോൾട്ടയർ, ദിദേറോ പോലുള്ള ചിന്തകരും പുഷ്കിന്റെ വായനയെ സ്വാധീനിച്ചു. റഷ്യയിലെ സാമൂഹികപരിഷ്കാരങ്ങൾക്ക് ചുക്കാൻപിടിക്കാൻ തുടങ്ങിയതോടെ ഭരണാധികാരികളുമായി പുഷ്കിൻ ഇടഞ്ഞു.\nആയിടയ്ക്കാണ് ഗ്രീക്ക് വിപ്ളവവുമായും പുഷ്കിൻ ആശയപരമായി സഹകരിക്കുന്നത്. സാമ്പത്തികമായ ചില ബുദ്ധിമുട്ടുകൾ അലട്ടിയപ്പോൾ പുഷ്കിൻ തന്റെ ഇഷ്ടവിനോദങ്ങളിലൊന്നായ ദ്വന്ദയുദ്ധത്തിനായി ഇറങ്ങിപ്പുറപ്പെട്ടു. ജോർജസ് ഡി എൻതേസ് എന്ന ഫ്രഞ്ച് മിലിറ്ററി ഓഫീസറോട് ഏറ്റുമുട്ടാനിറങ്ങിയ പുഷ്കിൻ പക്ഷേ ജോർജസിന്റെ നിറതോക്കിൽ നിന്നേറ്റ വെടിയാൽ വയറിന് ഗുരുതരമായി പരിക്കേറ്റ് 1837-ൽ മരണമടയുകയാണുണ്ടായത്.\nകവി, നോവലിസ്റ്റ്, നാടകകാരൻ, തത്വചിന്തകൻ തുടങ്ങിയ നിലകളിലെല്ലാം പുഷ്കിൻ തന്റെ സാന്നിധ്യം ആധുനിക റഷ്യൻ സാഹിത്യത്തിലുറപ്പിച്ചു. ദ ബ്രോൺസ് ഹോഴ്സ്മാൻ എന്ന കവിതയും ദ സ്റ്റോൺ ഗസ്റ്റ് എന്ന നാടകവും യൂജിൻ വൺഗിൻ എന്ന നോവലും ഇതിന് മികച്ച ഉദാഹരണങ്ങളാണ്. ഗാനരചയിതാവ് എന്ന നിലയിൽ റഷ്യൻ സംഗീതമേഖലയിലും പുഷ്കിൻ നിലയുറപ്പിച്ചിരുന്നു. റഷ്യൻ റൊമാന്റിസിസത്തിന്റെ പ്രോത്ഘാടകരിൽ പ്രധാനിയാണ് പുഷ്കിൻ എന്ന് നിരൂപകർ നിരീക്ഷിക്കുന്നുണ്ട്. എന്നാലും റൊമാന്റിക് പോയറ്റ് എന്ന പട്ടികയിൽപ്പെടുത്താൻ സമ്മതിക്കാതെ നിയോകാളാസിക്കൽ ശൈലിയുടെ പിന്തുടർച്ചക്കാരനാണ് പുഷ്കിൻ എന്നും വാദിക്കുന്നവരുണ്ട്. ഒരേ സമയം തന്നെ റൊമാന്റിക്കും അതേപോലെ റൊമാന്റിക്കല്ലാത്ത സ്വഭാവവും കാണിക്കുന്നവയാണ് അദ്ദേഹത്തിന്റെ കൃതികൾ.\nContent Highlights: RememberingRussian Writer Alexander Pushkin on his 221 birth Anniversary


അടച്ചുപൂട്ടിയ അനധികൃത ക്വാറികള് വീണ്ടും പ്രവര്‍ത്തിക്കുന്നു :: Janmabhumi Daily\nThursday3May 2018 9:32 pm IST\nപാനൂര്: നരിക്കോട് മല, പാത്തിക്കല് ഭാഗങ്ങളില് അടച്ചുപൂട്ടിയ അനധികൃത ക്വാറികള് വീണ്ടും പ്രവര്‍ത്തിക്കുന്നു. തഹസില്‍ദാര് അഞ്ചു ടിപ്പര് ലോറികള് പിടിച്ചെടുത്തു. അനധികൃത ക്വാറികളില് നിന്നും കല്ലുകള് കയറ്റി വരുന്ന ലോറികളാണ് തലശേരി തഹസിദാര് ടി.വി.രഞ്ജിത്തിന്റെ നേതൃത്വത്തിലുളള സംഘം പിടികൂടിയത്. കലക്ടര്‍ക്ക് ലഭിച്ച പരാതിയെ തുടര്‍ന്നാണ് പരിശോധന നടന്നത്. കൊളവല്ലൂര് പോലീസ് നടത്തിയ ശക്തമായ നടപടിയിലൂടെ അടച്ചുപൂട്ടിയ ക്വാറികള് വീണ്ടും പ്രവര്‍ത്തിക്കുന്ന വിവരം നാട്ടുകാര് കലക്ടറെ അറിയിക്കുകയായിരുന്നു. നരിക്കോട്മല, പാത്തിക്കല് മേഖലകളില് നിരവധി അനധികൃത കരിങ്കല്‍ക്വാറികള് പ്രവര്‍ത്തിക്കുന്നുണ്ട്. എസ്‌ഐ.ധനഞ്ജയദാസ് നടത്തിയ മിന്നല് പരിശോധനയില് 10 ലക്ഷം രൂപ വിലവരുന്ന സ്‌ഫോടക വസ്തുക്കള് ഈയിടെ ക്വാറികളില് നിന്നും പിടികൂടിയിരുന്നു. സ്‌ഫോടക വസ്തു പിടികൂടിയ എസ്‌ഐ.ധനഞ്ജയദാസിനെ കോഴിക്കോട് സ്ഥലം മാറ്റിയതും, ഇതിനു പിന്നില് സിപിഎം നേതൃത്വമാണെന്നും ആരോപണമുയര്‍ന്നിരുന്നു.\nമലിനീകരണ നിയന്ത്രണബോര്‍ഡ് അനുമതി നിഷേധിച്ച പാറമട വീണ്ടും പ്രവര്‍ത്തിക്കുന്നു


ചെമ്പ്രയിലെ ഈ തടാകം ഇപ്പോള് കണ്ടാല് ഹൃദയം പറിഞ്ഞുപോകും; കാട്ടുതീ താണ്ഡവമാടിയ മലമുകളിലെ കാഴ്ച്ചകള്\nWed Dec 19 2018 22:14:52 GMT+0530 (IST)\nS Vinesh| Updated On: 2017-02-23 05:43:11.0 | Location :\nമലമുകളില് പച്ചപ്പാര്‍ന്ന പുല്‍മേടുകളെല്ലാം കത്തിച്ചാമ്പലായപ്പോള് ഹൃദയതടാകത്തിന്റെ ഒരു പ്രേതമാണിപ്പോള് അവശേഷിക്കുന്നതെന്ന് തോന്നും. അത്രത്തോളം ഹൃദയഭേദകമാണിവിടുത്തെ കാഴ്ച്ച. വയനാട്ടില് മറ്റിടങ്ങളിലെ അപൂര്‍വമാമായിമാത്രം കാണപ്പെടുന്ന പുല്‍മേടുകളുടെ കേദാരമാണ് പശ്ചിമഘട്ടത്തിലെ സുപ്രധാന ജൈവവൈവിധ്യങ്ങളുടെ കലവറയായ ചെമ്പ്രമല\nസമുദ്രനിരപ്പില് നിന്ന് 1800-2000 മീറ്റര് ഉയരത്തിലാണ് ചെമ്പ്രമല സ്ഥിതി ചെയ്യുന്നത്. വയനാട്ടിലെ ബാണാസുര മലകഴിഞ്ഞാല് ഏറ്റവും ജൈവസമ്പന്നമായ ഇടം. ഹെക്ടര്‍ക്കണക്കിന് വിസ്തൃതിയില് വ്യാപിച്ചുകിടക്കുന്ന പുല്‍മേടുകളും ചോലവനങ്ങളുംകൊണ്ട് സമ്പന്നമായ ഇടം. അപൂര്‍വ സസ്യജാലങ്ങളടങ്ങിയ ജൈവവവൈവിധ്യങ്ങളുടെ പറുദീസ. ചെമ്പ്രമലയ്ക്ക് ഒത്ത നടുവിലായാണ് ഹൃദയ തടാകത്തിന്റെ സ്ഥാനം. സന്ദര്‍ശകരുടെ മനംകുളിര്‍പ്പിക്കുന്ന കാഴ്ച്ച. ഹൃദയത്തില് ഘടനയില് വരച്ചുവച്ചപോലെയുള്ള തടാകത്തില് പളുങ്കുമണികള്‍പോലെ ജലാശയം. പച്ചപ്പാര്‍ന്ന കുന്നിന്റെ മധ്യത്തിലുള്ള ഹൃദയതടാകം കാണാന് എല്ലാകാലങ്ങളിലും സന്ദര്‍ശകരുടെ ബാഹുല്യമുണ്ട്. ചെമ്പ്രയിലെ വാച്ച് ടവര് വരെ വാഹനങ്ങള് പോകും. അവിടെ നിന്ന് ഒന്നരകിലോമീറ്റര് ചെങ്കുത്തായ മലകയറിയാലാണ് ഹൃദയതടാകത്തിന് അടുത്തെത്താനാവുകയുള്ളു.\nകാട്ടുതീയ്ക്ക് മുമ്പുള്ള ഹൃദയ തടാകത്തിലെ കാഴ്ച്ച\nകഴിഞ്ഞദിവസങ്ങളില് വയനാടന്‍കാടുകളെ ആഞ്ഞുപുല്‍കിയ കാട്ടുതീയില് ചെമ്പ്രമലയും അഗ്നിയോട് പടവെട്ടാനാകാതെ കത്തിച്ചാമ്പലായി. വനംവകുപ്പിന്റെ കണക്കനുസരിച്ച് 100 ഹെക്ടര് പുല്‍മേടുകള് മാത്രം കത്തിച്ചാമ്പലായി. മലമുകളില് പച്ചപ്പാര്‍ന്ന പുല്‍മേടുകളെല്ലാം കത്തിച്ചാമ്പലായപ്പോള് ഹൃദയതടാകത്തിന്റെ ഒരു പ്രേതമാണിപ്പോള് അവശേഷിക്കുന്നതെന്ന് തോന്നും. അത്രത്തോളം ഹൃദയഭേദകമാണിവിടുത്തെ കാഴ്ച്ച. വയനാട്ടില് മറ്റിടങ്ങളിലെ\nഅപൂര്‍വമായി മാത്രം കാണപ്പെടുന്ന പുല്‍മേടുകളുടെ കേദാരമാണ് പശ്ചിമഘട്ടത്തിലെ സുപ്രധാന ജൈവവൈവിധ്യങ്ങളുടെ കലവറയായ ചെമ്പ്രമല.\nഈ പുല്‍മേടിനുള്ളില് ആയിരക്കണക്കിന് ചെറുസസ്യങ്ങളുമുണ്ട്. കടുത്തവേനലിലും ജലത്തെ സംരക്ഷിച്ചു തടാകത്തില് നിലനിര്‍ത്തുന്നത് ഈ പുല്‍മേടുകളാണ്. ലോകത്തില്‍ത്തന്നെ അപൂര്‍വമായി കാണപ്പെടുന്ന സെറോപിജിയ മനോഹരി മുതലുള്ള സസ്യജാലങ്ങളുടെ കലവറയാണ് ചെമ്പ്ര. ഇന്ത്യയില് കാണപ്പെടുന്ന നാല്‍പത്ത് ഇനം കുറിഞ്ഞികളില് പത്തില്‍പ്പരം ഇവിടെയാണുള്ളത്. പുല്‍മേടുകളില് കാണപ്പെടുന്ന ഗ്രൗണ്ട് ഓര്‍ക്കിഡുകളുടെ കേദാരമെന്നാണ് ഇവിടം അറിയപ്പെടുന്നതെന്ന് ചെമ്പ്രയെക്കുറിച്ച് നിരവധി പഠനങ്ങള് നടത്തിയിട്ടുള്ള പരിസ്ഥിതി പ്രവര്‍ത്തകനായ സലിം പിച്ചന് നാരദാ ന്യൂസിനോട് പറഞ്ഞു. ഏറ്റവും വലിയ ഗ്രൗണ്ട് ഓര്‍ക്കിഡ് ഇവിടെ കാണപ്പെടുന്നുണ്ട്. ബാണാസ്റ്റ് ലാഫിംഗ് ട്രഷ് എന്ന പക്ഷിവര്‍ഗത്തെ രാജ്യത്ത് തന്നെ ആദ്യമായി കണ്ടെത്തിയത് ഇവിടെയാണ്. ചെമ്പ്ര കൂടാതെ ബാണാസുര, ബ്രഹ്മഗിരി മലമുകളിലും പുതിയ സ്പീഷിസില് വരുന്ന പക്ഷിയെ കണ്ടെത്തിയിരുന്നു.\nലക്കിടി കഴിഞ്ഞാല് ഏറ്റവും കുളിരാര്‍ന്ന കാലാവസ്ഥയാണ് ചെമ്പ്രയുടെ മുകളില്. സദാ മഞ്ഞുപെയ്തുകൊണ്ടിരിക്കുന്ന ഇവിടെ അപൂര്‍വമായി നൂല്‍മഴയും ലഭിക്കാറുണ്ട്. സാഹസിക സഞ്ചാരികള് എരുമക്കൊല്ലിയില് നിന്ന് അഞ്ച് കിലോമീറ്ററോളം കാല്‍നടയായാണ് മുമ്പ് ചെമ്പ്രമല കയറിയിരുന്നത്. 2008ഓടെയാണ് പ്രദേശവാസികളെ സംഘടിപ്പിച്ചുകൊണ്ട് വനംവകുപ്പ് വനസംരക്ഷണസമിതികള് ഉണ്ടാക്കിയത്. അതിന് ശേഷമാണ് വനസംരക്ഷണസമിതികളുടെ മേല്‍നോട്ടത്തില് ചെമ്പ്രയിലേക്ക് സഞ്ചാരികള്‍ക്ക് പ്രവേശനം അനുവദിച്ചത്. കത്തിയമര്‍ന്ന ചെമ്പ്രമല പൂര്‍വാവസ്ഥയിലെത്താന് ഇനിയെത്ര കാത്തിരിക്കേണ്ടിവരുമെന്നറിയില്ല.\nchembra jungle fire


ലോകത്തെ പ്രമുഖ ഫോണ് നിര്‍മ്മാതാക്കളായ ‘ആപ്പിള്’ പുതിയ ഐപാഡുകൾ പുറത്തിറക്കി. ‘ഐപാഡ് മിനി’ , ‘ഐപാഡ് എയര്’ എന്നിവയാണ് പുറത്തിറക്കിയത്. വര്‍ഷങ്ങള്‍ക്ക് ശേഷമാണ് ‘ആപ്പിള്’ ഈ ശ്രേണിയിലുള്ള പുതിയ ഉല്‍പന്നങ്ങള് പുറത്തിറക്കുന്നത്.\n‘ഐപാഡ് മിനി’ക്ക് 64ജിബി, 256ജിബി മെമ്മറിയുള്ള രണ്ട് മോഡലുകള് ലഭ്യമാണ്. വൈഫൈ മോഡലിന് 34,900 രൂപ മുതലും വൈഫൈ സെല്ലുലാര് മോഡലിന് 45,900 രൂപ മുതലുമാണ് ഇന്ത്യയിലെ വില. ഇതേ മെമ്മറി മോഡലുകള് പുറത്തിറങ്ങുന്ന ‘ഐപാഡ് എയറി’ന്റെ വില വൈഫൈ മോഡലിന് 44,900 രൂപയും വൈഫൈ പ്ലസ് സെല്ലുലാറിന് 55,900രൂപയുമാണ്. ഏഴ് മെഗാ പിക്‌സല് ഫ്രണ്ട് ക്യാമറയും എട്ട് മെഗാപിക്‌സല് റിയര് ക്യാമറയുമാണ് രണ്ട് മോഡലുകളിലും ഉപയോഗിക്കുന്നത്.\n‘ഐപാഡ് മിനി’ ട്രു ടോണ് സാങ്കേതികവിദ്യയോടെ 7.9 റെറ്റിന ഡിസ്‌പ്ലെയുള്ള 300 ഗ്രാം മാത്രം ഭാരമുള്ള ഫോണുകളാണ്. ഈ ഫോണിന്റെ അഞ്ചാം തലമുറയില്‍പ്പെട്ട ഫോണുകളാണ് ആപ്പിള് ഇപ്പോള് പുറത്തിറക്കുന്നത്. 2015-ലാണ് ഇതിനുമുന്‍പ് ‘ഐപാഡ് മിനി’ അവതരിപ്പിച്ചിരുന്നത്.\n2014-ല് അവസാനത്തെ വേര്‍ഷന് പുറത്തിറങ്ങിയ ‘ഐപാഡ് എയര്’ 10.5 ഇഞ്ച് സ്‌ക്രീന് സൈസ് നൽകുന്നു. 456 ഗ്രാം ആണ് ഇതിന്റെ ഭാരം. ഇവയില് പുറമെയുള്ള കീ ബോര്‍ഡ് ഘടിപ്പിക്കാൻ കഴിയും. ഇതിനായി 13,900 രൂപ വില വരുന്ന സ്മാര്‍ട് കീബോര്‍ഡുകള് വിപണിയില് ലഭ്യമാണ്. മുപ്പതോളം ഭാഷകള് ഇതില് ഉപയോഗിക്കാന് സാധിക്കും. ഈ സൗകര്യം ‘ഐപാഡ് മിനി’യില് ലഭ്യമല്ല.\nരണ്ട് ഐപാഡുകളിലും ഉപയോഗിച്ചിരിക്കുന്നത് എ12, ബയോണിക് ചിപ് ആണ്. ‘ഇ സിം’ സാങ്കേതികവിദ്യ ലഭ്യമാകുന്ന ഈ ഐപാഡുകള് ഉപയോഗിച്ച് 180 തില് കൂടുതല് രാജ്യങ്ങളുമായി വയര്‍ലെസ്സ് ബന്ധം സ്ഥാപിക്കാന് കഴിയുമെന്ന് കമ്പനി അവകാശപ്പെടുന്നു. രണ്ട് ഐപാഡുകളിലും ഉപയോഗിക്കാന് സാധിക്കുന്ന അഞ്ചാം തലമുറയില്‍പ്പെട്ട ആപ്പിള് പെന്‍സിലുകളും കമ്പനി പുറത്തിറക്കിയിട്ടുണ്ട്. 8,500 രൂപയാണ് ഇതിന്റെ വില.


ശബരിമല തീർഥാടനം: സ്പോട്ട് ബുക്കിംഗ് താൽക്കിലികമായി നിർത്തി – Veekshanam\nപത്തനംതിട്ട: ശബരിമല തീർഥാടനം ഇന്നു തുടങ്ങാനിരിക്കെ, തീർഥാടകർക്കുള്ള സ്പോട്ട് ബുക്കിംഗ് താൽക്കിലികമായി നിർത്തി. നാളെ മുതൽ മൂന്നു ദിവസത്തേക്കാണ് നിയന്ത്രണം. നേരത്തേ വിർച്വലായി ബുക്ക് ചെയ്തവർക്ക് എത്തിച്ചേരാൻ ബുദ്ധിമുട്ടുണ്ടെങ്കിൽ മറ്റൊരു ദിവസത്തേക്ക് മാറ്റി നൽകാനും തീരുമാനമായി.\nരണ്ടു മാസത്തെ തീർഥാടനത്തിന് ശബരിമല നട ഇന്ന് തുറക്കും. വൈകിട്ട് അഞ്ചിന് ക്ഷേത്രം തന്ത്രി കണ്ഠര് മഹേഷ് മോഹനരുടെ മുഖ്യ കാർമികത്വത്തിൽ മേൽശാന്തി വി കെ ജയരാജ് പോറ്റി നട തുറന്ന് ദീപം തെലിക്കും. പതിവ് പൂജകൾക്ക് ശേഷം ശബരിമല, മാളികപ്പുറം പുതിയ മേൽശാന്തിമാർ ചുമതല ഏൽക്കും. വൃശ്ചികം ഒന്നായ നാളെ പുലർച്ചെ മുതലാണ് ഭക്തർക്ക് ദർശനാനുമതി.\nത്രിവേണിയിൽ വെള്ളം കയറി. പമ്പാ സ്നാനം ഇനിയൊരറിയിപ്പുണ്ടാകുന്നതു വരെ നിരോധിച്ചു. ശബരിമലയിലേക്കുള്ള പ്രധാന റോഡുകളിൽ വെള്ളക്കെട്ട് രൂക്ഷമായി. പുനലൂർ മൂവാറ്റുപുഴ റോഡിൽ കോന്നി വകയാറിൽ വെള്ളം കയറി. അടൂരിൽ നിന്നും പത്തനംതിട്ടയിലേക്കുള്ള റോഡിലും വെള്ളം കയറിയിട്ടുണ്ട്. പത്തനംതിട്ട റിങ്ങ് റോഡിലും താഴ്ന്ന പ്രദേശത്ത് വെള്ളക്കെട്ട് രൂപപ്പെട്ടു.\nപമ്പയിലേക്കുള്ള റോഡുകളിൽ വെള്ളക്കെട്ട് ഉണ്ടെന്ന് ജില്ല കളക്ടർ ദിവ്യ എസ് അയ്യർ ഏഷ്യാനെറ്റ് ന്യൂസിനോട് പറഞ്ഞു. ബദൽ വഴികളിലൂടെ ഗതാഗതം തിരിച്ചുവിടാനാണ് ഇപ്പോഴത്തെ തീരുമാനമെന്നും കളക്ടർ അറിയിച്ചു.കനത്ത മഴയുടെ സാഹചര്യത്തിൽ പമ്പ, ത്രിവേണിയിൽ കരകവിഞ്ഞ് ഒഴുകുന്നതിനാൽ പമ്പാ സ്നാനം അനുവദിക്കാൻ കഴിയാത്ത സാഹചര്യം ആണിപ്പോഴുള്ളത്. അതേസമയം തീർഥാടന ഒരുക്കങ്ങൾ ഏകോകിപ്പിക്കാൻ റവന്യുമന്ത്രി കെ രാജൻ ഇന്ന് പമ്പയിലെത്തും.


തിരുവനന്തപുരം: സെപ്റ്റംബര് 26നായിരുന്നു സോളാര് കേസില് റിട്ടയേര്‍ഡ് ജസ്റ്റീസ് ജി ശിവരാജന് കമ്മീഷന് സര്‍ക്കാരിന് മുന്‍പാകെ റിപ്പോര്‍ട്ട് സമര്‍പ്പിച്ചത്. തുടര്‍ന്ന് റിപ്പോര്‍ട്ടിന്മേല് ഡയറക്ടര് ജനറല് ഓഫ് പ്രോസിക്യൂഷന്, അഡ്വക്കേറ്റ് ജനറല് എന്നിവരോട് സര്‍ക്കാര് നിയമോപദേശം തേടി. ഒക്ടോബര് മൂന്നിനായിരുന്നു നിയമോപദേശം ലഭിച്ചത്. തുടര്‍ന്നുള്ള ദിവസങ്ങളിലൊന്നും റിപ്പോര്‍ട്ടിലെ പരാമര്‍ശങ്ങളെക്കുറിച്ചോ മറ്റ് കാര്യങ്ങളെക്കുറിച്ചോ ഒന്നും തന്നെ വ്യക്തമാക്കാന് മുഖ്യമന്ത്രി തയ്യാറായില്ല.\nഉമ്മന്‍ചാണ്ടിക്കെതിരെ വിജിലന്‍സ് അന്വേഷണമാണ് സര്‍ക്കാര് പ്രഖ്യാപിച്ചിരിക്കുന്നത്. കഴിഞ്ഞ യുഡിഎഫ് സര്‍ക്കാരിന്റെ കാലത്ത് ആഭ്യന്തരമന്ത്രിയായിരുന്ന തിരുവഞ്ചൂര് രാധാകൃഷ്ണനെതിരെ ക്രിമിനല് കേസാണ് രജിസ്റ്റര് ചെയ്യുക. മുഖ്യമന്ത്രിയെ തന്റെ സ്വാധീനം ഉപയോഗിച്ച് രക്ഷിച്ചുവെന്ന റിപ്പോര്‍ട്ടിലെ കണ്ടെത്തലിന്റെ അടിസ്ഥാനത്തിലാണ് നടപടി. ഇരുവരേയും കൂടാതെ കോണ്‍ഗ്രസ് നേതാക്കളായ ആര്യാടന് മുഹമ്മദ്, എ പി അനില് കുമാര്, അടൂര് പ്രകാശ്, ഹൈബി ഈഡന്, കെ സി വേണുഗോപാല്, പളനിമാണിക്യം, എന്. സുബ്രഹ്മണ്യം, ജോസ്. കെ.മാണി എന്നിവര്‍ക്കെതിരേയും അന്വേഷണം പ്രഖ്യാപിച്ചിട്ടുണ്ട്. സരിതയുടെ കത്തില് ഇവരുടെ പേരുകള് ഉണ്ടായിരുന്നെങ്കിലും വ്യക്തമായ അന്വേഷണം നടത്താന് ഉദ്യോഗസ്ഥര് തയ്യാറായിരുന്നില്ല. തുടര്‍ന്നാണ് അന്വേഷണത്തിന് കമ്മീഷന് ശുപാര്‍ശ ചെയ്തത്. അഴിമതി നിരോധന നിയമത്തിനു പുറമെ ലൈംഗീകാതിക്രമണം, സ്ത്രീത്വത്തെ അപമാനിക്കല് എന്നീ വകുപ്പുകള് കൂടി ചേര്‍ത്തായിരിക്കും ഇവര്‍ക്കെതിരെ അന്വേഷണം നടത്തുക.\nഅതേസമയം അന്വേഷണം അട്ടിമറിക്കാന് ശ്രമിച്ചതിന് എഡിജിപി കെ. പത്മകുമാറിനും ഡിവൈഎസ്പി കെ. ഹരികൃഷ്ണനും എതിരെ കേസെടുക്കും. പത്മകുമാറിനെ മാര്‍ക്കറ്റ് ഫെഡ് എംഡിയായും അന്നത്തെ അന്വേഷണ സംഘത്തലവന് ഡിജിപി എ. ഹേമചന്ദനെ കെഎസ്ആര്‍ടിസി എംഡിയായും മാറ്റി നിയമിച്ചു. സരിതാ എസ്. നായരെ സ്വാധീനിക്കാന് ശ്രമിച്ചതിന് മുന് എംഎല്‍എമാരായ തമ്പാനൂര് രവി, ബെന്നി ബഹനാന് എന്നിവര്‍ക്കെതിരെയും കേസെടുക്കും. ടീം സോളാറിന്റെ ഉദ്ഘാടനത്തില് പങ്കെടുത്ത മുന് മന്ത്രിമാര്‍ക്കെതിരയും കേസെടുക്കും.\nഉമ്മൻചാണ്ടി മുഖേന അദ്ദേഹത്തിന്റെ പഴ്സണൽ സ്റ്റാഫായ ടെന്നി ജോപ്പൻ, ജിക്കുമോൻ ജേക്കബ്, ഗൺമാൻ സലിംരാജ്, ഉമ്മൻ ചാണ്ടിയുടെ ഡൽഹിയിലെ സഹായി കുരുവിള എന്നിവരും ടീം സോളർ കമ്പനിയെയും സരിതയെയും അവരുടെ ഉപഭോക്താക്കളെ വഞ്ചിക്കുന്നതിനു സഹായിച്ചതായി കമ്മിഷൻ കണ്ടെത്തിയിട്ടുണ്ട്. ഇതിന്റെ അടിസ്ഥാനത്തിൽ ഇവർക്കെതിരെ കേസെടുത്ത് അന്വേഷണം നടത്തുമെന്നും മുഖ്യമന്ത്രി വ്യക്തമാക്കി.\n(പെരുമ്പാവൂര് പൊലീസ് സ്റ്റേഷന് ക്രൈം നമ്പര് 368 / 2013, കോന്നി പൊലീസ് സ്റ്റേഷന് ക്രൈം നമ്പര് 656 / 2013 എന്നീ കേസുകളില് ഉമ്മന് ചാണ്ടിക്കും പേഴ്സണല് സ്റ്റാഫ് അംഗങ്ങളായ ടെന്നി ജോപ്പന്, ജിക്കുമോന് ജേക്കബ്, ഗണ്‍മാന് സലിംരാജ്, ഉമ്മന് ചാണ്ടിയുടെ ഡല്‍ഹിയിലെ സഹായി കുരുവിള എന്നിവര്‍ക്കുമെതിരെയുള്ള കുറ്റകരമായ ഗൂഢാലോചന, പ്രതികളെ സഹായിച്ചു തുടങ്ങിയ ആരോപണങ്ങളും സജീവമായ പങ്കാളിത്തത്തെക്കുറിച്ചും ക്രിമിനല് നടപടി ചട്ടം 173 (8) പ്രകാരം തുടരന്വേഷണം നടത്തും.)


മൂവർണ്ണപതാക നമ്മുടെ അഭിമാനവും ജീവനുമാണ് response Voices , പ്രതികരണം SathyamOnline\nമൂവർണ്ണപതാക നമ്മുടെ അഭിമാനവും ജീവനുമാണ്\nസാറ സുൽക്കുന്റെ » Posted : 16/06/2017\n"ജനഗണമനയധിനായക ജയഹേ" എന്ന് കേൾക്കുമ്പോൾ എവിടെയാണെങ്കിലും അറിയാതെ തന്നെ എഴുന്നേറ്റ് നിൽക്കുകയും ചെയ്യും.\nതീയറ്ററുകളിൽ ദേശീയഗാനം കേൾപ്പിക്കുന്നത് നിർബന്ധമാക്കിയപ്പോൾ പലരെയും പോലെ ഞാനും നെറ്റിചുളിച്ചിരുന്നു.\nപക്ഷേ സിനിമ കാണാൻ കുടുംബവുമൊത്ത് പോയപ്പോൾ അനേകം പേരോടൊപ്പം ദേശീയഗാനത്തിനായി എഴുന്നേറ്റുനിൽക്കുന്നത് അഭിമാനമായി തോന്നി.\nസിനിമ കാണാൻ എന്നും രാവിലെയും വൈകിട്ടും ഉച്ചയ്ക്കും തീയറ്ററിൽ പോകുന്നില്ല!\nസ്‌കൂൾ/കോളേജ് ജീവിതം കഴിഞ്ഞാൽ ദേശീയഗാനം കേട്ട് എഴുന്നേറ്റ് നിൽക്കാൻ നമുക്ക് വേറെ അവസരങ്ങളില്ല. അല്ലെങ്കിൽ അങ്ങനെയുള്ള മേഖലകളിൽ ജോലി ചെയ്യുന്നവർക്ക് ദേശീയഗാനം കേട്ട് എഴുന്നേറ്റ് ബഹുമാനിക്കാൻ അവസരങ്ങൾ കിട്ടും. ഈ ബഹുമാനം സ്വയം ഉണ്ടാവേണ്ടതുമാണ്.\nദേശീയഗാനത്തെയോ, ഇന്ത്യൻ പതാകയേയോ, ഇന്ത്യ എന്ന വികാരം മനസിലുള്ളവർ ആരും അവഹേളിക്കാൻ മുതിരില്ല. രാഷ്ട്രീയപാർട്ടികളുടെ ആവേശവും അജണ്ടയും മൂലം അന്ധരായ ഒരു പറ്റം ആൾക്കാരുടെ ആവിഷ്കാരസ്വാതന്ത്ര്യം കോളേജ് മാഗസിന്റെ ചിത്രമായി കണ്ടു. "തീയറ്ററിന്റെ സ്‌ക്രീനിൽ ദേശീയപതാകയും സീറ്റിൽ സെക്സ് നടത്തുന്ന കാഴ്ചക്കാരും!! "\nഇതാണോ ആവിഷ്ക്കാര സ്വാതന്ത്ര്യം!!\nതലശ്ശരി ബ്രണ്ണൻ കോളേജിന്റെ മാഗസിൻ ആണെന്ന് കണ്ടു. മാഗസിൻ അച്ചടിച്ച് പുറത്തുവന്നത് കൊണ്ട് ഈ ചിത്രം എഡിറ്റോറിയൽ പാനൽ പ്രിൻസിപ്പലിനെയും ടീച്ചേഴ്സിനെയും കാണിച്ചിട്ടും അവർ മിണ്ടാതിരുന്നു എന്നല്ലേ മനസിലാക്കേണ്ടത്.\nദേശീയഗാനം മുഴുവൻ ഇന്ത്യയുടെതുമാണ്. ഒരു പ്രത്യേകവിഭാഗം ആൾക്കാരുടെത് മാത്രമല്ല. ആരെ തോൽപ്പിക്കാനാണ് ഈ ചിത്രം?ആരോടാണ് പ്രതിക്ഷേധിക്കുന്നത്?\nസ്വന്തം ദേശീയഗാനത്തെ അപമാനിച്ചുകൊണ്ട് സ്വയം താഴ്ന്നത് നിങ്ങൾ തന്നെയാണ്.\nഇത്തരം പ്രവർത്തികളെ രാജ്യദ്രോഹമായി കണ്ട് തക്കതായശിക്ഷ നൽകുവാൻ അധികാരികൾക്കും നിയമപാലകർക്കും കഴിഞ്ഞില്ലെങ്കിൽ യുവതലമുറയെ പകയിലേക്കും പ്രതികാരത്തിലേക്കും തള്ളിവിടുകയാണ് നിങ്ങൾ ചെയ്യുന്നത്.\nസമരങ്ങളും ഉണ്ടാകട്ടെ. അതിനു വരയ്ക്കുകയോ എഴുതുകയോ നിരത്തിലിറങ്ങി പ്രകടനങ്ങൾ നടത്തുകയോ എന്തുവേണമെങ്കിലും ചെയ്യൂ, ഉപയോഗിക്കുന്ന വാക്കുകൾക്കും, ബിംബങ്ങൾക്കും അർത്ഥങ്ങൾ ഉണ്ടാകട്ടെ! സ്വയം താഴ്ത്തപ്പെട്ട് രാജ്യത്തെ അപമാനിക്കുന്ന പ്രവർത്തികൾ ഉണ്ടാകാതിരിക്കട്ടെ!


വടകരയില് മത്സരിക്കാന് മുല്ലപ്പള്ളിക്കുമേല് സമ്മര്‍ദ്ദം; അന്തിമ തീരുമാനം രാഹുല് ഗാന്ധിയുടേത് | Life Glint | The Clarity Portal\nHome » വിശേഷം » ദേശം » വടകരയില് മത്സരിക്കാന് മുല്ലപ്പള്ളിക്കുമേല് സമ്മര്‍ദ്ദം; അന്തിമ തീരുമാനം രാഹുല് ഗാന്ധിയുടേത്\nവടകരയില് മത്സരിക്കാന് മുല്ലപ്പള്ളിക്കുമേല് സമ്മര്‍ദ്ദം; അന്തിമ തീരുമാനം രാഹുല് ഗാന്ധിയുടേത്\nMon, 18-03-2019 07:01:15 PM ;\nവടകരയില് സ്ഥാനാര്‍ത്ഥിയാകാന് കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന് മേല് സമ്മര്‍ദ്ദം ശക്തമാകുന്നു. പി.ജയരാജനെ നേരിടാന് കരുത്തനായ സ്ഥാനാര്‍ത്ഥിയെ ഇറക്കണമെന്നാണ് മലബാര് മേഖലയില് നിന്നുള്ള ആവശ്യം. കേരളത്തില് നിന്നുള്ള നേതാക്കളും മറ്റ് സ്ഥാനാര്‍ത്ഥികളും ഇതേ ആവശ്യം ഹൈക്കമാന്റിന് മുന്നില് വച്ചിരിക്കുകയാണ്. വടകരയില് ശക്തമായ രാഷ്ട്രീയ പോരാട്ടം നടന്നില്ലെങ്കില് അത് മറ്റ് മണ്ഡലങ്ങിലെ യു.ഡി.എഫ് സ്ഥാനാര്‍ത്ഥികളുടെ വിജയത്തെയും ബാധിക്കുമെന്നാണ് പൊതുവികാരം.\nഇക്കാര്യവുമായി ബന്ധപ്പെട്ട് മുല്ലപ്പള്ളിയുമായി കേരളത്തിന്റെ ചുമതലയുള്ള എ.ഐ.സി.സി ജനറല് സെക്രട്ടറി മുകുള് വാസ്‌നിക് ചര്‍ച്ച നടത്തി. എന്നാല് മത്സരിക്കാനില്ലെന്ന മുന് നിലപാടില് മുല്ലപ്പള്ളി ഉറച്ച് നില്‍ക്കുകയാണ്.\nഈ സാഹചര്യത്തില് അന്തിമ തീരുമാനം രാഹുല് ഗാന്ധിയുടേതാകും. നിലവില് രാഹുല് ഗാന്ധി കര്‍ണാടകയിലാണ് ഉള്ളത്. അദ്ദേഹം രാത്രിയേ ഡല്‍ഹില് മടങ്ങിയെത്തുകയുള്ളൂ. അതിന് ശേഷമായിരിക്കും ഈ വിഷയം പരിഗണനയ്‌ക്കെടുക്കുക. അതിനാല് മുല്ലപ്പള്ളിയോട് ഡല്‍ഹിയില് തന്നെ തുടരാന് ആവശ്യപ്പെട്ടിരിക്കുകയാണ്. രാഹുല് ഗാന്ധി നിര്‍ബന്ധിക്കുകയാണെങ്കില് മുല്ലപ്പള്ളി തന്നെ വടരകരയില് സ്ഥാനാര്‍ത്ഥിയാകും.


കാടിനു നടുവില് താമസിക്കാൻ ആഡംബര റിസോര്‍ട്ട്; ബീച്ചും രാത്രികാഴ്ചകളും മാത്രമല്ല ഗോവ | Club Mahindra Assonora Resort, Goa\nകാടിനു നടുവില് താമസിക്കാൻ ആഡംബര റിസോര്‍ട്ട്; ബീച്ചും രാത്രികാഴ്ചകളും മാത്രമല്ല ഗോവ\nമനോരമ ലേഖകൻ May 10, 2022 12:23 PM IST\nബീച്ചും നിശാക്ലബുകളും ബാറുകളും മാത്രമല്ല കാടും ഗ്രാമങ്ങളും കൂടി ചേര്‍ന്നതാണ് ഗോവ. ഇൗ കാഴ്ചകളൊക്കെയും ആസ്വദിക്കണമെങ്കിൽ ഇവിടെ എത്തണം. നഗരതിരക്കുകളില് നിന്നു മാറി കാടിന്റെ മടിത്തട്ടില് എല്ലാ ആഡംബര സൗകര്യങ്ങളോടെയും അവധിക്കാലം ചിലവഴിക്കാനൊരിടം, അതാണ് ക്ലബ് മഹീന്ദ്രയുടെ അസൊനോര റിസോര്‍ട്ട്. പനാജിയില് നിന്നു 21 കിലോമീറ്റര് ദൂരെ വടക്കന് ഗോവയിലാണ് അസൊനോര റിസോര്‍ട്ട്.\nകിളികളുടേയും കാടിന്റേയും ശബ്ദം കേട്ടുകൊണ്ട് ഉണരുന്ന പ്രഭാതങ്ങളും പഞ്ചനക്ഷത്ര സൗകര്യങ്ങളുമൊക്കെയാണ് അസൊനോരയില് സഞ്ചാരികളെ കാത്തിരിക്കുന്നുത്. സമാധാനവും സ്വകാര്യതയും ഒപ്പം പരിധിയില്ലാത്ത ആഘോഷങ്ങളുമാണ് അസൊനോരയിലുള്ളത്. വടക്കന് ഗോവയിലെ ക്ലബ് മഹേന്ദ്രയുടെ ആദ്യത്തെ റിസോര്‍ട്ടാണ് ബാര്‍ഡെസ് താലൂക്കിലെ അസൊനോര ഗ്രാമത്തിലേത്. ഈ ഗോവന് ഉള്‍ഗ്രാമ റിസോര്‍ട്ടില് സഞ്ചാരികള്‍ക്കായി 152 മുറികളാണ് ക്ലബ് മഹീന്ദ്ര ഒരുക്കിയിരിക്കുന്നത്.\nഒരു കൃത്രിമ വെള്ളച്ചാട്ടവും വാട്ടര് പാര്‍ക്കും അടക്കം എല്ലാ അതിഥികളുടേയും ഇഷ്ടങ്ങള്‍ക്കുവേണ്ട സൗകര്യങ്ങള് ഇവിടെയുണ്ട്. കാടിനോടു ചേര്‍ന്നു കിടക്കുന്നതുകൊണ്ടു തന്നെ പ്രകൃതി ഒരുക്കുന്ന സമാധാനമാണ് ഇക്കൂട്ടത്തില് പകരം വെക്കാനില്ലാത്തത്. മള്‍ട്ടി കുസിന് റെസ്റ്ററന്റില് നിന്നുള്ള വൈവിധ്യമാര്‍ന്ന വിഭവങ്ങളും റിസോര്‍ട്ടിലെ വെള്ളച്ചാട്ടത്തിലെ കുളിയും കൃത്രിമ പുഴയിലൂടെയുള്ള ഊളിയിടലുമെല്ലാം നിങ്ങളില് പുതു ഊര്‍ജം നിറക്കും.\nപോര്‍ച്ചുഗീസ്- ഗോവന് ശൈലിയിലാണ് അസൊനോരയിലെ മുറികള് നിര്‍മിച്ചിരിക്കുന്നത്. എല്ലാ മുറിയില് നിന്നും അസൊനോരയുടെ പ്രകൃതി ഭംഗി ആസ്വദിക്കാനാവും. അതിഥികള്‍ക്കുവേണ്ട സൗകര്യങ്ങള് ഏറ്റവും മികച്ച നിലയില് ഒരുക്കാന് കഴിഞ്ഞ 25 വര്‍ഷത്തിലേറെയായി വിനോദസഞ്ചാരമേഖലയില് സജീവമായുള്ള ക്ലബ് മഹേന്ദ്രയുടെ അനുഭവ പരിചയവും ഏറെ സഹായിച്ചിട്ടുണ്ട്. രണ്ട് മുതിര്‍ന്നവര്‍ക്കും രണ്ട് കുട്ടികള്‍ക്കുമായുള്ള മുറികളും നാല് മുതിര്‍ന്നവര്‍ക്കും രണ്ട് കുട്ടികള്‍ക്കുമായുള്ള മുറികളും ഇവിടെ ലഭ്യമാണ്.\nഎസി/ ഹീറ്റിംങ് സൗകര്യം, എല്‍സിഡി ടി.വി, മൈക്രോ വേവ്, മിനി ബാര്, കിങ് സൈസ് കിടക്ക, സോഫ കം ബെഡ്, ഹെയര് ഡ്രെയര്, സേഫ് ലോക്കര്, ടീ/കോഫി മേക്കര്, ഫോണ് തുടങ്ങിയ സൗകര്യങ്ങള് ഓരോ മുറികളിലും ക്ലബ് മഹേന്ദ്ര അസൊനോര വാഗ്ദാനം ചെയ്യുന്നുണ്ട്. നീന്തല്‍കുളത്തോട് ചേര്‍ന്നുള്ള കാന്‍ഡില് ലൈറ്റ് ഡിന്നര്, സ്പാ, കുടുംബത്തോടും കൂട്ടുകാരോടും ഒപ്പമുള്ള നീന്തല്‍കുളത്തിലെ പാര്‍ട്ടി, വെര്‍ച്ചുല് റിയാലിറ്റി ഗെയിമുകള് എന്നിങ്ങനെ വ്യത്യസ്തമായ അനുഭവങ്ങളും അസൊനോരയിലുണ്ട്. ക്ലബ് മഹേന്ദ്ര അസൊനോര റിസോര്‍ട്ടില് 24 മണിക്കൂറും അതിഥികള്‍ക്കുവേണ്ടി എല്ലാ സൗകര്യങ്ങളും ലഭ്യമാണ്.\nഇന്തോ പോര്‍ച്ചുഗീസ് ശൈലിയിലുള്ള മള്‍ട്ടികുസിന് ബുഫെറ്റ് റെസ്റ്ററന്റാണ് കറീസ്. പ്രഭാത ഭക്ഷണത്തില് മാത്രം 40 ലേറെ വിഭവങ്ങള് ഇവിടെ ഒരുക്കുന്നുണ്ട്. സൗത്ത് ഇന്ത്യന്, നോര്‍ത്ത് ഇന്ത്യന് വിഭവങ്ങളും തനി ഗോവന് ഭക്ഷണങ്ങളും ഗുജറാത്തി വിഭവങ്ങളും കറീസില് ലഭ്യമാണ്.\nസ്‌പൈസ് A-I കാര്‍ട്ടെ റെസ്റ്ററന്റ്- ഇത് പുതു തലമുറയുടെ ഇഷ്ടവിഭവങ്ങളുള്ള റെസ്റ്ററന്റ്. ബാര്- വ്യത്യസ്തവും മുന്തിയ ഇനത്തിലുള്ളതുമായ മദ്യ ശേഖരം അസൊനോരയിലെ ബാറിലുണ്ട്.\nപൂള്‍സൈഡ് ബാര്- നീന്തല് കുളത്തിനോട് ചേര്‍ന്നുള്ള പൂള്‍സൈഡ് ബാറും അതിഥികള്‍ക്ക് ഉപയോഗിക്കാം. വ്യത്യസ്തമായ ഭക്ഷണവും രുചിച്ച് നീന്തല്‍കുളത്തിനോട് ചേര്‍ന്ന് കാറ്റും കൊണ്ട് സല്ലപിച്ചുകൊണ്ട് മദ്യം നുകരാനും പൂള്‍സൈഡ് ബാര് അവസരം നല്‍കുന്നു.\nഗോര്‍മെറ്റ് എക്‌സ്പ്രസ് - ഇനി നിങ്ങള്‍ക്ക് റൂമിന്റെ സമാധാനവും അന്തരീക്ഷവും വിട്ട് പുറത്തേക്ക് പോകാന് മനസു വരുന്നില്ലെങ്കില് അതിനും വഴിയുണ്ട്. ഭക്ഷണവും വേണ്ട വിഭവങ്ങളും നിങ്ങളെ തേടി മുറിയിലേക്കെത്തും. ഇന് റൂം ഡൈനിംങ് സര്‍വീസാണ് ഗോര്‍മെറ്റ് എക്‌സ്പ്രസ്.\nമുറിയില് അടച്ചിരിക്കാന് മാത്രമല്ല ഗോവയില് എല്ലാവരും വരുന്നത്. വിനോദസഞ്ചാരികളുടെ പറുദീസയായ ഗോവയിലെ നിരവധി കാഴ്ചകള് അസൊനോരയോട് അധികം അകലെയല്ലാതെ തന്നെയുണ്ട്. ചപോര കോട്ട, ബോം ജീസസ് ബസലിക്ക, സലിം അലി പക്ഷി സങ്കേതം, ശാന്താദുര്‍ഗ ക്ഷേത്രം, ദിവാര് ദ്വീപ് എന്നിവയെല്ലാം പ്രസിദ്ധമായ വിനോദസഞ്ചാര കേന്ദ്രങ്ങളാണ്.\nഹിപ്പിമാര്‍ക്കറ്റില് പോയി ഇഷ്ടമുള്ളത് വാങ്ങാം, ഗോവയുടെ സ്വന്തം ബീച്ചുകളില് ഉപ്പുകാറ്റേറ്റ് കറങ്ങാം, എല്ലാം കഴിഞ്ഞ് മടങ്ങിയെത്തുമ്പോള് അതിഥികള്‍ക്കുവേണ്ട സമാധാനവും സുരക്ഷിതത്വവും മറ്റു സൗകര്യങ്ങളുമായി ക്ലബ് മഹേന്ദ്രയുടെ അസൊനോര റിസോര്‍ട്ട് കാത്തിരിക്കുന്നുണ്ടാവും.\nEnglish Summary: Club Mahindra Assonora Resort, Goa\nAssonora Resort, Goa\nമഞ്ഞു തുളച്ച് കലക്കി പിടിച്ചത് മീൻകൂട്ടത്തെ; സോഷ്യല് മീഡിയയില് വൈറലായി വിഡിയോ\n6b31o7g158h027u1794q7t2ivu https-www-manoramaonline-com-travel-travel-india video-component


നീലഗിരിയുടെ റാണി | Ooty Travel\nമനോരമ ലേഖകൻ August 01, 2019 04:48 PM IST\nദക്ഷിണേന്ത്യയിലേക്ക് സഞ്ചാരികളെ ഏറ്റവും അധികം ആകർഷിക്കുന്ന സ്ഥലങ്ങളിലൊന്നാണ് നീലഗിരിയുടെ റാണിയായ ഊട്ടി. ദക്ഷിണേന്ത്യയിലെ ഏറ്റവും വലിയ വിനോദസഞ്ചാരകേന്ദ്രങ്ങളിലൊന്നാണ് ഊട്ടി. പ്രകൃതിരമണീയമായ മലകൾ കൊണ്ട് അനിഗ്രഹീതമാണ് ഈ പ്രദേശം. . മഞ്ഞില് പൊതിഞ്ഞ നീലഗിരിക്കുന്നുകളുടെ പശ്ചാതലമാണ് ഊട്ടിയെ ഇത്ര സുന്ദരമാക്കുന്നത്. ഊട്ടിയിലെ സുഖദായകമായ കാലാവസ്ഥയും മലനിരകളും പ്രകൃതിഭംഗിയും കൂടിചേർന്ന് മലകളുടെ റാണി എന്നും ഊട്ടിയെ വിശേഷിപ്പിക്കിന്നതിൽ തെറ്റില്ല. ടൂറിസത്തിന് പുറമെ കൃഷിയും ഈ പട്ടണത്തിന്റെ പ്രധാന വരുമാന മാര്‍ഗ്ഗമാണ്. ഔഷധ സസ്യങ്ങളും ഇന്ത്യന് സുഗന്ധവ്യഞ്ജനങ്ങളും ചേര്‍ത്ത് രുചിയൂറുന്ന ഭക്ഷണങ്ങള് സന്ദര്‍ശകര്‍ക്ക് ഇവിടെ കിട്ടും. ഹരിതഭംഗിയിൽ പരന്ന് കിടക്കുന്ന തേയിലതോട്ടങ്ങളും കാപ്പി തോട്ടങ്ങളും സഞ്ചാരികളിൽ വശ്യസൗന്ദര്യം തുളുമ്പുന്ന കാഴ്ചയാണ്. കൂടാതെ പേരുകേട്ട ഒരുപാട് എസ്റ്റേറ്റുകളും ഇവിടെയുണ്ട്.\nഇവിടുത്തുകാരുടെ പ്രധാന ആശ്രയം തോട്ടകൃഷിയാണെന്ന് പറയാം. കാഴ്ചകളും കാലാവസ്ഥയും കൊണ്ട് സഞ്ചാരികളെ ആകര്‍ഷിക്കുന്ന ഭൂപ്രദേശമാണ് ഊട്ടി. ഊട്ടിക്ക് വര്‍ണവും സുഗന്ധവും വിതറി പുഷ്പമേളയും നടത്താറുണ്ട്. ബൊട്ടാണിക്കല് ഗാര്‍ഡന്, ദൊഡ്ഡബെട്ട കൊടുമുടി, ഊട്ടി തടാകം, കല് ഹാത്തി വെള്ളച്ചാട്ടം, ഫ്ളവര് ഷോ എന്നിവ സന്ദര്‍ശകരുടെ കണ്ണും മനസ്സും കവരുന്ന ഊട്ടിയിലെ കാഴ്ചകളില് ചിലത് മാത്രമാണ്. ഏപ്രിൽ മാസത്തില് ഉൗട്ടിയിലേയ്ക്ക് സഞ്ചാരികളുടെ നീണ്ട ഒഴുക്കാണ്. പ്രക്യതി അതിന്റ സൗന്ദര്യം തുറന്നുകാണിക്കുന്ന ഊട്ടിയിൽ കണ്ടിരിക്കേണ്ട സ്ഥലങ്ങളിലേയ്ക്ക് യാത്ര തുടങ്ങാം.\n22 ഹെക്ടര് പുല്‍മേട് വിരിച്ച് സഞ്ചാരികളെ കാത്തിരിക്കുകയാണ് ബോട്ടാണിക്കല് ഗാര്‍ഡന്. പച്ചപ്പരപ്പുള്ള മനോഹരമായ താഴ്്വരയില് പൂക്കളും ചെടികളും മരങ്ങളും നിറഞ്ഞ ഈ പുല്‍മേടാണ് ബൊട്ടാണിക്കൽ ഗാർഡൻ. ആദ്യ കാഴ്ചയിൽ തന്നെ സഞ്ചാരികളുടെ മനസ്സ് കീഴടക്കിയ മനോഹരമായ പുൽമേട്. നാട്ടില് വളരുന്നതും വിദേശത്തു മാത്രം കണ്ടുവരുന്നതുമായ എണ്ണമറ്റ വൃക്ഷങ്ങളും ചെടികളും ഒപ്പം ഔഷധസസ്യങ്ങളും കുറ്റിച്ചെടികളും ബോണ്‍സായി മരങ്ങളും ഇവിടെയുണ്ട്. കാഴ്ചകാരെ വിസ്മയിപ്പിക്കുന്ന പഴക്കം ചെന്ന ഫോസിൽ മരം, പേപ്പർ ബാർക്ക് മരം എന്നിവയുടെ സംരക്ഷണം ഇവിടത്തെ മാത്രം പ്രത്യേകതകളാണ്.\nഊട്ടിയിലെ പ്രധാന സഞ്ചാരകേന്ദ്രമാണ് ബൊട്ടാണിക്കൽ ഗാർഡൻ. മേയ് മാസത്തിൽ നടക്കുന്ന പുക്ഷ്പഫല സസ്യ പ്രദർശനം ലോകപ്രശസ്തമാണ്. ഫ്ലാവര്‍ഷോ കാണാന് ബൊട്ടാണിക്കല് ഗാര്‍ഡനിലേക്ക് ആയിരങ്ങള് ഒഴുകിയെത്തും. ഈ ഉദ്ദ്യാനം ഇന്ന് തമിഴ്‌നാട്ടിലെ ഹോർട്ടികൾച്ചർ വിഭാഗം ആണ് സം‍രക്ഷിക്കുന്നത്. മെഴുകുകോണ്ടുള്ള മ്യൂസിയം വളരെയധികം ജന ശ്രദ്ധയാകർഷിക്കുന്നതാണ്.\nവനമേഖലയാൽ ചുറ്റുപ്പെട്ട മലനിരയാണ് ദൊഡ്ഡബെട്ട. നീലഗിരി പർവ്വതനിരകളിലെ ഏറ്റവും വലിയ പർവ്വതം.ഊട്ടിയിൽ നിന്നും9കിലോമീറ്റർ മാറി, ഊട്ടി കോട്ടഗിരി റോഡരികിലാണ് ദൊഡ്ഡബെട്ട. തമിഴ്നാട്ടിലെ നീലഗിരി ജില്ലയിൽ പെടുന്ന ദക്ഷിണേന്ത്യയിലെ പ്രമുഖ വിനോദസഞ്ചാര കേന്ദ്രംകൂടിയാണ് ഇവിടം.ആനമുടിക്കും, മീസപുളിമലയ്ക്കും ശേഷം മൂന്നാമത്തെ ഏറ്റവും വലിപ്പമേറിയ പർവ്വതമാണ് ദൊഡ്ഡബെട്ട. സഞ്ചാരികളുടെ ഇഷ്ടകേന്ദ്രം. തമിഴ്നാട് ടൂറിസം ഡെവലപ്മെന്റ് കോർപ്പറേഷന്റ ടെലിസ്കോപ്പ് ഹൗസിലൂടെ സഞ്ചാരികൾക്ക് ആകാശക്കാഴ്ചകൾ കാണാനും മലയുടെ ഭംഗി ആസ്വദിക്കാനും സാധിക്കും. ദൊഡ്ഡബെട്ടയിൽ എത്തുന്നവർ കോട്ടഗിരിയുടെ സൗന്ദര്യം കാണാതെ മടക്കയാത്രയില്ല. ദൊഡ്ഡബെട്ട കൊടുമുടിയെ ചുറ്റിയാണ് കോട്ടഗിരിയിലേക്കുള്ള വഴി . സ‍ഞ്ചാരികളെ ആകർഷണവലയത്തിലാഴ്ത്തുന്ന കാഴ്ചകളുടെ കലവറ എന്നു വേണമെങ്കിൽ കോട്ടഗിരിയെ വിശേഷിപ്പിക്കാം.സഞ്ചാരികള്‍ക്ക് ഇഷ്ടപ്പെടുന്ന ഒരു ഹില്‍സ്റ്റേഷന് കൂടിയാണ് കോട്ടഗിരി.\nഇതിൽ പ്രധാനം കോടനാട് വ്യൂ പോയന്റ് ആണ്. കോട്ടഗിരിയിൽ നിന്ന് 16 കി.മി ദൂരത്തിൽ സ്ഥിതി ചെയ്യുന്ന ഈ സ്ഥലത്ത് മലകളുടെ മനോഹരമാ‍യ ദൃശ്യവും, വളരെയധികം പച്ചപ്പും നിറഞ്ഞ സ്ഥലങ്ങളും കാണാ‍വുന്നതാണ്. കോട്ടഗിരി പട്ടണത്തിൽ തന്നെ സ്ഥിതി ചെയ്യുന്ന ലോങ്ങ്‌വുഡ് കാടുകൾ മറ്റൊരു ആകർഷണമാണ്. പറക്കും കുറുക്കൻ എന്ന വലിയ ഇനത്തിൽ പെട്ട അണ്ണാനുകളുടെ വാ‍സകേന്ദ്രമാണിവിടം.\nസഞ്ചാരികളുടെ മനം മയക്കും ഊട്ടി തടാകം\nനീലഗിരി മടിത്തട്ടിലെ നീർച്ചാൽ തടാകമാണ് ഊട്ടി തടാകം. കുളിരണിയിക്കുന്ന മഞ്ഞില് തടാകത്തിലൂടെ ഒരു ബോട്ടു സവാരി മറക്കാനാവാത്ത അനുഭവമാണ്. ഊട്ടി താഴ്‌വരയിലേക്ക് ഒലിച്ചിറങ്ങുന്ന വെള്ളത്തിൽ അണക്കെട്ട് നിര്‍മ്മിച്ചാണ് ഈ തടാകം ഉണ്ടാക്കിയിരിക്കുന്നത്.. ഇരുകരകളിലും തിങ്ങിനില്‍ക്കുന്ന യൂക്കാലിപ്റ്റ്‌സ് മരങ്ങൾ ബോട്ടു സവാരിക്ക് മാറ്റുകൂട്ടുന്നു. പല സിനിമകൾക്കും ഇടം തേടിയ ഇവിടം സഞ്ചാരികള്‍ക്കും നാട്ടുകാര്‍ക്കും ഒരുപോലെ പ്രിയങ്കരമാണ്. തടാകത്തിന് ചുറ്റും ഇളം കാറ്റേറ്റ് സ്വൈരവിഹാരം നടത്തുന്ന ഒരുപാട് സന്ദര്‍ശകരെ ഇവിടെ കാണാം. എത്ര കണ്ടാലും മതി വരാത്ത തണുപ്പുള്ള കാഴ്ച്ചകളാല് കണ്ണുനിറച്ച, ഹരിതസുന്ദരിയായണ് ഊട്ടി.


6 Box Office Hits Of Malayalam Cinema 2015 - Malayalam Filmibeat\n| Published: Wednesday, July 1, 2015, 9:03 [IST]\nനടനും സംവിധായകനുമായ ശങ്കര് പണിക്കര് ഒരുക്കിയ സാന്റ്‌സിറ്റി മുതല് നവാഗതനായ അല്‍ത്താഫ് അലി ഒരുക്കി ലാവണ്ടര് വരെ മലയാളസിനിമയില് ഈ വര്‍ഷം ഇതുവരെ 66 സിനിമകള് റിലീസ് ചെയ്തു. അറുപത്തിയാറില് വെറും ആറ് ചിത്രങ്ങള് മാത്രമാണ് പ്രേക്ഷകപ്രീതി നേടിയതെന്ന സത്യം മലയാള സിനിമയെ സംബന്ധിച്ചിടത്തോളം ഞെട്ടിക്കുന്നതാണ്.\nAlso Read:6മാസം 66 ചിത്രങ്ങള്; വിജയ്ച്ചത് വെറും6ചിത്രങ്ങള്; പ്രേമത്തിനെ പ്രേമിച്ച് പ്രേക്ഷകര്!!!\nഎന്നാല് ഈ ആറ് ചിത്രങ്ങളും മികച്ചതില് മികച്ചതാണെന്ന് ആശ്വസിക്കാം. ബോക്‌സോഫീസ് കളക്ഷന്റെ കാര്യത്തില് ഈ വര്‍ഷം നിവിന് പോളിയ്ക്കും മമ്മൂട്ടിയ്ക്കുമാണ് ലക്ക്. ഇരുവര്‍ക്കും രണ്ട് ബ്‌കോസോഫീസ് ഹിറ്റുകള് ഈ വര്‍ഷം ഇതുവരെ നേടാന് കഴിഞ്ഞു. 2015 ല് മികച്ച ബോക്‌സോഫീസ് കളക്ഷന് നേടിയ ആറ് ചിത്രങ്ങള് ഏതൊക്കെയാണെന്ന് നോക്കാം.\nഈ വര്‍ഷത്തെ ഏറ്റവും മികച്ച ബോക്‌സോഫീസ് കളക്ഷന് നേടുന്ന ചിത്രവും, മലയാള സിനിമയില് ഇതുവരെ റിലീസ് ചെയിതതില് ഏറ്റവും കൂടുതല് ബോക്‌സോഫീസ് കളക്ഷന് നേടുന്ന ചിത്രവും പ്രേമമായിരിക്കും. നിവിന് പോളിയെ നായകനാക്കി അല്‍ഫോണ്‍സ് പുത്രന് സംവിധാനം ചെയ്ത ചിത്രം ഇതുവരെ മുപ്പത്തിമൂന്നര കോടിയിലധികം നേടിയെന്നാണ് വിവരം. ഇപ്പോഴും ചിത്രം വിജയകരമായി പ്രദര്‍ശനം തുടരുകയാണ്. 15 കോടിയാണ് നിര്‍മാതാവ് അന്‍വര് റഷീദിന്റെ ഷെയര്. ചിത്രം ഇതുവരെ സാറ്റലൈറ്റ് റൈറ്റ് നല്‍കിയിട്ടില്ല.\nമമ്മൂട്ടിയെ നായകനാക്കി സിദ്ദിഖ് ഒരുക്കിയ ഭാസ്‌കര് ദ റാസ്‌ക്കല് ആറരക്കോടി രൂപ ചെലവിട്ടാണ് നിര്‍മിച്ചത്. ഇതുവരെ ചിത്രം 17 കോടി ബോക്‌സോഫീസ് കളക്ഷന് നേടിയെന്നാണ് വിവരം. അഞ്ചരക്കോടി സാറ്റലൈറ്റ് റേറ്റിലൂടെയും നേടി. 9.8 കോടിയാണ് നിര്‍മാതാവിനുള്ള ഷെയര്\nനിവിന് പോളിയുടെ ഈ വര്‍ഷത്തെ ആദ്യത്തെ ബോക്‌സോഫീസ് ഹിറ്റ് തുറന്നത് ഒരു വടക്കന് സെല്‍ഫിയാണ്. നാലരക്കോടി രൂപ ചെലവിട്ട് നിര്‍മിച്ച ചിത്രം 21 കോടി ബോക്‌സോഫീസ് കളക്ഷന് നേടി. 11.6 കോടിയാണ് നിര്‍മാതാവിനുള്ള ഷെയര്. സാറ്റലൈറ്റ് റൈറ്റ് ഇതുവരെ നേടിയില്ല.\nഏറെ പ്രതീക്ഷയോടെ പുറത്തിറങ്ങിയ മോഹന്‍ലാല്-സത്യന് അന്തിക്കാട്- മഞ്ജു വാര്യര് ചിത്രം. പ്രതീക്ഷയ്‌ക്കൊത്ത് ഉയര്‍ന്നില്ലെങ്കിലും ചിത്രം ചര്‍ച്ച ചെയ്യപ്പെട്ടു. ബോക്‌സോഫീസ് മികച്ച കളക്ഷന് നേടിയെന്നാണ് വിവരം\nമമ്മൂട്ടിയെ നായകനാക്കി ദീപുകരുണാകരന് സംവിധാനം ചെയ്ത ഫയര്‍മാനാണ് ഈ വര്‍ഷം മികച്ച ബോക്‌സോഫീസ് കളക്ഷന് നേടിയ മറ്റൊരു ചിത്രം. സാറ്റലൈറ്റിലൂടെയും ചിത്രം വമ്പന് തുക നേടിയെന്നാണ് വിവരം. എന്നാല് അതെത്രയാണെന്ന് പുറത്തുവിട്ടിട്ടില്ല\nഈ വര്‍ഷത്തെ ആദ്യത്തെ ബോക്‌സോഫീസ് ഹിറ്റ് പൃഥ്വിരാജിന്റേതാണ്. മേജര് രവി സംവിധാനം ചെയ്ത ചിത്രം മികച്ച അഭിപ്രായങ്ങള് നേടി. സാറ്റലൈറ്റിലൂടെയും പിക്കറ്റ് 43 യ്ക്ക് മികച്ച നേട്ടമുണ്ടാക്കാന് കഴിഞ്ഞിട്ടുണ്ടത്രെ\nStory first published: Wednesday, July 1, 2015, 9:03 [IST]


സംസ്ഥാനത്ത് ഇന്ന് 15,876 പേര്‍ക്ക് കോവിഡ്-19\nHomecovidസംസ്ഥാനത്ത് ഇന്ന് 15,876 പേര്‍ക്ക് കോവിഡ്-19\n.സംസ്ഥാനത്തെ വിവിധ ജില്ലകളിലായി 5,75,668 പേരാണ് ഇപ്പോള് നിരീക്ഷണത്തിലുള്ളത്. ഇവരില് 5,46,791 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,877 പേര് ആശുപത്രികളിലും നിരീക്ഷണത്തിലാണ്. 1823 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\n.ഇന്ന് രോഗം സ്ഥിരീകരിച്ചവരില് 44 പേര് സംസ്ഥാനത്തിന് പുറത്ത് നിന്നും വന്നവരാണ്. 14,959 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 778 പേരുടെ സമ്പര്‍ക്ക ഉറവിടം വ്യക്തമല്ല. 95 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.


ഒരു രസോം ഇല്ല്യ – കെവിൻ & സിജി\nPosted on സെപ്റ്റംബര് 1, 2005 by കെവി kevi\nPrevious Article എനിയ്ക്കറിയില്ല!!!!\nNext Article അടിച്ചു പൊളിച്ചോ?\n19 thoughts on “ഒരു രസോം ഇല്ല്യ”\nസെപ്റ്റംബര് 1, 2005 -ല് 7:53 pm\nപ്രതിസന്ധികളും പ്രശ്നങ്ങളും ചോദിച്ചു വാങ്ങാതിരിക്കാം നമുക്ക്. ഈ, യാത്രയിൽ ഓരോന്നും ഓരോ തിരിവുകളിൽ ചുരമാന്തി ഇരിപ്പുണ്ട്. ചിലതൊക്കെ ചോദിച്ചു വാങ്ങിയവനായതുകൊണ്ട് എനിക്കു ഇത്രേങ്കിലും മൊഴിയാൻ പറ്റും.\nസെപ്റ്റംബര് 2, 2005 -ല് 2:29 am\nകുമാറേട്ടൻ പറയുന്നതു ശരിയാണു കെവിൻ‌കുട്ടാ…\nഎനിക്കും ചിലപ്പോഴൊക്കെ ഇങ്ങനെ അബദ്ധചിന്തകൾ തോന്നാറുണ്ടായിരുന്നു…\nപിന്നെ മറവിൽ തിരിവും കഴിഞ്ഞു ചെല്ലുമ്പോളായിരിക്കും അതുവരെ കരുതിവെച്ച ത്വരണശക്തി മുഴുവൻ ചോർത്തിയെടുക്കാൻ വേണ്ടി ഭീമൻ കുഴികൾ പെട്ടെന്നു മുന്നിലെത്തിപ്പെടുക….\nപിന്നെപ്പിന്നെ ഇപ്പോഴൊക്കെ ആധിയാണ്- ഈയിടെയായി ഇതെന്തിനായാവോ ജീവിതം ഇങ്ങനെ ഇത്രയും സുഗമമായി ഒഴുകുന്നതെന്ന്! ഏതു വമ്പൻ കുഴികളാണ് ഈ പഴഞ്ചൻ സമയരഥത്തെ കാത്തിരിക്കുന്നതെന്ന്….\nസെപ്റ്റംബര് 2, 2005 -ല് 9:00 am\nഡാ, കെവിൻ പൊട്ടൻ ശങ്കൂ,\nഒരു പ്രശ്നോം ഇല്ലാത്ത ജീവിതം ആണെന്നുറപ്പുണ്ടെങ്കിൽ നമുക്ക് ജീവിതങ്ങൾ അങ്ങോട്ടും ഇങ്ങോട്ടും കൈമാറാം. ഞാൻ ഇവിടെ പ്രശ്നങ്ങൾ കൊണ്ട് പൊറുതി മുട്ടിയിരിക്ക്യാ. കാലനാണെങ്കിൽ എന്നെ പേടിച്ച് വിസ പോലും തരുന്നില്ല. അല്ല.. നിങ്ങളെയൊക്കെ അങ്ങനെ സ്വൈര്യമായി ഇരിക്കാൻ വിട്ട് പോകാൻ എനിക്കും കുറച്ച് വിഷമം ഉണ്ട്. ഇത്തിരി കുശുമ്പ്….\nപിന്നെ …എനിക്കിപ്പോ ഇവിടെ ഒരു പാട്ടു പാടണം. ഇഷ്ടായില്ലെങ്കിൽ മായ്ച്ചുകളഞ്ഞേക്ക്. ഒരു പ്രശ്നം വന്നൂന്ന് കരുതിയാമതി. ക്ഷണിച്ചുവരുത്തിയതല്ലേ. അനുഭവിക്ക്.\nഎന്റെ ജന്മം നീയെടുത്തൂ…\nനിന്റെ ജന്മം ഞാൻ എടുത്തൂ…\nകൈകളിന്ന് തൊട്ടിലാക്കി പാടിടാം ഞാൻ ആരാരോ…\nസെപ്റ്റംബര് 3, 2005 -ല് 9:10 am\n“ഈ മൊഴി കൂടി കിടക്കട്ടെ”\nസെപ്റ്റംബര് 3, 2005 -ല് 1:17 pm\nമനുഷ്യവംശത്തെ ഇത്രത്തോളമെത്തിച്ചതു്, പ്രതിസന്ധികളുമായി പോരടിച്ചു നേടിയ ആത്മവിശ്വാസമല്ലേ? സോഫയിൽ കിടന്നു ടിവിസീരിയലും കണ്ടിരുന്നാലെങ്ങിനെ ജീവിതപ്രശ്നങ്ങളെ നേരിടാനുള്ള കരുത്തുകിട്ടും. അത്തരം മടിപിടിച്ച നമ്മുടെ ജീവിതശൈലിയല്ലേ നമ്മളെ അധീരരും അശക്തരുമാക്കിതീർക്കുന്നതു്?\nസെപ്റ്റംബര് 3, 2005 -ല് 2:55 pm\nentammO!!! njaan ikkaaryatthil Su-vine pin_thuNaykkunnu.\nസെപ്റ്റംബര് 3, 2005 -ല് 3:33 pm\nഒന്നെനിക്ക് വേർഡ്പ്രസ്സ് മലയാളത്തിലക്കാനുള്ള സൂത്രം പറഞ്ഞു തരാമോ ചങ്ങാതി.\nസെപ്റ്റംബര് 3, 2005 -ല് 3:36 pm\nkarkidakathile oru mazhakoodi nanayende?\nmazhayathu schoolil poya vazhiyiloode onnukoodi nadakende?\nIlayarajayum ar rhmanum johnsanum compose cheyyanirikkunna paattukal kelkende?\n“life is beautifull”\nസെപ്റ്റംബര് 3, 2005 -ല് 3:52 pm\nഇവിടെ മഴയുമില്ല, ഒരു പാട്ടുമില്ല, പാട്ടുകേൾക്കാനുള്ള സമയം പോലുമില്ല. പിന്നെയാ സിനിമ കാണാൻ. ഒരു വെള്ളിയാഴ്ചയാണെങ്കി പൊള്ളീട്ടു പുറത്തോട്ടിറങ്ങാനായിട്ടു വേണ്ടേ.\nസെപ്റ്റംബര് 3, 2005 -ല് 3:58 pm\n“if u don’t interfere in politics politics will interefere in ur life” thats wat lelin said abt politics…do u want to makeadifference?\nThers are lots of issues burning around you…get involved….if you think “somthing wrong’….makeanoice abt it….\nthis isasong abt the colors abt life byapakistani singer ali noor….if you want to listen I will send teh song…\nTar-e-dil choom ke gaa re\nApnaa har dard chupaa ke\nNach aur sub ko nachaa re\nMukh pay ghunghat daalaaay\nNainaa dou mat walaaay\nAaj koi chalaa hai saj ke, piyaa nagarya re\nYeh bandhan natay, saraay, toor ke manwa re\nHo manwa re (x2)\nHo manwa re, na tarpaa re\nAgan dil ki na sulgaa re\nNa bharka re, na chalka re, yeh naina re\nHo manwa re\nRait ka mehal banaya\nHaath tere kuch na aaya\nChot meri dil ke ujree\nBhichre yaadein de ke\nPiyaar sub se le ke\nMedaa sohnaa sadaa jeeway\nKise shedaa na ghum theeway\nസെപ്റ്റംബര് 3, 2005 -ല് 4:05 pm\nപിന്നെ പ്രശാന്തു്, വേഡു്പ്രസ്സു് ഞാൻ മൊത്തം മലയാളത്തിലാക്കിയൊന്നുമില്ല. ഈ തീമിന്റെ തൊലിയൊന്നു മലയാളീകരിച്ചൂന്നു മാത്രം, അതും മുഴുവനായും ചെയ്തില്ല. ഇതു ചെയ്യാൻ എളുപ്പാണു്. തീമിന്റെ ഫയലുകൾ മുഴുവൻ തുറന്നു്, അതിൽ ഉള്ള കോമായ്ക്കുള്ളിൽ കിടക്കുന്ന വാക്കുകളെല്ലാം വിവർത്തനം ചെയ്താൽ മതി.\nസെപ്റ്റംബര് 3, 2005 -ല് 4:15 pm\nതുളസീ, എനിയ്ക്കു ഹിന്ദി തോടാ തോടാ നഹി മാലൂം. അതുകൊണ്ടു് കഷ്ടപ്പെട്ടെഴുതിയതു എനിയ്ക്കു വായിയ്ക്കാനൊക്കാത്തതിൽ പരിഭവം. പിന്നെ ചുമ്മാ കിടന്നൊച്ചപ്പാടുണ്ടാക്കുന്നതിലെനിയ്ക്കു യാതോരു ഇഷ്ടോല്ല്യ. എന്തെങ്കിലും നടക്കുന്ന കാര്യമുണ്ടോ, ഞാൻ റെഡി. നിശബ്ദമായിട്ടാണെങ്കിലും, ആരും അറിയാതെയാണെങ്കിലും! വെള്ളിവെളിച്ചത്തിൽ നിന്നു മിനുങ്ങുന്നതിന്റെ സുഖം എനിയ്ക്കു പിടിയ്ക്കില്ല.\nസെപ്റ്റംബര് 4, 2005 -ല് 12:50 am\nകെവിൻ അല്ലെങ്കിലും ആളൊരു ദുഷ്ടനാ, സ്വന്തമായി വേർഡ്പ്രസ്സിന്റെ തോലുരിച്ചതിനു പകരമായി ഉബുണ്ടുവിന്റെ റൊസെറ്റയിൽ ചെന്ന് അവിടെ ട്രാൻസ്ലേഷൻ പൂർണ്ണമാക്കിയിരുന്നെങ്കിൽ അടുത്തുവരുന്ന വേർഡ്പ്രസ്സ് റിലീസ് എങ്കിലും നമുക്ക് മലയാളം ലഭിക്കുമായിരുന്നല്ലോ. ഇവിടെ ചെന്ന് അല്പം മിനക്കെടൂ എന്റെ കെവിനേ: https://launchpad.net/products/wordpress/+series/1.5/+pots/wordpress-1.5\nടിയാന്റെ സ്പാം ബ്ലോക്കർ എന്റെ ഈ കമന്റ് ബ്ലോക്കുവനുള്ള സകല ചാൻസുമുണ്ട് 🙂\nസെപ്റ്റംബര് 4, 2005 -ല് 4:17 pm\nഞാനവിടെ കെടന്നു കെണഞ്ഞു പിടിച്ചാലും അതു തീരണമെങ്കി ഒരു ഒന്നൊന്നരക്കൊല്ലമെങ്കിലും പിടിയ്ക്കും. എന്നാലും ഞാൻ കുറേ ചെയ്തിട്ടുണ്ടു്. 7% നിന്നു ഞാനതു 15% മുകളിൽ വരെയെത്തിച്ചു. പെരി പേരും വച്ചു പോയിരിയ്ക്കല്ലേ, തിരിഞ്ഞു നോക്കാണ്ടു്. ഒന്നുഷാറാവിഷ്ടോ.\nസെപ്റ്റംബര് 8, 2005 -ല് 4:25 pm\nകെവിനിങ്ങനെ ചിന്താക്രാന്തനായിരിക്കാതെ ആ എമ്മെസ്സെൻ മെയിലൊന്നു പോയി നോക്ക്. എത്ര ദിവസമാ മെയിലയച്ചു കാത്തിരിക്കുക.?\nസെപ്റ്റംബര് 14, 2005 -ല് 4:53 pm\nകെവിനും സിജിക്കും ഞങ്ങളുടെ ഓണാ‍ശംസകൾ 🙂\nസെപ്റ്റംബര് 15, 2005 -ല് 9:20 am\nഓണമായിട്ട് ആ അടിച്ച ബോറിന്റെ ബാക്കി വല്ലോം ഇരിപ്പുണ്ടോ കെവീ? കാണില്ലെന്ന് കരുതുന്നു!\nസിജി ഇന്ന് എന്തൊക്കെയാ ഉണ്ടാക്കുന്നത്?\nരണ്ടാൾക്കും എന്റെ ഹൃദയം നിറഞ്ഞ ഓണാശംസകൾ!\nസെപ്റ്റംബര് 15, 2005 -ല് 9:51 am\nഅടിപൊളി ഒരു സദ്യയും…\nസെപ്റ്റംബര് 15, 2005 -ല് 1:46 pm\nഎല്ലാർക്കും ഓണമാശംസിക്കാൻ നടന്ന് ഒരു ‘രസ’മെങ്കിലും വയ്ക്കാനുള്ള നേരം കിട്ടിയോ?


വീര് സവര്‍ക്കറല്ല, ഇനി 'മാപ്പ്' സവര്‍ക്കര്; ആർഎസ്എസ് ശാഖകൾക്ക് നിയന്ത്രണം, നടപടികളുമായി കോണ്‍ഗ്രസ് | congress govt takes strict actions against rss, - Malayalam Oneindia\nPublished: May 16 2019, 15:33 [IST]\nജയ്പൂര്: രാജസ്ഥാനിലും മധ്യപ്രദേശിലും അധികാരത്തില് എത്തിയതിന് പിന്നാലെ ആര്‍എസ്എസിനും കഴിഞ്ഞ ഭരണകാലയളവില് വിവിധ സര്‍ക്കാര് വകുപ്പുകളിലും അവര് നടത്തിയ ഇടപെടലിനെതിരേയും ശക്തമായ നടപടികാണ് കോണ്‍ഗ്രസ് സ്വീകരിച്ചു വരുന്നത്. ഉദ്യോഗസ്ഥ തലത്തില് ആര്‍എസ്എസിന്‍റെയും ബിജെപിയുടേയും താല്‍പര്യത്തോടെ നടത്തിയ നിയമനങ്ങള് അധികാരത്തില് എത്തിയ ഉടന് തന്നെ ഇരുസംസ്ഥാനങ്ങളിലും കോണ്‍ഗ്രസ് റദ്ദ്ചെയ്തിരുന്നു.\nഇത്തരം നടപടികള് തുടരുന്നതിന്‍റെ ഭാഗമായാണ് സംസ്ഥാനത്തെ വിദ്യാലയങ്ങളിലെ പാഠപുസത്കങ്ങളിലും ചില തിരുത്തലുകള് കൊണ്ടുവരാന് രാജസ്ഥാനിലെ കോണ്‍ഗ്രസ് സര്‍ക്കാര് തീരുമാനിച്ചിരിക്കുന്നത്. കഴിഞ്ഞ ബിജെപി സര്‍ക്കാറിന്‍റെ കാലത്ത് പാഠപുസത്കങ്ങളില് ഇടം പിടിച്ച ഹിന്ദു മഹാസഭ നേതാവ് വിഡി സവര്‍ക്കറുടെ ആത്മകഥയുടെ ഭാഗങ്ങള് പുസ്തകങ്ങളില് നിന്ന് നീക്കം ചെയ്യാനാണ് സര്‍ക്കാര് തീരുമാനം വിശദാംശങ്ങള് ഇങ്ങനെ..\nരാജസ്ഥാനില് ബിജെപി അധികാരത്തിലിരിക്കുമ്പോഴായിരുന്നു പത്താം ക്ലാസിലെ സാമൂഹപാഠ പുസ്തകത്തില് ഹിന്ദു മഹാസഭാ നേതാവ് സവര്‍ക്കറുടെ ആത്മകഥയുടെ ഭാഗങ്ങള് ഉള്‍പ്പെടുത്തിയത്. ഈ ഭാഗങ്ങള് പാഠപുസ്തകത്തില് നിന്ന് എടുത്ത് മാറ്റി സവര്‍ക്കര് ബ്രിട്ടീഷ് സര്‍ക്കാരിന് എഴുതി നല്‍കിയ മാപ്പപേക്ഷപുസ്തകത്തില് ഉള്‍പ്പെടുത്താന് സിലബസ് റിവിഷന് കമ്മിറ്റി സര്‍ക്കാറിനോട് ശുപാര്‍ശ ചെയ്തു.\nസവര്‍ക്കറിന്റെ പേരിന് മുന്നിലെ ‘വീര്' എന്ന പദം ഒഴിവാക്കാനും കമ്മിറ്റി ശുപാര്‍ശ ചെയ്തിരുന്നു. വീര് സവര്‍ക്കര് എന്ന പേരുമാറ്റി വിനായക് ദാമോദര് സവര്‍ക്കര് എന്നാക്കി മറ്റും. ബിജെപി സര്‍ക്കാര് പാഠപുസ്തകത്തില് ഉള്‍ക്കൊള്ളിച്ച പാഠഭാഗങ്ങളില് ഭൂരിഭാഗവും ഈ അധ്യയന വര്‍ഷം മുതല് നീക്കം ചെയ്യാനും ശുപാര്‍ശയുണ്ട്.\nരാഷ്ട്ര പിതാവ് മഹാത്മാ ഗാന്ധിയെ കൊലപ്പെടുത്താനുള്ള പദ്ധതി ആസൂത്രണം ചെയ്തത് സവര്‍ക്കറാണെന്നും 1910 ല് ബ്രിട്ടീഷ് പട്ടാളം അറസ്റ്റ് ചെയ്തപ്പോള് തന്റെ 50 വര്‍ഷത്തെ ജയില് ശിക്ഷ ഇളവ് ചെയ്ത് കിട്ടാന് സവര്‍ക്കര് ബ്രീട്ടീഷുകാര്‍ക്ക് മാപ്പ് എഴുതിയ ചരിത്രവുമാണ് പുതുതായി പാഠത്തില് ഉള്‍പ്പെടുത്തുന്നത്.\nമധ്യപ്രദേശിലും ആര്‍എസ്എസിനെതിരെ ശക്തമായ നടപടികളാണ് കോണ്‍ഗ്രസ് സര്‍ക്കാര് സ്വീകരിച്ചു വരുന്നത്. പൊതുഇടങ്ങളില് ആര്‍എഎസ്എസ് ശാഖകള്‍ക്ക് കര്‍ശന നിരോധനം ഏര്‍പ്പെടുത്തുമെന്ന് മധ്യപ്രദേശ് മുഖ്യമന്ത്രി കമല്‍നാഥ് കഴിഞ്ഞ ദിവസം വ്യക്തമാക്കിയിരുന്നു.\nആര്‍എസ്എസിനെ സര്‍ക്കാര് ഇടങ്ങളില് നിന്ന് വിലക്കി കേന്ദ്ര നിയമമുണ്ട്. അത് മധ്യപ്രദേശില് പ്രാവര്‍ത്തികമാക്കും. വിശ്വാസത്തെ രാഷ്ട്രീയവത്കരിക്കുന്നത് ശരിയായ രീതിയല്ല. ഗോവധത്തിനു ദേശീയ സുരക്ഷാനിയമപ്രകാരം കേസ് എടുത്തത് ഇനി ആവർത്തിക്കില്ലെന്നും കമല്‍നാഥ് വ്യക്തമാക്കി.\nഅധികാരത്തിലേറിയ ഉടന് തന്നെ നല്ല രീതിയിലുള്ള ഒരു ശുദ്ധീകരണം മധ്യപ്രദേശില് കമല്‍നാഥ് നടപ്പിലാക്കിയിരുന്നു.\n15 വര്‍ഷത്തോളം ഒരേ കക്ഷി തന്നെ അധികാരത്തിലിരുന്നതിന്‍റെ പ്രശ്നങ്ങള് പല സര്‍ക്കാര് വകുപ്പുകളിലും ഉണ്ടെന്നായിരുന്നു കമല്‍നാഥിന്‍റെ വിശദീകരണം.\nവിവിധ വകുപ്പുകളില് പ്രത്യേക അന്വേഷണം തന്നെ കമല്‍നാഥിന്‍റെ നിര്‍ദ്ദേശത്തെ തുടര്‍ന്ന് നടന്നിരുന്നു. പല വകുപ്പുകളിലും ഉന്നത സ്ഥാനത്തിരിക്കുന്ന ആര്‍എസ്എസ്-ബിജെപി അനുകൂല മനോഭാവം വെച്ചുപുലര്‍ത്തുന്ന ഉദ്യോഗസ്ഥര്‍ക്കെതിരെ കമല്‍നാഥ് നടപടി ആരംഭിക്കുകയും ചെയ്തു.\nആര്‍എസ്എസ്-ബിജെപി ബന്ധമുള്ള ഉദ്യോഗസ്ഥര് ഉദ്യോഗസ്ഥ തലപ്പത്ത് ഇരുന്നാല് സുഖകരമായ ഭരണത്തിന് തടസ്സമായേക്കാം എന്നായിരുന്നു കമല്‍നാഥിന്‍റെ കണ്ടെത്തല്. 48 ഐഎഎസ് ഉദ്യോഗസ്ഥരെയായിരുന്നു കമല്‍നാഥ് സ്ഥലമാറ്റിയത്. 24 ജില്ലാ കളക്ടര്‍മാറും സ്ഥലം മാറ്റിയ ഉദ്യോഗസ്ഥന്‍മാരില് ഉള്‍പ്പെടുന്നു.\nസമീപകാല ചരിത്രത്തില് മധ്യപ്രദേശില് ഇതാദ്യമായാണ് ഇത്രവലിയ ഉദ്യോഗസ്ഥ സ്ഥലമാറ്റം ഉണ്ടാവുന്നത്. ഉദ്യോഗസ്ഥ തലത്തിലെ ശുദ്ധീകരണത്തിന് മുന്നോടിയായി ബിജെപി സര്‍ക്കാര് രൂപം കൊടുത്ത സന്തോഷ വകുപ്പ് കമല്‍നാഥ് റദ്ദാക്കിയിരുന്നു.\nസന്തോഷ വകുപ്പ് പൂട്ടിക്കെട്ടി\nഭരണപരിഷ്‌കാരങ്ങളുടെ ഭാഗമായി സന്തോഷ വകുപ്പ് പൂട്ടിക്കെട്ടുന്നതെന്നാണ് കമല്‍നാഥ് വ്യക്തമാക്കുന്നത്. രാജ്യത്ത് ആദ്യമായി സന്തോഷത്തിനായി പ്രത്യേക വകുപ്പുണ്ടാക്കിയ സംസ്ഥാനമയിരുന്നു മധ്യപ്രദേശ്. കമല്‍നാഥിന്‍റെ നേതൃത്വത്തില് നടക്കുന്ന ഇത്തരം നടപടികള്‍ക്കെതിരെ ശക്തമായ വിമര്‍ശനമാണ് ബിജെപി നടത്തുന്നതെങ്കിലും ഇതൊന്നും വിലവെക്കാതെയുള്ള പ്രവര്‍ത്തനമാണ് കമല്‍നാഥ് തുടരുന്നത്.\nrss congress bjp savarkar rajasthan kamalnath malayalam news മധ്യപ്രദേശ് രാജസ്ഥാന് കോണ്‍ഗ്രസ് കമല്‍നാഥ് ആർഎസ്എസ് മലയാളം\ncongress govt takes strict actions against rss,


ആദ്യ ലിവ ഈന്തപ്പഴ ലേലം ഇന്ന് മുതല്\nഅബുദാബി: യു.എ.ഇ.യിലെ ആദ്യ ലിവ ഈന്തപ്പഴ ലേലം വ്യാഴാഴ്ച ആരംഭിക്കും. ഒക്ടോബര് 14 വരെ നടക്കുന്ന ലേലം ലിവ ഡൗണ് ടൗണില് വൈകീട്ട് നാല് മണി മുതല് ഒന്‍പത് മണി വരെയാണ്. ജൈവ കൃഷിരീതിയവലംബിച്ചുണ്ടാക്കിയ ഈന്തപ്പഴങ്ങളുടെ പ്രചാരം കൂട്ടുകയെന്ന ലക്ഷ്യത്തോടെയാണ് പുതിയ പദ്ധതി. ലിവ ഈന്തപ്പഴ മഹോത്സവത്തിന്റെ സംഘാടകരായ യു.എ.ഇ. പൈതൃകാഘോഷ കമ്മിറ്റിയുടെ നേതൃത്വത്തിലാണ് ലേലം.\nഈന്തപ്പഴ ലേലം നടത്തുന്നതുമായി ബന്ധപ്പെട്ട് നിരവധി ആവശ്യക്കാര് സമീപിച്ചിരുന്നതായി സംഘാടക സമിതി തലവന് ഒബൈദ് അല് മസ്‌റോയി പറഞ്ഞു. കഴിഞ്ഞ 13 വര്‍ഷമായി ഈന്തപ്പഴ മഹോത്സവം സംഘടിപ്പിക്കുന്നുണ്ട്. അപ്പോഴെല്ലാം ആവശ്യക്കാര് ഇത്തരമൊരാശയം നടപ്പാക്കാന് ആവശ്യപ്പെട്ടിരുന്നു. എന്നാല് ഇപ്പോഴാണ് അതിന് സമയമായതെന്നും മസ്‌റോയി പറഞ്ഞു. മൂന്ന് കിലോഗ്രാമിന് മുകളിലോട്ടാണ് ഈന്തപ്പഴങ്ങള് വില്‍ക്കുക. ചിലയിനങ്ങള് കുറഞ്ഞത് പത്ത് കിലോ മുതലാണ് ലേലം നടക്കുക. ഖുനൈസി, ദബ്ബാസ് തുടങ്ങിയ മുന്തിയ ഇനം ഈന്തപ്പഴങ്ങള് ലഭ്യമാണ്. മൊത്തവ്യാപാരികള്, ഹോട്ടലുകള്, ഫുഡ് കമ്പനികള് എന്നിവരെയാണ് സംഘാടകര് കൂടുതലും ലക്ഷ്യമിടുന്നത്.


നടുറോട്ടിൽ ബസ് തടഞ്ഞുനിർത്തി പഴം മോഷ്ടിച്ച് 'ആനക്കള്ളൻ' -വൈറൽ വിഡിയോ | Madhyamam\nHomechevron_rightSocial Mediachevron_rightViralchevron_rightനടുറോട്ടിൽ ബസ്...\ndate_range 12 Nov 2020 7:18 AM GMT\nനടുറോട്ടിൽ ബസ് തടഞ്ഞുനിർത്തി പഴം മോഷ്ടിച്ച് 'ആനക്കള്ളൻ' -വൈറൽ വിഡിയോ\nപലതരം മോഷണങ്ങളും കണ്ടിട്ടുണ്ട്. എന്നാൽ പട്ടാപ്പകൽ നടുറോട്ടിൽ ഇത്തരത്തിലൊരു മോഷണം ആദ്യമായിരിക്കും. മോഷ്ടാവ് മറ്റാരുമല്ല; ഒരാനയാണ്. മോഷ്ടിച്ചതോ, ബസിനകത്തുണ്ടായിരുന്ന പഴക്കുലയും. മോഷണത്തിന്‍റെ ദൃശ്യങ്ങൾ സമൂഹമാധ്യമങ്ങളിൽ വൈറലാണ്.\nശ്രീലങ്കയിലെ കാതരംഗാമയിലാണ് സംഭവം. റോഡിന് നടുവിൽ നിൽക്കുന്ന ആനയെ കണ്ട് ഡ്രൈവർ ബസ് പതുക്കെ നിർത്തും. എന്നാൽ, റോഡ് ക്രോസ് ചെയ്യാതെ നിന്ന ആന ഡ്രൈവർ സീറ്റിനരികിലെ വാതിലിലൂടെ തുമ്പിക്കൈ നീട്ടി കാബിനിൽ സൂക്ഷിച്ച പഴം എടുക്കുന്നതാണ് ദൃശ്യങ്ങളിലുള്ളത്. തുമ്പിക്കൈ കൊണ്ട് ആന ഭക്ഷണത്തിനായി തിരയുന്നതും മറ്റൊരാൾ പഴം എടുത്തുനൽകുന്നതും കാണാം.\nയാത്രികരിലാരോ പകർത്തിയ ദൃശ്യമാണ് വ്യാപകമായി പ്രചരിക്കുന്നത്. 2018ലാണ് സംഭവം നടന്നത്. കഴിഞ്ഞ ദിവസം ഇന്ത്യൻ ഫോറസ്റ്റ് സർവിസിലെ ഉദ്യോഗസ്ഥൻ പർവീൺ കാസ്വാൻ വിഡിയോ ട്വീറ്റ് ചെയ്തതോടെ വീണ്ടും വൈറലാവുകയായിരുന്നു.\nവന്യജീവികൾക്ക് റോഡരികിൽ ഭക്ഷണം നൽകുന്നതിലെ അപകടത്തെ കുറിച്ചും അദ്ദേഹം മറ്റൊരു ട്വീറ്റിൽ മുന്നറിയിപ്പ് നൽകുന്നുണ്ട്. ഇത് മനുഷ്യർക്കും മൃഗങ്ങൾക്കും ഒരുപോലെ ഭീഷണിയാണെന്ന് അദ്ദേഹം പറയുന്നു.\nTAGS:Viral Video wild elephant


കളിക്കൂട്ടുകാരനെ വെല്ലുവിളിച്ച് സച്ചിന് | twitter|Sachin Tendulkar|challenge|Vinod kambli\nകളിക്കൂട്ടുകാരനെ വെല്ലുവിളിച്ച് സച്ചിന്\nചെറുപ്പം മുതല് ഒന്നിച്ചു കളിച്ചും പഠിച്ചും വളര്‍ന്നവരാണ് സച്ചിന് ടെന്‍ഡുല്‍ക്കറും വിനോദ് കാംബ്ലിയും. സ്‌കൂള് ക്രിക്കറ്റില് ഇരുവരും ചേര്‍ന്ന് ലോക റെക്കോര്‍ഡ് കൂട്ടുകെട്ടുമുണ്ടാക്കിയിട്ടുണ്ട്. പിന്നീട് ഇന്ത്യന് ടീമിലും ഇവര് ഒന്നിച്ചു കളിച്ചു. എന്നാലിപ്പോള് കാംബ്ലിക്ക് മുന്നില് ഒരു വെല്ലുവിളി ഉയര്‍ത്തിയിരിക്കുകയാണ് ടെന്‍ഡുല്‍ക്കര്.\n2017ല് ലോകകപ്പ് കളിച്ച താരങ്ങള്‍ക്കുള്ള സമര്‍പ്പണമായി ഗായകന് സോനു നിഗത്തിനൊപ്പം സച്ചിന് പാടിയ ക്രിക്കറ്റ് വാലി ബീറ്റിന്റെ റാപ് പതിപ്പ് പാടാനാണ് സച്ചിന് കാംബ്ലിയെ വെല്ലുവിളിച്ചിരിക്കുന്നത്. വെല്ലുവിളി ഏറ്റെടുത്ത് നടപ്പിലാക്കാന് ഒരാഴ്ച സമയവും അനുവദിച്ചിട്ടുണ്ട്. ട്വിറ്ററിലൂടെയാണ് സച്ചിന്റെ വെല്ലുവിളി. 1980 മുതല് ലോകകപ്പ് കളിച്ച താരങ്ങളുടെ പേരുകളുപയോഗിച്ചാണ് ഈ പാട്ട് രൂപപ്പെടുത്തിയിരിക്കുന്നത്.\nകാംബ്ലി മികച്ച ഗായകനാണെന്ന് കാംബ്ലിയുടെ ജന്‍മദിനത്തില് സച്ചിന് പറഞ്ഞിരുന്നു. സ്‌കൂള് കാലഘട്ടത്തില് കാംബ്ലി നല്ല ഗായകനും ഡാന്‍സറുമായിരുന്നു എന്നാണ് സച്ചിന് അന്ന് പറഞ്ഞിരുന്നത്. അതിന് പിന്നാലെയാണ് സച്ചിന്റെ ഈ വെല്ലുവിളി. പാടിക്കേള്‍പ്പിച്ചില്ലെങ്കില് തനിക്ക് ചെലവ് ചെയ്യണമെന്നും സച്ചിന് പറഞ്ഞിട്ടുണ്ട്.\ntwitter Sachin Tendulkar challenge Vinod kambli\nവിവാദങ്ങൾക്ക് തിരികൊളുത്തി പീറ്റേഴ്‌സന്റെ ട്വീറ്റ്\nMar 29, 2021, 09:10 am IST


mullapally-kodiyeri lock horn over local election014കൊടിയേരി\nകള്ളവോട്ട് ചെയ്യാന് തിര. കമ്മീഷന് അവസരമൊരുക്കി: കെ സുധാകരന്\nSaturday 23rd October 2010 10:52am\nതലശ്ശേരി: കണ്ണൂര് ജില്ലയിലെ തദ്ദേശ തിരഞ്ഞെടുപ്പിനെ ചൂടുപിടിപ്പിച്ച് കേന്ദ്ര ആഭ്യന്ത്രമന്ത്രി മുല്ലപ്പള്ളി രാമചന്ദ്രനും സംസ്ഥാന ആഭ്യന്ത്ര മന്ത്രി കൊടിയേരി ബാലകൃഷ്ണനും തമ്മില് വാക്‌പോരാട്ടം. തദ്ദേശതിരഞ്ഞെടുപ്പില് നിര്‍ഭയമായി വോട്ടുചെയ്യാനുള്ള സാഹചര്യമില്ലെന്നായിരുന്നു മുല്ലപ്പള്ളിയുടെ അഭിപ്രായപ്രകടനം. കേന്ദ്രസേന വേണ്ടെന്ന കൊടിയേരിയുടെ പ്രസ്താവന സംശയമുണര്‍ത്തുന്നതാണെന്നും കേന്ദ്ര ആഭ്യന്ത്ര സഹമന്ത്രി ആരോപിച്ചിരുന്നു.\nഎന്നാല് സ്ഥാനത്തിനു ചേര്‍ന്ന തരത്തിലുള്ള പ്രസ്താവനയല്ല മുല്ലപ്പള്ളിയുടെ ഭാഗത്തുനിന്നുമുണ്ടായതെന്ന് കോടിയേരി പറഞ്ഞു. കേന്ദ്ര ആഭ്യന്ത്രസഹമന്ത്രി കെ പി സി സി വൈസ്പ്രസിഡന്റായി തരംതാഴരുത്. ഇത്തരം പ്രസ്താവനകള്‍ക്ക് ഒരുദിനത്തിന്റെ ആയുസ് മാത്രമേയുള്ളൂവെന്നും കൊടിയേരി വ്യക്തമാക്കി.


രാഷ്ട്രീയ പ്രവേശനം അഭിനയത്തിന്റെ അന്ത്യമെന്ന് കമല്\nബോസ്റ്റണ്: രാഷ്ട്രീയത്തില് പ്രവേശിച്ചുകഴിഞ്ഞാല് അഭിനയിക്കാനില്ലെന്ന നിലപാടിലുറച്ച് നടന് കമല്‍ഹാസന്. രാഷ്ട്രീയ പാര്‍ട്ടി പ്രഖ്യാപിക്കുന്നതിനു മുന്നോടിയായി ഈ മാസം സംസ്ഥാന പര്യടനം ആരംഭിക്കാനിരിക്കെയാണ് കമലിന്റെ പരാമര്‍ശം.\nഅടുത്തു പുറത്തിറങ്ങാനുള്ള രണ്ടു ചിത്രങ്ങള്‍ക്കു ശേഷം എനിക്കു സിനിമയില്ല- കമല് പറഞ്ഞു. 'സത്യസന്ധമായി ജീവിക്കാന് എന്തെങ്കിലുമൊക്കെ ഞാന് ചെയ്യണം. എന്നാല് പരാജയപ്പെടില്ലെന്നാണ് ഞാന് കരുതുന്നത്'- തെരഞ്ഞെടുപ്പില് പരാജയപ്പെട്ടശേഷവും രാഷ്ട്രീയത്തില് തുടരുമോ എന്ന ചോദ്യത്തിനു മറുപടിയായി കമല് പറഞ്ഞു.\nബാങ്ക് അക്കൗണ്ട് തുറക്കാനല്ല താന് രാഷ്ട്രീയത്തില് പ്രവേശിക്കുന്നത്. രാഷ്ട്രീയ പാര്‍ട്ടികളുടെ പിന്‍ബലമില്ലെങ്കിലും 37 വര്‍ഷമായി താന് സാമൂഹ്യപ്രവര്‍ത്തനം തുടരുകയാണെന്നും ഇതിലൂടെ പത്തു ലക്ഷം പ്രവര്‍ത്തകരെ സൃഷ്ടിക്കാന് തനിക്കു കഴിഞ്ഞിട്ടുണ്ടെന്നും കമല് അഭിപ്രായപ്പെട്ടു.


പ്രതികരണങ്ങള്‍ക്ക് ബലക്ഷയമോ? - sundayshalom\nസമൂഹത്തില് വിഭാഗീയ ചിന്തകള് വ്യാപകമായി പ്രചരിപ്പിക്കപ്പെട്ടുകൊണ്ടിരിക്കുന്ന കാലമാണ് ഇത്. അത്തരത്തിലുള്ള ഘടകങ്ങളുടെ അടിസ്ഥാനത്തില് വേര്‍തിരിവുകള് സൃഷ്ടിക്കാനും ചിലര് ശ്രമിക്കുന്നു. മനുഷ്യരെ മനുഷ്യനായി കാണാന് ശ്രമിക്കാതെ മറ്റു പലതിന്റെയും പേരില് അവര്‍ക്ക് ചില ലേബലുകള് നല്‍കുന്നു. സമൂഹത്തില് ജാതിയുടെയും മതത്തിന്റെയും പേരില് വേര്‍തിരിവുകള് ഉണ്ടാകുന്നതിന്റെ പ്രധാന കാരണമായി വിലയിരുത്തപ്പെട്ടിരുന്നത് വിദ്യാഭ്യാസത്തിന്റെ കുറവാണ്. എന്നാല്, കഴിഞ്ഞ 50 വര്‍ഷവുമായി താരതമ്യപ്പെടുത്തിയാല് വിദ്യാഭ്യാസ മേഖലയില് വലിയ മുന്നേറ്റം രാജ്യത്ത് ഉണ്ടായിട്ടുണ്ട്. ഒരു ഭാഗത്ത് അറിവു വര്‍ധിക്കുന്നു എന്ന് അഭിമാനിക്കുമ്പോഴാണ് മറുഭാഗത്ത് മനസുകള് ഇടുങ്ങുന്നവരായി നമ്മള് മാറുന്നത്. മനുഷ്യരെ തമ്മില് അകറ്റുന്നതിന്റെയും ശത്രുത പരത്തുന്നതിന്റെയും പിന്നില് കൃത്യമായ അജണ്ടകളുണ്ട്. ആര് എന്തു പറഞ്ഞാലും ഇന്നലെവരെ ഉണ്ടായിരുന്ന എന്റെ അയല്‍ക്കാരെ തിരിച്ചറിയാന് ഓരോരുത്തര്‍ക്കും കഴിയണം. ആശയങ്ങളുടെ പേരില് വിവിധ തട്ടുകളിലായി അയല്‍ക്കാരും മറ്റു വിഭാഗങ്ങളില് ഉള്ളവരുമായി ശത്രുതയില് കഴിയുന്നവര് ചിന്തിക്കേണ്ട കാര്യമുണ്ട്. നമ്മുടെ ആവശ്യങ്ങളില് ഇന്നലെവരെ ഓടിയെത്തിയിരുന്നവര് ഇന്നു ഞാന് ശത്രുപക്ഷത്ത് നിര്‍ത്തിയിരിക്കുന്നവരാണ്. വിശ്വാസം ഓരോരുത്തരുടെയും വ്യക്തിപരമായ താല്പര്യമാണ്. അതോടൊപ്പം ഇഷ്ടമുള്ള ആശയങ്ങള് പ്രചരിപ്പിക്കാനും എല്ലാവര്‍ക്കും അവകാശമുണ്ട്. എന്തുതന്നെയാണെങ്കിലും എല്ലാവരും മനുഷ്യരാണെന്ന ബോധ്യം നമുക്ക് കൈമോശം വരാന് പാടില്ല.\nമറ്റുള്ളവരുടെ സ്വാതന്ത്ര്യത്തെ മാനിക്കാന് കഴിയാത്തതാണ് പലപ്പോഴും പ്രശ്‌നങ്ങള് സൃഷ്ടിക്കുന്നത്. എന്റെ ആശയങ്ങള് മാത്രമാണ് ശരിയെന്ന് ധരിക്കാനും പാടില്ല. ഭിന്നിപ്പിന്റെ ആശയങ്ങള് അവതരിപ്പിക്കുന്നവരെ ശ്രദ്ധിക്കണം. അവരുടെ ലക്ഷ്യങ്ങള് സ്വാര്‍ത്ഥത നിറഞ്ഞവയായിരിക്കും. മനുഷ്യരെ തട്ടുകളായി തിരിച്ചാല് ചിലര്‍ക്ക് അതുകൊണ്ട് താല്ക്കാലികമായ നേട്ടങ്ങള് ഉണ്ടാക്കാന് കഴിയും. ബ്രിട്ടീഷുകാര് ഇന്ത്യയെ കീഴടക്കാന് ഉപയോഗിച്ച ഭിന്നിപ്പിന്റെ രാഷ്ട്രീയമാണ് ഇപ്പോള് പുറത്തെടുക്കുന്നത്. ബ്രിട്ടീഷുകാരുടെ തന്ത്രത്തില് ചില രാജാക്കന്മാര് വീണതിന്റെ നഷ്ടം അനുഭവിക്കേണ്ടിവന്നത് രാജ്യവും ജനങ്ങളുമായിരുന്നു എന്നത് വിസ്മരിക്കരുത്. തന്ത്രപരമായ വിഭജനങ്ങളിലൂടെ സംഭവിക്കാന് പോകുന്നത് അതുതന്നെയാണ്. രാജ്യത്തിന്റെ വളര്‍ച്ചയും പുരോഗതിയും തടയപ്പെടും. സാധാരണക്കാരില്‍നിന്ന് ആയിരിക്കില്ല ഇങ്ങനെയുള്ള ചിന്തകള് രൂപപ്പെടുന്നത്. അവരിലേക്ക് ഈ ആശയങ്ങള് എത്തിക്കുകയാണ്.\nഓരോ വിഭാഗങ്ങളും സംഘടിക്കണമെന്നുള്ള ചിന്ത സമൂഹത്തില് വ്യാപകമാകുന്നുണ്ട്. സംഘടിതസ്വഭാവം വളര്‍ച്ചയ്ക്ക് നല്ലതാണ്. എല്ലാവര്‍ക്കും അങ്ങനെ ചെയ്യാനുള്ള അവകാശമുണ്ട്. എന്നാല്, വിഭാഗീയമായ താല്പര്യങ്ങളെ മുന്‍നിര്‍ത്തി എതിര്‍സ്വരങ്ങളെ അടിച്ചമര്‍ത്താനും കായികമായി നേരിടാനുമുള്ള പ്രവണതകളെ പ്രോത്സാഹിപ്പിക്കരുത്. സംഘടിത ശക്തി മറ്റുള്ളവര്‍ക്ക് എതിരെയുള്ള നീക്കമായി മാറാനും പാടില്ല. ഇപ്പോള് രാജ്യത്ത് ഏറ്റവുമധികം പീഡിപ്പിക്കപ്പെടുന്ന വിഭാഗമായി ക്രൈസ്തവര് മാറിയിരിക്കുന്നു. സമാധാനപരമായി ജീവിക്കാന് ആഗ്രഹിക്കുന്ന സമൂഹമാണ് ക്രൈസ്തവര്. എന്നിട്ടും പലവിധത്തിലുള്ള അടിച്ചമര്‍ത്തലുകള്‍ക്കും കയ്യേറ്റങ്ങള്‍ക്കും വിധേയമാകുന്നു. കായികമായും ആശയപരവുമായ രീതികളിലും ഇതു സംഭവിക്കുന്നുണ്ട്. മറ്റു വിഭാഗങ്ങള് നിലപാടുകള് സ്വീകരിക്കുന്നതുപോലെ ശക്തമായ വിധത്തില് പ്രതികരിക്കാത്തതിനാലാണ് വീണ്ടും ആവര്‍ത്തിക്കപ്പെടുന്നതെന്ന ചിന്ത ചിലരിലെങ്കിലും പ്രബലമാകുന്നുണ്ട്. മാനുഷികമായി ചിന്തിച്ചാല് അതു ശരിയാണെന്നു തോന്നാം. പ്രതികരിക്കുകയും പ്രതിഷേധിക്കുകയുമൊക്കെ വേണം. എന്നാല് ക്രൈസ്തവ അരൂപിക്ക് യോജിക്കാത്ത രീതിയിലുള്ള പ്രതികരണങ്ങള് നമ്മെ വളര്‍ത്തില്ല. ദൈവം അനുവദിക്കാത്ത മാര്‍ഗങ്ങള് അവലംബിച്ചാല് അവിടുന്ന് നമ്മോടൊപ്പം ഉണ്ടാകുകയില്ല. മാനുഷികമായ ബലത്തിലലല്ല നാം അഭയംപ്രാപിക്കേണ്ടത്. മറിച്ച്, ദൈവത്തിന്റെ ശക്തമായ കരങ്ങളുടെ കീഴിലായിരിക്കണം. എല്ലാം മാറ്റിമറിക്കാന് അവിടുത്തേക്ക് ഒരു നിമിഷംമതി.\nസമൂഹത്തില് തെറ്റായ പ്രവണതകള് വളര്‍ന്നുവരുമ്പോള് നേരിന്റെ വഴികള് പറഞ്ഞുകൊടുക്കാന് ഉത്തരവാദിത്വപ്പെട്ടവരാണ് ക്രൈസ്തവര്. അതൊന്നും കേള്‍ക്കാന് ആരും ഇല്ലെന്ന തോന്നലുകള് ഉണ്ടാകാം. പക്ഷേ, സ്ഥായിയായി നിലനില്ക്കുന്നത് ശരിയുടെ മാര്‍ഗങ്ങള് ആണെന്നതിന് എത്രയോ ഉദാഹരണങ്ങള് നമ്മുടെ മുമ്പിലുണ്ട്. മറ്റുള്ളവര് നടത്തുന്ന വിധത്തിലുള്ള പ്രതിഷേധങ്ങളും പ്രതികരണങ്ങളും അനുകരിക്കേണ്ടവരല്ല ക്രൈസ്തവര്. ദൈവം അംഗീകരിക്കുന്ന വഴികളിലൂടെ മുന്നേറുമ്പോള് നമുക്ക് വേണ്ടി ദൈവം പടപൊരുതിക്കൊള്ളുമെന്ന് തിരിച്ചറിയണം. ”ദൈവം നമ്മുടെ പക്ഷത്തെങ്കില് ആരു നമുക്ക് എതിരുനില്ക്കും” (റോമാ 8:31).


വീണ്ടും പൈപ്പ് പൊട്ടി, പന്പിംഗ് നിർത്തി : Deepika.com Nattu Visesham\nഅന്പലപ്പുഴ: തകഴിയിൽ കുടിവെള്ള പദ്ധതിയുടെ പൈപ്പ് ലൈൻ പൊട്ടി. പന്പിംഗ് നിർത്തിവച്ചു. അന്പലപ്പുഴ-തിരുവല്ല സംസ്ഥാന പാതയിൽ തകഴി ജംഗ്ഷനു പടിഞ്ഞാറു ഭാഗത്തായാണ് കഴിഞ്ഞ രാത്രിയിൽ പൈപ്പ് ലൈൻ പൊട്ടിയത്. റോഡിനു കുറുകെ സ്ഥാപിച്ച പൈപ്പ് ലൈൻ പൊട്ടിയതിനെ തുടർന്ന് ഈ ഭാഗത്ത് വെള്ളക്കെട്ടായി.\nഒരാഴ്ച മുന്പ് തകരാറു പരിഹരിച്ച ഭാഗത്തിനു തൊട്ടടുത്തായാണ് വീണ്ടും പൈപ്പ് പൊട്ടിയത്. പൈപ്പ് പൊട്ടിയതിനെ തുടർന്ന് റോഡും തകർന്നിരിക്കുകയാണ്. അടിയന്തരമായി തകരാറു പരിഹരിച്ചില്ലെങ്കിൽ വീണ്ടും കുടിവെള്ളം മുട്ടുന്ന സ്ഥിതിയാകും. തകഴി ആശുപത്രി ജംഗ്ഷനു സമീപം രണ്ടിടങ്ങളിലും പൈപ്പ് ലൈൻ പൊട്ടി കുടിവെള്ളം പാഴാകുകയാണ്.\nഇനി പൊതുമരാമത്ത് വകുപ്പിന്‍റെ അനുമതി ലഭിച്ചാൽ മാത്രമേ റോഡുപൊളിച്ച് അറ്റകുറ്റപ്പണി നടത്താൻ കഴിയൂ. അടിയന്തരമായി തകരാർ പരിഹരിച്ചില്ലെങ്കിൽ റോഡ് വീണ്ടും തകരുമെന്ന ആശങ്കയുമുണ്ട്.


മതസൗഹാര്‍ദ്ദത്തിന്റെ വേദിക തീര്‍ത്ത് വഡോദരയിലെ മരിയന് തീര്‍ത്ഥാടന കേന്ദ്രം - Hrudayavayal\nമതസൗഹാര്‍ദ്ദത്തിന്റെ വേദിക തീര്‍ത്ത് വഡോദരയിലെ മരിയന് തീര്‍ത്ഥാടന കേന്ദ്രം\nBy administrator on February 29, 2016, 7:04 am Comments Off on മതസൗഹാര്‍ദ്ദത്തിന്റെ വേദിക തീര്‍ത്ത് വഡോദരയിലെ മരിയന് തീര്‍ത്ഥാടന കേന്ദ്രം\nവഡോദര: ഇവിടെ ഹിന്ദുവും മുസല്‍മാനും ക്രിസ്ത്യാനിയുമെല്ലാം ഏകമനസ്സോടെയാണ് പ്രാര്‍ത്ഥിക്കുന്നത്. ഇവിടെ ജാതിയുടെ അതിര് വരമ്പുകളില്ല. മതത്തിന്റെ വേലിക്കെട്ടുകളുമില്ല. ഉള്ളത് സ്‌നേഹവും വിശ്വാസവും പ്രാര്‍ത്ഥനയും മാത്രം. ഗുജറാത്തിലെ വഡോദരയിലുള്ള ‘ഉപേക്ഷിക്കപ്പെട്ടവരുടെ മാതാവിന്റെ’ (Mother of the Forsaken) തീര്‍ത്ഥാടന കേന്ദ്രത്തിലെ പതിവു കാഴ്ചയാണിത്.\n1930 കളില് സ്പാനിഷ് മിഷനറിയായ വിന്‍സെന്റ് ടെനയാണ് വഡോദരയിലുള്ള ഈ തീര്‍ത്ഥാടന കേന്ദ്രം സ്ഥാപിച്ചത്. പരിശുദ്ധ മാതാവിന്റെ നാമത്തിലുള്ള ഒരു ദേവാലയം ഗുജറാത്തില് ആവശ്യമാണെന്ന ശക്തമായ ആഗ്രഹമായിരുന്നു ഇതിനു പിന്നില്. സ്‌പെയിനിലെ വലന്‍സിയയില് ഉപേക്ഷിക്കപ്പെട്ടവരുടെ മദ്ധ്യസ്ഥയായി മാതാവിനു വേണ്ട നിര്‍മ്മിച്ച ശില്‍പമാണ് പിന്നീട് ഗുജറാത്തിലെത്തിയത്. സ്പാനിഷ് ശില്‍പിയായ സെനര് കോസ്റ്റയാണ് പ്രതിമ നിര്‍മ്മിച്ചത്.\n1936 ലെ സ്പാനിഷ് ആഭ്യന്തരയുദ്ധത്തിന്റെ സമയത്ത് സെനര് കോസ്റ്റ ജയിലിലാകുകയും അദ്ദേഹത്തിന്റെ ശില്‍പങ്ങളില് പലതും നശിപ്പിക്കപ്പെടുകയും ചെയ്തു. എന്നാല് മാതാവിന്റെ ശില്‍പം നശിപ്പിക്കപ്പെട്ടിരുന്നില്ല. 1956 ലാണ് ഉപേക്ഷിക്കപ്പെട്ടവരുടെ മദ്ധ്യസ്ഥയായ മാതാവിന്റെ പ്രതിമ വഡോദരയിലെത്തിയത്. 1959 ല് വഡോദരയില് വിന്‍സെന്റ് ടെന പണികഴിപ്പിച്ച ദേവാലയത്തില് ശില്‍പം സ്ഥാപിച്ചു.\nഇവിടെ വരുന്ന ആളുകള്‍ക്ക് ഈ ദേവാലയവുമായി വൈകാരികമായ ഒരടുപ്പം ഉണ്ടാകാറുണ്ടെന്നും തിരുനാള് ദിനത്തില് ഇന്ത്യയിലെ വിവിധ സംസ്ഥാനങ്ങളില് നിന്നും അര ലക്ഷത്തോളം വിശ്വാസികള് ഇവിടെ എത്താറുണ്ടെന്നും വഡോദരയിലെ ഉപേക്ഷിക്കപ്പെട്ടവരുടെ മാതാവിന്റെ തീര്‍ത്ഥാടന കേന്ദ്രത്തില് സേവനമനുഷ്ഠിക്കുന്ന ഫാദര് ലോറന്‍സ് ലൊബോ പറയുന്നു.\nജനുവരി 26 നാണ് വഡോദരയിലെ ഉപേക്ഷിക്കപ്പെട്ടവരുടെ മാതാവിന്റെ തിരുനാള്.9ദിവസങ്ങളിലായി നടക്കുന്ന തിരുനാള് ആഘോഷങ്ങളില് ജാതിമതഭേദമന്യേ പതിനായിരക്കണക്കിന് വിശ്വാസികളാണ് പങ്കെടുക്കുന്നത്. പ്രായമായവരും യുവജനങ്ങളുമെല്ലാം ഇവരില് ഉള്‍പ്പെടും. ജീവിതത്തിലെ വിവിധ പ്രശ്‌നങ്ങള്‍ക്ക് പരിഹാരം കാണാന് പരിശുദ്ധ മാതാവിനോട് സഹായമഭ്യര്‍ത്ഥിച്ചാണ് വിശ്വാസികളെത്തുന്നത്.\nമതസൗഹാര്‍ദ്ദത്തിന്റെ വേദിക തീര്‍ത്ത് വഡോദരയിലെ മരിയന് തീര്‍ത്ഥാടന കേന്ദ്രം added by administrator on February 29, 2016, Time: 7:04 am


2019 തെരഞ്ഞെടുപ്പ്: എൻഡിഎ സാധ്യത കുറയുന്നു, യുപിഎ സീറ്റുകൾ വർധിക്കുമെന്ന് സർവേ ഫലം |\n2019 ലോക്‌സഭാ തെരഞ്ഞെടുപ്പിൽ യുപിഎ സഖ്യത്തിന്റെ സാധ്യതകൾ വർധിക്കുന്നതായി റിപബ്ലിക് ടിവി-സീ വോട്ടർ സർവേ പ്രവചനം. എൻഡിഎക്ക് കേവല ഭൂരിപക്ഷം ലഭിക്കില്ലെന്നാണ് സർവേ ഫലം സൂചിപ്പിക്കുന്നത്. ഒക്ടോബറിൽ പൊതു തെരഞ്ഞെടുപ്പ് വന്നാൽ എൻഡിഎക്ക് പരമാവധി 261 സീറ്റുകൾ വരെ കിട്ടു.\nകഴിഞ്ഞ മാസം നടന്ന സർവേയിൽ എൻഡിഎക്ക് 276 സീറ്റുകൾ ലഭിക്കുമെന്നായിരുന്നു പ്രവചനം. ഒരു മാസത്തിനിപ്പുറം എൻഡിഎയുടെ സാധ്യത കുറയുകയും യുപിഎയുടെ സാധ്യത വർധിക്കുകയുമാണ്. യുപിഎക്ക് 119 സീറ്റുകൾ വരെ ലഭിക്കും. എൻഡിഎക്കും യുപിഎക്കും പുറത്തുള്ള കക്ഷികൾക്കെല്ലാം കൂടി 163 സീറ്റുകൾ ലഭിക്കും.\nമഹാരാഷ്ട്ര, തമിഴ്‌നാട്, ആന്ധ്ര, തെലങ്കാന, യുപി എന്നിവിടങ്ങളിൽ രൂപപ്പെടുന്ന പ്രതിപക്ഷ ഐക്യം നിർണായകമാകുമെന്നും സർവേ സൂചിപ്പിക്കുന്നു.\n← വനംവകുപ്പിന് ശബരിമലയെ തകർക്കാനുള്ള നീക്കം; പ്രസിഡന്റ് സ്ഥാനം രാജിവെക്കില്ലെന്നും പത്മകുമാർ\nബ്രഹ്മാണ്ഡ ചിത്രം 2.0 ട്രെയിലർ റിലീസ്; തത്സമയം വീഡിയോ →\nതനുശ്രീ ദത്തയുടെ വെളിപ്പെടുത്തൽ; നാനാ പടേക്കറിനെതിരെ കേസെടുത്തു\nഉത്തരേന്ത്യയിൽ പേമാരിയും പ്രളയവും; മരണസംഖ്യ 80 കടന്നു


bangladesh won world cup പാപ്പുവ ന്യൂ ഗിനിയക്കെതിരെ\nBy : Basith October 21, 2021 comments\nതകർപ്പൻ ജയത്തോടെ ബംഗ്ലാദേശ് സൂപ്പർ 12ൽ. ഗ്രൂപ്പ് ബിയിൽ പാപ്പുവ ന്യൂ ഗിനിയയെ 84 റൺസിനു തകർത്താണ് ബംഗ്ലാദേശ് സൂപ്പർ 12ൽ എത്തിയത്. ബംഗ്ലാദേശ് മുന്നോട്ടുവച്ച 182 റൺസ് പിന്തുടർന്നിറങ്ങിയ പാപ്പുവ ന്യൂ ഗിനിയ 19.3 ഓവറിൽ 97 റൺസിന് ഓൾ ഔട്ടാവുകയായിരുന്നു. ബാറ്റിംഗിലും (46 റൺസ്), ബൗളിംഗിലും (4 വിക്കറ്റ്) തിളങ്ങിയ ഷാക്കിബ് അൽ ഹസനാണ് കളിയിലെ താരം. (bangladesh won world cup)\nഇന്നിംഗ്സിൻ്റെ രണ്ടാം പന്തിൽ തന്നെ ഓപ്പണർ മുഹമ്മദ് നയിമിനെ (0) നഷ്ടമായ ബംഗ്ലാദേശ് ക്യാപ്റ്റൻ മഹ്മൂദുല്ല (50), ഷാക്കിബ് (46), ലിറ്റൺ ദാസ് (29) തുടങ്ങിയവരുടെ ഇന്നിംഗ്സിൻ്റെ ബലത്തിലാണ് മികച്ച സ്കോറിലെത്തിയത്. അഫീഫ് ഹുസൈൻ (21), അവസാന ഓവറിൽ അടിച്ചുതകർത്ത സൈഫുദ്ദീൻ (19) എന്നിവരും ബംഗ്ലാദേശ് ഇന്നിംഗ്സിൽ നിർണായക പങ്കുവഹിച്ചു. കബുവ മൊറിയ, ഡാമിയൻ റാവു, അസ്സാദ് വാല എന്നിവർ പാപ്പുവ ന്യൂ ഗിനിയക്ക് വേണ്ടി രണ്ട് വിക്കറ്റ് വീതം വീഴ്ത്തി.\nRead Also : ലോകകപ്പ് സന്നാഹ മത്സരത്തില് ഇന്ത്യക്ക് ജയം\nമറുപടി ബാറ്റിംഗിൽ ബംഗ്ലാദേശിനു മുന്നിൽ മറുപടി ഇല്ലാതായ പാപ്പുവ ന്യൂ ഗിനിയക്കായി വെറും രണ്ട് പേരാണ് ഇരട്ടയക്കം കടന്നത്. എട്ടാം നമ്പറിലെത്തിയ വിക്കറ്റ് കീപ്പർ ബാറ്റർ കിപ്ലിൻ ഡോറിഗ 46 റൺസുമായി പുറത്താവാതെ നിന്നു. ഡോറിഗയാണ് പാപ്പുവ ന്യൂ ഗിനിയയുടെ ടോപ്പ് സ്കോറർ. ഡോറിഗയ്ക്കൊപ്പം ചാഡ് സോപ്പറാണ് (11) ഇരട്ടയക്കം കടന്ന മറ്റൊരു ബാറ്റർ.4ഓവറിൽ വെറും9റൺസ് മാത്രം വഴങ്ങി ഷാക്കിബ് അൽ ഹസൻ4വിക്കറ്റ് വീഴ്ത്തി. മുഹമ്മദ് സൈഫുദ്ദീൻ, ടാസ്കിൻ അഹ്മദ് എന്നിവർ2വിക്കറ്റ് വീതം വീഴ്ത്തി.\nആദ്യ മത്സരത്തിൽ സ്കോട്ട്ലൻഡിനോട് ഞെട്ടിക്കുന്ന തോൽവി വഴങ്ങിയ ബംഗ്ലാദേശ് ആധികാരിക ജയങ്ങളോടെയാണ് സൂപ്പർ 12ലെത്തുന്ന ആദ്യ ടീമായത്. ഇപ്പോൾ ഗ്രൂപ്പ് ബിയിൽ നടക്കുന്ന ഒമാൻ-സ്കോട്ട്ലൻഡ് മത്സരത്തിലെ വിജയികൾ ബി ഗ്രൂപ്പിൽ നിന്ന് സൂപ്പർ 12ലെത്തുന്ന രണ്ടാമത്തെ ടീമാവും.\nStory Highlights : bangladesh won super 12 t20 world cup


യുകെയിലെ മലയാളി നഴ്സുമാര്‍ക്ക് അഭിമാനമായി മറ്റൊരു നേട്ടം കൂടി, ഡെയ്സി അവാര്‍ഡിന് തെരഞ്ഞെടുക്കപ്പെട്ടത് നോട്ടിംഗ്ഹാം സിറ്റി ഹോസ്പിറ്റലിലെ നിഷ തോമസ് | Malayalam UK\nയുകെയിലെ മലയാളി നഴ്സുമാര്‍ക്ക് അഭിമാനമായി മറ്റൊരു നേട്ടം കൂടി, ഡെയ്സി അവാര്‍ഡിന് തെരഞ്ഞെടുക്കപ്പെട്ടത് നോട്ടിംഗ്ഹാം സിറ്റി ഹോസ്പിറ്റലിലെ നിഷ തോമസ്\nJuly 11 06:40 2018 by News Desk 1\tPrint This Article\nനോട്ടിംഗ്ഹാം: രോഗീ പരിചരണത്തിലെ മികവിന് ഡെയ്‌സി ഫൗണ്ടേഷന് ഏര്‍പ്പെടുത്തിയ അംഗീകാരം ഇത്തവണ ലഭിച്ചത് മലയാളി നഴ്സിന്. നോട്ടിംഗ്ഹാം സിറ്റി ഹോസ്പിറ്റലില് ജോലി ചെയ്യുന്ന മൂവാറ്റുപുഴ പിച്ചാപ്പള്ളി കുടുംബാംഗമായ നിഷ തോമസ് ആണ് സ്നേഹമസൃണമായ രോഗീപരിചരണത്തിലൂടെ അഭിമാനാര്‍ഹമായ അവാര്‍ഡ് നേടിയത്. ഒരു പതിറ്റാണ്ടിലേറെയായി യുകെയില് താമസിക്കുന്ന നിഷയ്ക്ക് ഇത് അര്‍പ്പണ മനോഭാവത്തിനുള്ള അംഗീകാരമാണ്. രോഗികള് നല്‍കുന്ന നോമിനേഷനുകള് അടിസ്ഥാനമാക്കിയാണ് എല്ലാ മാസവും നോട്ടിങ്ഹാം എന്‍എച്ച്എസ് ട്രസ്റ്റിലെ ജീവനക്കാരെ ഡെയ്‌സി അവാര്‍ഡ് തേടി എത്തുന്നത്. ആയിരക്കണക്കിന് നഴ്‌സുമാര് ജോലി ചെയ്യുന്ന ഈ ട്രസ്റ്റില് നഴ്‌സുമാരുടെ മനോവീര്യം വര്‍ദ്ധിപ്പിക്കുക എന്ന ലക്ഷ്യത്തോടെയാണ് ഈ പുരസ്‌കാരം സമ്മാനിക്കുന്നത്.\nതങ്ങളുടെ കുടുംബത്തിലെ ചെറുപ്പക്കാരനായ പാട്രിക് ബാര്‍നെസിന്റെ ആകസ്മിക മരണത്തില് മനം നൊന്ത ബാര്‍നസ് കുടുംബം, തങ്ങളുടെ ദുരിത സമയത്തു ആശ്വാസവുമായി കൂടെ നിന്ന നഴ്‌സുമാരോടുള്ള കടപ്പാട് സൂചിപ്പിക്കുന്നതിനാണ് ഈ പുരസ്‌കാരം ഏര്‍പ്പെടുത്തിയത്. ശരീരത്തിലെ പ്രതിരോധ സംവിധാനം തകര്‍ന്നാണ് 1999 ല് പാട്രിക് ബരാനസ് മരണപ്പെടുന്നത്. തുടര്‍ന്ന് ഡിസീസ് അറ്റാക്കിങ് ദി ഇമ്മ്യൂണ് സിസ്റ്റം എന്ന വാക്കില് നിന്നും ഡെയ്‌സി എന്ന പേര് സ്വീകരിച്ചു നഴ്‌സുമാര്‍ക്കായി ആദരവ് ഒരുക്കുകയാണ് ഡെയ്‌സി ഫൗണ്ടേഷന്. ജോലിയിലെ ആത്മാര്‍ത്ഥതയും രോഗിയോടുള്ള സ്‌നേഹമസൃണമായ പെരുമാറ്റവുമാണ് അവാര്‍ഡിന്റെ പ്രധാന മാനദണ്ഡം. അവാര്‍ഡിന് അര്‍ഹയാകുന്ന നഴ്‌സിനു അവര് ജോലി ചെയ്യുന്ന സ്ഥലത്തു തന്നെ പൊതു ചടങ്ങു സംഘടിപ്പിച്ചു സര്‍ട്ടിഫിക്കറ്റും എ ഹീല്‍സ് ടച്ച് എന്ന് ആലേഖനം ചെയ്ത പുരസ്‌ക്കാരവും അവാര്‍ഡ് ബാഡ്ജും നല്‍കുകയാണ് പതിവ്. ഹോസ്പിറ്റലിലെ വിവിധ ഭാഗങ്ങളില് വച്ചിരിക്കുന്ന ബാലറ്റ് ബോക്‌സില് രോഗികള് നിക്ഷേപിക്കുന്ന പേരുകളില് നിന്നാണ് നോമിനേഷനുകള് രൂപം കൊള്ളുന്നത്.\nഈ അവാര്‍ഡ് ലഭിക്കുന്ന ആദ്യ മലയാളിയായിരിക്കും നിഷയെന്നു കഴിഞ്ഞ ഒരു വര്‍ഷത്തെ അവാര്‍ഡ് പട്ടിക തെളിയിക്കുന്നു. നോട്ടിങ്ഹാം സിറ്റി ഹോസ്പിറ്റലിലെ തൊറാസിക് വാര്‍ഡിലാണ് നിഷ ജോലി ചെയ്യുന്നത്. കഴിഞ്ഞ 13 വര്‍ഷമായി നോട്ടിങ്ഹാം എന്‍എച്ച്എസ് ട്രസ്റ്റ് ജീവനക്കാരിയാണ് നിഷ തോമസ്. ബ്രിട്ടനൊപ്പം 18 രാജ്യങ്ങളിലെ നഴ്‌സുമാരെ ആദരിക്കുന്നതിനും ബര്‍നാസ് കുടുംബം ഡെയ്‌സി അവാര്‍ഡ് നല്‍കുന്നുണ്ട്.\nമലയാറ്റൂര് സ്വദേശിയായ പ്രോബിന് പോള് ആണ് നിഷയുടെ ഭര്‍ത്താവ്. ഒന്‍പതു വയസുകാരി ഫ്രേയായും ഏഴു വയസുകാരന് ജോണും ആണ് നിഷ, പ്രോബിന് ദമ്പതികളുടെ മക്കള്. ഡല്‍ഹി തീര്‍ത്ഥ രാം ഷാ ഹോസ്പിറ്റലില് നിന്നാണ് നിഷ നഴ്‌സിങ് പാസായത്.\nപാലായില് നിഷാ ജോസ് കെ മാണി തന്നെ സ്ഥാനാർഥി; സൂചനകൾ നൽകി സജീവ രാഷ്ട്രീയത്തിലേക്ക്\nസുഹൃത്തുക്കളെ.. നിങ്ങളാണ് മലയാളം യുകെ അവാര്‍ഡ് നൈറ്റിന്റെ വിജയശില്‍പ്പികള് : നന്ദിയോടെ മലയാളം യുകെ\nഎന്റെ ജീവിതം ലിവിങ് ടുഗെദര് അല്ല ! ആരോപണങ്ങൾക്ക് മറുപടിയുമായി നടി നിഷ സാരംഗ്\nഡൽഹി കാഴ്ചകൾ : റ്റിജി തോമസ് 0


കാശ്മീരിലെ പ്രശ്‌നത്തിന്റെ പൂർണ ഉത്തരവാദി നെഹ്‌റു; അമിത് ഷാ |\nകാശ്മീരിലെ പ്രശ്‌നത്തിന്റെ പൂർണ ഉത്തരവാദി നെഹ്‌റു; അമിത് ഷാ\n24th February 2019 MJnewsDesk0Comments\nകാശ്മീരിൽ പ്രശ്‌നത്തിന് കാരണം ഇന്ത്യയുടെ ആദ്യ പ്രധാനമന്ത്രിയായ ജവഹർലാൽ നെഹ്‌റു ആണെന്ന് ആവർത്തിച്ച് ബിജെപിയുടെ ദേശീയ പ്രസിഡന്റ് അമിത് ഷാ. പാക് അധീന കാശ്മീർ പിടിച്ചെടുക്കാനുള്ള ഇന്ത്യൻ സേനയുടെ ശ്രമം തടഞ്ഞത് നെഹ്‌റുവാണ്. അന്നത്തെ ശ്രമം തടഞ്ഞില്ലായിരുന്നുവെങ്കിൽ ഫലം മറ്റൊന്നാകുമായിരുന്നു\nഇതുകൊണ്ട് തന്നെ കാശ്മീരിന്റെ പരിപൂർണ ഉത്തരവാദി നെഹ്‌റുവാണെന്ന് അമിത് ഷാ കുറ്റപ്പെടുത്തി. നെഹ്‌റുവിന് പകരം പട്ടേൽ ആയിരുന്നു പ്രധാനമന്ത്രിയെങ്കിൽ കാശ്മീർ ഇന്ത്യക്കൊപ്പം ശാന്തമായി നിൽക്കുമായിരുന്നുവെന്നും അമിത് ഷാ പറഞ്ഞു\n← വയനാട് ബാണാസുര വനമേഖലയിൽ വൻ തീപിടിത്തം; നിയന്ത്രണവിധേയമെന്ന് വനംവകുപ്പ്\nചെന്നൈ നഗരത്തിൽ വൻ തീപിടിത്തം; നൂറിലേറെ കാറുകൾ കത്തിനശിച്ചു →\nഇതര ജാതിയിൽപ്പെട്ട യുവാവിനെ വിവാഹം ചെയ്തു; 19കാരിയെ പിതാവ് തീയിട്ടുകൊന്നു\nതമിഴ്‌നാട്ടിൽ നടിയെ തട്ടിക്കൊണ്ടുപോയി തടവിൽ പാർപ്പിച്ചതായി സഹപ്രവർത്തകരുടെ പരാതി


കറുപ്പിനോടു പ്രണയം; കണ്ണിൽ പച്ചകുത്തിയ മോഡലിന് കിട്ടിയത് എട്ടിന്റെ പണി | NewsTagLive\nHome Women News International കറുപ്പിനോടു പ്രണയം; കണ്ണിൽ പച്ചകുത്തിയ മോഡലിന് കിട്ടിയത് എട്ടിന്റെ പണി\nകറുപ്പിനോടു പ്രണയം; കണ്ണിൽ പച്ചകുത്തിയ മോഡലിന് കിട്ടിയത് എട്ടിന്റെ പണി\nകണ്ണ് കറുപ്പിക്കാൻ പച്ചകുത്തിയ മോഡലിന് കാഴ്ച നഷ്ടമായി. പോളണ്ടുകാരിയായ അലക്സാണ്ട്ര സഡോവ്സ്ക എന്ന മോഡലിനാണ് കണ്ണിനുള്ളിലെ പച്ചകുത്തൽ പണിനിൽകിയത്. യുവതിയുടെ ഒരു കണ്ണിന്റെ പൂർണമായും മറ്റൊന്നിന്റെ കാഴ്ച ഭാഗികമായുമാണ് നഷ്ടപ്പെട്ടത്. റാപ് ആർട്ടിസ്റ്റ് പോപകിന്റെ പച്ചകുത്തൽ അനുകരിച്ചാണ് അലക്സാണ്ട്ര കണ്ണ് പൂർണമായും കറുപ്പിക്കാൻ ശ്രമിച്ചത്.\nടാറ്റൂ ചെയ്തതിനു ശേഷം കടുത്ത വേദന അനുഭവപ്പെടുന്നതായി പരാതിപ്പെട്ട യുവതിയോട് അത് സ്വാഭാവികമാണെന്നും വേദനാസംഹാരി കഴിക്കാനുമാണ് ടാറ്റൂ ആർട്ടിസ്റ്റ് നിർദേശിച്ചത്. എന്നാൽ വൈകാതെ യുവതിയുടെ ഒരു കണ്ണിന്റെ കാഴ്ച പൂർണമായും മറ്റൊന്നിന്റെ ഭാഗികമായും നഷ്ടപ്പെട്ടു. ആശുപത്രിയിലെത്തിയെങ്കിലും കാര്യങ്ങൾ കൈവിട്ടുപോയിരുന്നു.\nതൊലിപ്പുറത്ത് പച്ചകുത്തുന്ന മഷിയാണ് കണ്ണിനുള്ളിൽ പച്ചകുത്താനും ടാറ്റൂ ആർട്ടിസ്റ്റ് ഉപയോഗിച്ചതെന്ന് അന്വേഷണത്തിൽ വ്യക്തമായി. ഇതാണ് യുവതിയുടെ കാഴ്ച നഷ്ടപ്പെടാൻ കാരണമായത്. കോശങ്ങൾക്കുള്ളിലും ഈ മഷി കയറിയതിനാൽ കാഴ്ച തിരിച്ചുകിട്ടില്ലെന്നാണ് ഡോക്ടർമാർ വ്യക്തമാക്കിയത്.\nയുവതി നൽകിയ കേസിൽ ടാറ്റൂ ആർട്ടിസ്റ്റ് ഉടൻ കോടതി കയറും. മൂന്നുവർഷം വരെ ആർട്ടിസ്റ്റിന് തടവുശിക്ഷ ലഭിക്കാനും സാധ്യതയുണ്ട്. പൂർണമായും കാഴ്ച നഷ്ടപ്പെടുമോ എന്ന ഭീതിയിലാണ് താനെന്നു യുവതി പറയുന്നു.\nMarch 04, 2020, 10:08 am


സുധ ഒരു ദിശാസൂചികയാണ്; ശൗചാലയമെന്നു കേട്ടാല് എനിക്കു ബാധകമല്ലെന്ന് കരുതുന്ന മലയാളിക്ക് - themediasyndicate\nമാറ്റം വന്നുവെന്ന് ജനങ്ങളെ സര്‍ക്കാരുകള് ബോധിപ്പിക്കുന്നത് എങ്ങനെയാണ്? സെലിബ്രിറ്റികളെ ഉപയോഗിച്ച് കോടിക്കണക്കിനു രൂപയുടെ പരസ്യം നല്‍കുകയാണ് ഭരണാധികാരികള്‍ക്ക് അറിയാവുന്ന ഏക മാര്‍ഗം. കേന്ദ്ര സര്‍ക്കാരിന്റെ സ്വച്ഛ് ഭാരത് അഭിയാന് ശൗചാലയ പദ്ധതിയുടെ പരസ്യത്തില് വിദ്യാ ബാലന് എത്തിയപ്പോള് അത്തരമൊരു അവബോധം ജനങ്ങളില് ഉണ്ടായി എന്നത് യാഥാര്‍ത്ഥ്യം. അപ്പോള് പോലും ഓരോ വീട്ടിലും ശൗചാലയങ്ങളുള്ള കേരളം തങ്ങള്‍ക്കിതൊന്നും ബാധകമല്ലയെന്ന നാട്യം എടുത്തണിഞ്ഞു. എന്നാല് നമ്മുടെ നമ്പര് വണ് സംസ്ഥാനത്തു പോലും ആദിവാസി മേഖലകളില് ശൗചാലയങ്ങളുടെ സ്ഥിതി എന്താണ്? പി.ജി സുധയുടെ കഥ ഒരു ഉണര്‍ത്തുപാട്ടാണ്.\nസ്വയം ഒരു ബോധവത്കരണ യഞ്ജം തീര്‍ത്ത് അവനവന്റെ അധ്വാനത്തില് നിന്നുള്ള പണമെടുത്ത് ആദിവാസികള്‍ക്ക് ശൗചാലയം നിര്‍മ്മിച്ചു നല്‍കിയിരിക്കുകയാണ് പി.ജി സുധ എന്ന ഫോറസ്റ്റ് ഓഫീസര്. ബീറ്റ് ഓഫീസര് എന്ന നിലയില് ചുമതല നിര്‍വഹിച്ചു തുടങ്ങിയപ്പോള് തന്നെ ആദിവാസി മേഖലകളിലെ ശുചിമുറികളുടെ അഭാവം സുധയുടെ ശ്രദ്ധയില് പെട്ടതാണ്. കാടുകളെ ശുചിയോടെ നിലനിര്‍ത്തുക എന്ന ലക്ഷ്യത്തോടെ മുന്നിട്ടിറങ്ങിയ സുധ ഒരു വര്‍ഷം കൊണ്ട് 497 ശൗചാലയങ്ങളാണ് എറണാകുളം ജില്ലയിലെ ഒന്‍പത് ആദിവാസി കോളനികളിലായി നിര്‍മ്മിച്ചു നല്‍കിയത്. വെളിമ്പ്രദേശത്ത് മലമൂത്ര വിസര്‍ജനം പാടില്ലെന്ന് പ്രഖ്യാപിച്ച മൂന്നാമത്തെ സംസ്ഥാനമാണ് കേരളം. അപ്പോള് പോലും എട്ടു ലക്ഷത്തോളം ആദിവാസികളുള്ള കേരളത്തില് ഇവരില് ഭൂരിഭാഗം പേര്‍ക്കും ശൗചാലയം ഇല്ല എന്നതാണ് സത്യം. തന്റെ നാട്ടില് കണ്‍മുന്‍പിലുള്ള ഇത്തരം അവസ്ഥയ്ക്ക് ഒരു മാറ്റം ആഗ്രഹിച്ച സുധ ആദിവാസി ഊരുകളില് എത്തുകയും അവിടെയുള്ളവര്‍ക്ക് ശൗചാലയത്തിന്റെ ആവശ്യകതയെപ്പറ്റി ബോധവത്ക്കരണം നടത്തുകയും ചെയ്തു.\nതുടര്‍ന്ന് ശൗചാലയത്തിന്റെ നിര്‍മ്മാണം ആരംഭിച്ചു എങ്കിലും ഒട്ടേറെ ബുദ്ധിമുട്ടുകള് നേരിടേണ്ടി വന്നു. പുറത്തുനിന്ന് നിര്‍മ്മാണത്തിനാവശ്യമായ സാധന സാമഗ്രികള് എത്തിക്കുകയായിരുന്നു വലിയ ജോലി. കാട്ടിലൂടെ മൂന്നു മണിക്കൂര് നടന്നാലാണ് ഒരു ആദിവാസി കോളനിയില് എത്താനാവുക. എന്നാല് കോണ്‍ട്രാക്ടര്‍മാര്‍ക്ക് ഇത്രയ്ക്ക് റിസ്‌ക്കുള്ള ജോലി ഏറ്റെടുക്കാന് ഒട്ടും താല്പര്യം ഇല്ലായിരുന്നു. ഇവിടെ 90 ശതമാനം റിസ്‌ക്കും സ്വയം ഏറ്റെടുത്തുകൊണ്ടാണ് സുധ ടോയ്ലറ്റുകളുടെ നിര്‍മ്മാണവുമായി മുന്നോട്ടുപോയത്. നിര്‍മ്മാണ ജോലികള് നടന്നു കൊണ്ടിരിക്കുന്നതിനിടെ സാധന സാമഗ്രികളുടെ വില വര്‍ധിച്ചതും വിനയായി. എന്നാല് എല്ലാ പ്രതിസന്ധികളെയും തരണം ചെയ്ത് കൃത്യസമയത്തുതന്നെ ഏറ്റെടുത്ത ജോലി സുധ പൂര്‍ത്തീകരിച്ചു. കഠിന പ്രയത്‌നത്തിനുള്ള അംഗീകാരമായി 2016 ലെ വെളിയിട വിസര്‍ജ ബോധവല്‍ക്കരണ പുരസ്ക്കാരം കൂടി ഏറ്റുവാങ്ങി സുധ.\nTags: inspirational-life-story-of-women-forest-officer-sudhaപി.ജി സുധസ്വച്ഛ് ഭാരത് അഭിയാന് ശൗചാലയ പദ്ധതി\nഅരിയും സൗജന്യമല്ല,3രൂപ അരിക്ക് കിലോയ്ക്ക് 25 രൂപ ചോദിച്ച് പ്രളയകാലത്ത് കേന്ദ്രം


wt social: ഫേസ്ബുക്കിനും ട്വിറ്ററിനും പുതിയ എതിരാളി - wikipedia co-founder launches ad-free social media network wt social | Samayam Malayalam\nwikipedia co-founder launches ad-free social media network wt social\nSamayam Malayalam | Updated: 19 Nov 2019, 10:43:00 AM\nപരസ്യങ്ങളില്ലാത്ത സോഷ്യൽ മീഡിയ പ്ലാറ്റ് ഫോം അവതരിപ്പിച്ചു കൊണ്ട് വിക്കിപീഡിയ സഹസ്ഥാപകൻ ജിമ്മി വെയ്ൽസ്\nഡബ്ല്യുടി സോഷ്യൽ ആരംഭിച്ച് ഒരുമാസത്തിനുള്ളിൽ 50,000 ത്തോളം യൂസേഴ്സിലേക്ക് എത്താനായതിൻറെ ആത്മവിശ്വാസത്തിലാണ് വെയിൽസ്.\nഫേസ്ബുക്ക്, ട്വിറ്റർ എന്നിവയോട് മത്സരിക്കുകയാണ് ലക്ഷ്യം.\nവാർത്തകൾക്കായി വിക്കിട്രിബ്യൂൺ എന്ന പോർട്ടൽ ആരംഭിച്ചിരുന്നെങ്കിലും വിജയിപ്പിക്കാനാകാഞ്ഞതാണ് സോഷ്യൽ നെറ്റ് വർക്കിങ് എന്ന ആശയത്തിലേക്ക് തിരിയാൻ പ്രേരിപ്പിച്ചത്.\nസാൻഫ്രാൻസിസ്കോ: ലോകത്തെ ഏറ്റവും വലിയ സോഷ്യൽ മീഡിയ പ്ലാറ്റ് ഫോമായ ഫേസ്ബുക്കിനും ട്വിറ്ററിനും ഒരു എതിരാളി വരുന്നു. വിക്കി പീഡിയയുടെ സഹസ്ഥാപകനായ ജിമ്മി വെയ്ൽസ് ആണ് ഡബ്ല്യു ടി സോഷ്യൽ എന്ന മറ്റൊരു സോഷ്യൽ മീഡിയ പ്ലാറ്റ് ഫോമുമായി എത്തിയിരിക്കുന്നത്. പരസ്യങ്ങളില്ല എന്നതാണ് പുതിയ പ്ലാറ്റ് ഫോമിൻറെ സവിശേഷത. വിക്കിപീഡിയയ്ക്ക് ഡൊണേഷനുകളിലൂടെ ഫണ്ട് കണ്ടെത്തുന്നതുപോലെ തന്നെയാവും ഡബ്ല്യുടി സോഷ്യലിനും ഫണ്ട് കണ്ടെത്തുക. പരസ്യങ്ങളേക്കാൾ ഡൊണേഷനു തന്നെയാവും പ്രാമുഖ്യം.\nവാർത്താ അധിഷ്ഠിത പ്ലാറ്റ് ഫോം\nസോഷ്യൽ മീഡിയ കമ്പനികൾ എല്ലാം തന്നെ പരസ്യങ്ങളെയാണ് വരുമാനത്തിനായി ആശ്രയിക്കുന്നത് ഇത് കണ്ടൻറുകളുടെ ഗുണമേൻമയെ ബാധിക്കും എന്നാണ് വെയ്ൽസ് പറയുന്നത്. ആര്‍ട്ടിക്കിൾ ഷെയറുചെയ്യാനും ഡബ്ല്യുടി സോഷ്യൽ മുഖേനയാകും.\nവിക്കിട്രിബ്യൂൺ എന്ന പേരിൽ വാ‍ര്‍ത്തകൾ പ്രസിദ്ധീകരിക്കുന്ന ഒരു പോ‍ര്‍ട്ടൽ വെയിൽസ് പുതിയതായി തുടങ്ങിയിരുന്നെങ്കിലും വേണ്ട വിധത്തിൽ ശ്രദ്ധിക്കപ്പെട്ടിരുന്നില്ല. ഇതിനെ സോഷ്യൽ നെറ്റ്വര്‍ക്കിങ് പ്ലാറ്റ്ഫോമിലേക്ക് മാറ്റി വിജയിപ്പിക്കുകയാണ് ലക്ഷ്യം.\nഡബ്ല്യുടി സോഷ്യലിൽ സൗജന്യമായി സൈൻ അപ് ചെയ്ത് വെയ്റ്റ്ലിസ്റ്റിൽ തുടരുകയോ ഡൊണേറ്റു ചെയ്തോ, സുഹൃത്തുക്കളെ ഇൻവൈറ്റു ചെയ്യുകയോ ആവാം. രൂപീകരിച്ച് ഒരുമാസത്തിനുള്ളിൽ 50,000 യൂസേഴ്സിനെ നേടാൻ പ്ലാറ്റ് ഫോമിനായതായി റിപ്പോ‍ര്‍ട്ടുകൾ ചൂണ്ടിക്കാട്ടുന്നു.\nകാത്തലിക് സിറിയൻ ബാങ്ക് ഐപിഒ; നവംബർ 22 മുതൽ ആര്‍ട്ടിക്കിള് ഷോ\nഡബ്ല്യുറ്റി സോഷ്യൽ ഡബ്ല്യു ടി സോഷ്യൽ wt social wikipedia co-founder social media paltforms Jimmy Wales\nWeb Title : wikipedia co-founder launches ad-free social media network wt social


കോഴിയിറച്ചിക്ക് വന്‍ക്ഷാമം; കെഎഫ്‌സി റെസ്റ്റോറന്റുകളുടെ പ്രവര്‍ത്തനം അവതാളത്തില് | Reporter Live\nകോഴിയിറച്ചിക്ക് വന്‍ക്ഷാമം; കെഎഫ്‌സി റെസ്റ്റോറന്റുകളുടെ പ്രവര്‍ത്തനം അവതാളത്തില്\nBy Web Desk\tFebruary 21, 2018 12:52 pm A+ A-\nലണ്ടൻ: ബ്രിട്ടനിലെ പ്രധാനപ്പെട്ട ഫാസ്റ്റ് ഫുഡ് ശൃംഖലയായ കെഎഫ്‌സി യുടെ പ്രവർത്തനം സ്തംഭനത്തിലേക്ക്. കോഴിയിറച്ചിക്കു നേരിടുന്ന കടുത്ത ക്ഷാമമാണ് കാരണം. പ്രതിസന്ധിയെ തുടർന്നു കെഎഫ്സിയുടെ വിതരണ സംവിധാനവും താറുമാറായി.\nകെഎഫ്സിയുടെ അറുന്നൂറോളം റെസ്റ്റോറന്റുകളാണ് പൂട്ടിയത്. ബ്രിട്ടനിലുള്ള 900 ഫ്രാഞ്ചൈസികളിൽ ഭൂരിഭാഗവും പൂട്ടിയതോടെ അടുത്തയാഴ്ചയെങ്കിലും പ്രതിസന്ധി പരിഹരിച്ച് ഒൗട്ട്ലെറ്റുകൾ തുറക്കാനാകുമെന്ന പ്രതീക്ഷയിലാണ് കെഎഫ്സി. തുറന്നു പ്രവർത്തിച്ച മുന്നൂറോളം ഫ്രാഞ്ചൈസികള് കോഴി ക്ഷാമം മൂലം മെനു വെട്ടിക്കുറയ്ക്കുകയും ചെയ്തിരിക്കുകയാണ്.\nചിക്കൻ വിതരണം ചെയ്യുന്ന പുതിയ വിതരണ പങ്കാളികളായ ഡിഎച്ച്എല്ലുമായി ചില പ്രശ്നങ്ങളുണ്ടായെന്നും അതാണ് പ്രതിസന്ധിയിലേക്ക് നയിച്ചതെന്നും കെഎഫ്സി വ്യക്തമാക്കി. ഒൗട്ട്ലറ്റുകൾ പ്രവർത്തനം നിർത്തിയതോടെ ജീവനക്കാരോട് അവധിയിൽ പ്രവേശിക്കാൻ കെഎഫ്സി ആവശ്യപ്പെട്ടിരിക്കുകയാണ്.എന്നാല് ആരേയും നിര്‍ബന്ധിക്കില്ല. ശമ്പളകാര്യത്തില് മുടക്കം വരുത്തില്ലെന്നും കമ്പനി വ്യക്തമാക്കി.\nകഴിഞ്ഞ ചൊവ്വാഴ്ചയാണ് കെഎഫ്സി പ്രവർത്തനം താളംതെറ്റിയത്. ദക്ഷിണാഫ്രിക്കൻ വിതരണ കമ്പനിയായ ബിഡ്‌വെസ്റ്റ് ആയിരുന്നു ഇതുവരെ ഔട്ട്ലറ്റുകളിൽ ചിക്കൻ എത്തിച്ചിരുന്നത്. ഇവരുടെ കരാർ അവസാനിപ്പിച്ചാണ് ചിക്കന് എത്തിക്കുന്നതിന്റെ ചുമതല ഡിഎച്ച്എല്ലിനെ ഏല്‍പ്പിച്ചത്.\nഉപഭോക്താക്കളെ നിരാശരാക്കേണ്ടി വന്നതിൽ കെഎഫ്സി തങ്ങളുടെ വെബ്സൈറ്റിലൂടെ മാപ്പു പറഞ്ഞു. കെഎഫ്സി ചിക്കൻ ഒഴിച്ചുകൂടാനാകാത്തവർക്ക് കെഎഫ്സി വെബ്സൈറ്റ് സന്ദർശിച്ച് അടുത്തുള്ള പ്രവർത്തനസജ്ജമായ ഒൗട്ട്ലറ്റ് കണ്ടെത്താനും സൗകര്യം ഏർപ്പെടുത്തി. അടുത്ത അടുത്ത ആഴ്ച അവസാനത്തോടെപ്രതിസന്ധി പരിഹരിച്ച് ഒൗട്ട്ലറ്റുകൾ തുറക്കാനാകുമെന്ന പ്രതീക്ഷയിലാണ് കെഎഫ്സി അധികൃതർ.\nFeb 21, 2018 12:52 pm


ട്രെൻഡിങ്ങിൽ മൂന്നാമത്; പത്തുലക്ഷം കടന്ന് പേരൻപ് | peranbu trailor youtube trending– News18 Malayalam\nട്രെൻഡിങ്ങിൽ മൂന്നാമത്; പത്തുലക്ഷം കടന്ന് പേരൻപ്\nപേളിക്കൊപ്പം 365 സൂര്യോദയങ്ങൾ; പോസ്റ്റുമായി ശ്രീനിഷ് അരവിന്ദ്\n'അന്നവർ പത്തുലക്ഷം രൂപ തന്നാൽ കേസിൽ നിന്നു പിന്മാറാമെന്ന് അറിയിച്ചു'; പൊറിഞ്ചു മറിയം ജോസിന്റെ തിരക്കഥാ വിവാദത്തിൽ മറുപടിയുമായി തിരക്കഥാകൃത്ത്\nതനിക്ക് തേപ്പുകാരി എന്ന് കൂടി ഒരു പേരില്ലേ? മമ്മുക്കയുടെ ചോദ്യം കേട്ട് ഞെട്ടി സ്വാസിക\nരണ്ടു കോടി മുടക്കിയ 'തണ്ണീർമത്തൻ' നേടിയത് 45 കോടി\nUpdated: January 7, 2019, 8:17 PM IST\nമെഗാ സ്റ്റാർ മമ്മൂട്ടിയുടെ വിസ്മയിപ്പിക്കുന്ന അഭിനയ മുഹൂർത്തങ്ങളുമായി പുറത്തിറങ്ങിയ പേരൻപ് സിനിമയുടെ ട്രെയിലർ വൈറലാകുന്നു. റിലീസ് ചെയ്തു രണ്ടു ദിവസത്തിനുള്ളിൽ പത്ത് ലക്ഷത്തിലധികം പേരാണ് ട്രെയിലർ കണ്ടത്. മമ്മൂട്ടി തന്റെ ഫേസ്ബുക്ക് പേജിൽ പങ്കുവച്ച ട്രെയിലറിനെ ആരാധകർ ഇരുകൈയും നീട്ടി സ്വീകരിച്ചിരിക്കുകയാണ്. യൂട്യൂബ് ട്രെൻഡിങ്ങിൽ മൂന്നാമതാണ് പേരൻപ് ട്രെയിലർ. സിനിമ നിരൂപകരുടെ പ്രശംസ പിടിച്ചുപറ്റിയ പേരൻപിന്റെ റിലീസിനായി കാത്തിരിക്കുകയാണ് ആരാധകർ.\nഇത് മോദിയോ വിവേകോ?; ചർച്ചയായി ഫസ്റ്റ് ലുക്ക് പോസ്റ്റർ\nതങ്കമീൻകൾ, തരമണി എന്നീ ചിത്രങ്ങളിലൂടെ ശ്രദ്ധയനായ റാം ആണ് പേരൻപ് സംവിധാനം ചെയ്തിരിക്കുന്നത്. സ്പാസ്റ്റിക് പരാലിസിസ് എന്ന സവിശേഷ ശാരീരിക അവസ്ഥയിലൂടെ കടന്നുപോകുന്ന ഒരു പെൺകുട്ടിയുടെ അവസ്ഥയും അവളുടെ പിതാവിന്റെ വൈകാരിക നിമിഷങ്ങളുമാണ് സിനിമയിൽ അവതരിപ്പിക്കുന്നത്. അമുദൻ എന്ന കഥാപാത്രമായി മമ്മൂട്ടി ട്രെയിലറിൽ വിസ്മയിപ്പിക്കുന്നുണ്ട്. സാധനയാണ് ചിത്രത്തിൽ അമുദന്റെ മകളായി പ്രത്യക്ഷപ്പെടുന്നത്.\nആരാധക തിരതള്ളലിൽ എൻ.ടി.ആർ. ചിത്രവുമായി വിദ്യയും സംഘവും\nപി.എൽ തേനപ്പൻ നിർമിക്കുന്ന ചിത്രത്തിൽ സമുദ്രക്കനി അഞ്ജലി,അ‌ഞ്ജലി അമീർ തുടങ്ങിയവരും വേഷമിടുന്നു. സംഗീത സംവീധാനം നിർവഹിക്കുന്നത് യുവൻശങ്കർ രാജയാണ്. ഫെബ്രുവരിയിൽ ചിത്രം പ്രദർശനത്തിനെത്തും.\nmammootty fb page\nMammootty films in February 2019\nനെറ്റി ചതഞ്ഞ് ചോരയൊലിപ്പിച്ച് പരിണീതി ചോപ്ര\nഎല്ലാവരും സുരക്ഷിതരാണ്; മഞ്ജു വാര്യർ ചിത്രത്തിന്റെ സംവിധായകൻ സനൽ കുമാർ ശശിധരൻ\nAlert: ശക്തമായ മഴയ്ക്ക് സാധ്യത; രണ്ട് ജില്ലകളിൽ വ്യാഴാഴ്ച ഓറഞ്ച് അലേർട്ട്\nBREAKING: ചിദംബരത്തിന്‍റെ വീടിന്‍റെ മതിൽ ചാടിക്കടന്ന് CBI\nമാധ്യമങ്ങൾക്ക് വിവരം കൈമാറരുത്; കേരള സർവകലാശാല ജീവനക്കാർക്ക് രജിസ്ട്രാറുടെ സർക്കുലർ\nപി.ചിദംബരം AICC ആസ്ഥാനത്ത് പത്രസമ്മേളനം നടത്തി; ആരോപണങ്ങൾ തള്ളി\nനെറ്റി ചതഞ്ഞ് ചോരയൊലിപ്പിച്ച് പരിണീതി ചോപ്ര; 'ദി ഗേൾ ഓൺ ദി ട്രെയ്ൻ' ഫസ്റ്റ് ലുക്ക് കണ്ടാൽ ഞെട്ടും\n'പൊറിഞ്ചു മറിയം ജോസ്' സിനിമയുടെ തിരക്കഥ തന്‍റേതാണെന്ന് അവകാശപ്പെട്ട് എഴുത്തുകാരി ലിസി


ആഭ്യന്തരവകുപ്പിന്റെ പരാജയമാണ് കേരളത്തെ കൊലപാതക പരമ്പരയിലേക്ക് നയിക്കുന്നത്: കെ. സുരേന്ദ്രന് | DoolNews\nആഭ്യന്തരവകുപ്പിന്റെ പരാജയമാണ് കേരളത്തെ കൊലപാതക പരമ്പരയിലേക്ക് നയിക്കുന്നത്: കെ. സുരേന്ദ്രന്\nSaturday, 16th April 2022, 4:54 pm\nതിരുവനന്തപുരം: പാലക്കാട് ആര്.എസ്.എസ് പ്രവര്‍ത്തകന് ശ്രീനിവാസന്റെ കൊലപാതകത്തില് സംസ്ഥാന സര്‍ക്കാരിനേയും പൊലീസിനേയും വിമര്‍ശിച്ച് ബി.ജെ.പി സംസ്ഥാന അധ്യക്ഷന് കെ. സുരേന്ദ്രന്.\n‘പാലക്കാട് മുഴുവന് അക്രമം വ്യാപിപ്പിക്കാന് പോപ്പുലര് ഫ്രണ്ട് നടത്തിയ എല്ലാ ശ്രമങ്ങളും പൊലീസ് കണ്ടില്ലെന്ന് നടിക്കുകയാണ് ചെയ്തത്. ആര്.എസ്.എസ് പ്രവര്‍ത്തകന്റെ കൊലപാതകമുണ്ടായ സ്ഥലത്ത് നേരത്തെ വര്‍ഗീയ സംഘര്‍ഷം നടന്നിട്ടുണ്ട്.\nഅവിടെ പൊലീസ് ജാഗ്രത എടുക്കാന് തയാറാകാത്തതാണ് ഇങ്ങനെയൊരു കൊലപാതകമുണ്ടാവാന് കാരണമായത്. നിരപരാധിയായ ഒരു ആര്.എസ്.എസ് പ്രവര്‍ത്തകനാണ് അതിധാരുണമായി കൊല്ലപ്പെട്ടത്.\nപൊലീസിന് കാര്യങ്ങളെ സംബന്ധിച്ച് കൃത്യമായ ധാരണകളുണ്ടായിരുന്നു. പരിശീലനം നേടിയ ക്രിമിനലുകള് കേരളത്തിലെ റോഡുകളിലൂടെ റോന്ത് ചുറ്റുന്നുണ്ടെന്ന് പൊലീസിന് അറിയാമായിരുന്നു. പക്ഷേ ഒരു ജാഗ്രത നടപടിയും ഉണ്ടായില്ല. പട്ടാപ്പകള് പൊലീസ് സ്റ്റേഷന്റെ അടുത്താണ് ഈ അക്രമം നടന്നത്. എന്തെടുക്കുകയായിരുന്നു കേരളത്തിലെ പൊലീസ്.\n1000 ത്തോളം പൊലീസുകാരെ ജില്ലയിലുടനീളം വിന്യസിച്ചു എന്നാണ് സര്‍ക്കാര് അവകാശപ്പെടുന്നത്. വര്‍ഗീയ സംഘര്‍ഷമുണ്ടായ സ്ഥലത്ത് പൊലീസിനെ വിന്യസിച്ചില്ല എന്ന് പറയുമ്പോള് എന്താണ് മനസിലേക്കേണ്ടത്. കേരളത്തിലെ ക്രമസമാധാനനില തകര്‍ന്ന് തരിപ്പണമായി. ഭീകരവാദികളുടെ ഭീഷണിക്ക് മുന്നില് പൊലീസ് മുട്ടുമടക്കിയിരിക്കുകയാണ്,’ സുരേന്ദ്രന് പറഞ്ഞു.\nവിമര്‍ശനങ്ങള്‍ക്ക് ഇങ്ങനെയല്ലേ മറുപടി നല്‍കേണ്ടത്; കോട്ടും സ്യൂട്ടുമിട്ട് സ്വിമ്മിംഗ് പൂളിലിറങ്ങി പാക് ലെജന്‍ഡ്\n‘ആഭ്യന്തരവകുപ്പിന്റെ പരാജയമാണ് ഈ കൊലപാതകപരമ്പരകളിലേക്ക് കേരളത്തെ നയിക്കുന്നത്. സര്‍ക്കാരും പൊലീസും ഭീകരവാദികള്‍ക്ക് കൊല്ലാനുള്ള സൗകര്യം ചെയ്തുകൊടുക്കുകയാണോ എന്ന് സംശയമുണ്ട്. സമാധാനപരമായി ഈ ഭീകരവാദ ശക്തികളെ നേരിടാന് ജനാധിപത്യ വിശ്വാസികള് ഒന്നിച്ചു നില്‍ക്കേണ്ട കാലമാണ്. പാര്‍ട്ടി പ്രവര്‍ത്തകര് ആത്മസംയമനം പാലിക്കണം,’ സുരേന്ദ്രന് കൂട്ടിച്ചേര്‍ത്തു.\nContent Highlight: BJP state president K Surendran has criticized the state government and the police in the murder of Palakkad RSS worker Srinivasan


സ്പോൺസറായ 45കാരി ലൈംഗികമായി പീഡിപ്പിച്ചെന്ന് മലയാളിയായ 17കാരന്റെ പരാതി! അവിടെയെല്ലാം സ്പർശിക്കും... | 17 year old malayali boy filed complaint against his sponsor woman in chennai. - Malayalam Oneindia\nPublished: May32018, 13:39 [IST]\nചെന്നൈ: മലയാളിയായ 17 വയസുകാരനെ 45 വയസുകാരിയായ യുവതി ലൈംഗികമായി പീഡിപ്പിച്ചെന്ന് പരാതി. യുവതിയുടെ പീഡനം സഹിക്കവയ്യാതെ 17കാരൻ തന്നെയാണ് ചെന്നൈയിലെ ചൈൽഡ് വെൽഫയർ കമ്മിറ്റിയിൽ പരാതി നൽകിയത്.\nപ്ലസ് വൺ വിദ്യാർത്ഥിയായ ആൺകുട്ടിയെ സ്പോൺസർ ചെയ്തിരിക്കുന്ന ഭർതൃമതിയായ യുവതി പീഡിപ്പിച്ചെന്നാണ് പരാതിയിൽ പറയുന്നത്. ചെന്നൈയിൽ ഡബ്ബിങ് സ്റ്റുഡിയോ നടത്തുന്ന മലയാളി ദമ്പതികൾ മൂന്ന് വർഷം മുൻപാണ് 17കാരനെ ചെന്നൈയിലേക്ക് കൊണ്ടുവന്നത്. ഇവന്റെ പഠനവും ചെലവുകളും നോക്കിനടത്തിയിരുന്നതും ദമ്പതികളായിരുന്നു.\nമൂന്ന് വർഷം മുൻപ് കേരളത്തിലെ ഒരു പരിപാടിക്കിടെയാണ് സ്കൂൾ വിദ്യാർത്ഥിയായ ആൺകുട്ടിയെ ദമ്പതികൾ പരിചയപ്പെടുന്നത്. കേരളത്തിലെ ഒരു ദരിദ്ര കുടുംബത്തിൽ ജനിച്ചുവളർന്ന കുട്ടിയുടെ ബുദ്ധിമുട്ടും സാമ്പത്തികപ്രയാസവും കണ്ട് കുട്ടിയെ സ്പോൺസർ ചെയ്യാമെന്ന് ദമ്പതികൾ സമ്മതിച്ചു. തുടർന്ന് ഡബ്ബിങ് സ്റ്റുഡിയോ ഉടമയായ 45കാരിയും ഭർത്താവും ആൺകുട്ടിയെ ചെന്നൈയിലേക്ക് കൊണ്ടുവന്നു. പിന്നീട് ചെന്നൈയിലെ സ്കൂളിലായിരുന്നു കുട്ടിയുടെ പഠനം.\nചെന്നൈയിലെ സ്കൂളിൽ പഠനത്തിന് അവസരമൊരുക്കിയ ദമ്പതികൾ സ്വന്തം വീട്ടിൽ തന്നെയാണ് പയ്യനെ താമസിപ്പിച്ചത്. ഡബ്ബിങ് സ്റ്റുഡിയോയിൽ ചെറിയ ജോലികൾ ചെയ്യാനും അവസരം നൽകി. ഇങ്ങനെ ജോലി എടുക്കുന്നതിന് ചെറിയ പ്രതിഫലവും നൽകിയിരുന്നു. എന്നാൽ അടുത്തിടെയായി രണ്ട് കുട്ടികളുടെ അമ്മയും തന്റെ മുതലാളിയുമായ യുവതി തന്നോട് അശ്ലീലപരമായ രീതിയിൽ ഇടപെട്ടുവെന്നാണ് 17വയസുകാരന്റെ പരാതി.\n45 വയസുകാരിയായ യുവതി തനിക്ക് അശ്ലീലച്ചുവയുള്ള സന്ദേശങ്ങൾ അയച്ചിരുന്നതായും, വീട്ടിലും സ്റ്റുഡിയോയിലും വച്ച് തന്റെ ദേഹത്ത് മോശമായ രീതിയിൽ സ്പർശിച്ചിരുന്നതായും 17കാരന്റെ പരാതിയിൽ പറയുന്നു. സ്വകാര്യ ഭാഗങ്ങളിൽ മോശമായ രീതിയിലാണ് അവർ സ്പർശിച്ചിരുന്നത്. പിന്നീട് ലൈംഗിക ബന്ധത്തിലേർപ്പെടാൻ തന്നെ ക്ഷണിച്ചു. എന്നാൽ താൻ യുവതിയുടെ ക്ഷണം നിരസിച്ചു. ഇതിനുശേഷമാണ് തന്നെ ശാരീരികമായി ഉപദ്രവിക്കുകയും ലൈംഗികമായി പീഡിപ്പിക്കുകയും ചെയ്തത്.\nലൈംഗികമായി പീഡിപ്പിച്ച ശേഷം അപകീർത്തിപ്പെടുത്താൻ ശ്രമിച്ചതായും 17കാരൻ പരാതിയിൽ ആരോപിച്ചിട്ടുണ്ട്. തന്റെ അലമാരയിൽ കോണ്ടത്തിന്റെ പെട്ടികൾ വച്ചുള്ള ചിത്രം പ്രചരിപ്പിച്ചാണ് അപമാനിക്കാൻ ശ്രമിച്ചത്. ഇവരുടെ പരിചയത്തിലുള്ള ഡബ്ബിങ് ആർട്ടിസ്റ്റുകൾക്കിടയിലാണ് ഈ ചിത്രം പ്രചരിപ്പിച്ചത്. ഒടുവിൽ പീഡനം സഹിക്കാൻ വയ്യാതെ കേരളത്തിലുള്ള അമ്മയെ വിളിച്ചു കാര്യം പറഞ്ഞു. ഇതിനുശേഷമാണ് ചെന്നൈയിലെ പോലീസിൽ പരാതി നൽകിയത്.\nഏപ്രിൽ 17നാണ് അമ്മയും 17 വയസുള്ള മകനും 45കാരിക്കെതിരെ വിർഗുമ്പാക്കം പോലീസ് സ്റ്റേഷനിൽ പരാതി നൽകിയത്. ഇതിനുശേഷം ചൈൽഡ് വെൽഫയർ കമ്മിറ്റിയിലും പരാതി നൽകി. ആൺകുട്ടിയുടെ പരാതിയിൽ കേസെടുത്ത ചൈൽഡ് വെൽഫയർ കമ്മിറ്റി പരാതി തമിഴ്നാട് സിബിസിഐഡി വിഭാഗത്തിന് കൈമാറി. ഇതിനുപുറമേ ചിത്രം പ്രചരിപ്പിച്ചതിനെതിരെ അമ്മയും മകനും തമിഴ്നാട് സൈബർ സെല്ലിലും പരാതി നൽകിയിട്ടുണ്ട്.\nഎന്നാൽ 17കാരന്റെ ആരോപണം തീർത്തും അടിസ്ഥാനരഹിതമാണെന്നായിരുന്നു സ്റ്റുഡിയോ ഉടമകളായ ദമ്പതികളുടെ പ്രതികരണം. അവനെ ഏറ്റെടുത്തതും ചെന്നൈയിൽ കൊണ്ടുവന്ന് പഠിപ്പിച്ചതും അവന്റെ കഷ്ടപ്പാടുകൾ കണ്ടിട്ടായിരുന്നു. എന്നാൽ വീട്ടിലെ വേലക്കാരിയോട് അവൻ പലതവണ മോശമായി പെരുമാറിയിരുന്നു. ഒരിക്കൽ വീട്ടുവേലക്കാരി ഇക്കാര്യത്തെക്കുറിച്ച് തങ്ങളോട് പരാതിപ്പെട്ടു. തുടർന്ന് 17കാരനോട് ഇക്കാര്യത്തെക്കുറിച്ച് സംസാരിച്ചതായും, അവനെ ശാസിച്ചതായും യുവതിയുടെ ഭർത്താവ് പറഞ്ഞു.\nവീട്ടുവേലക്കാരി പരാതിപ്പെട്ടതിനെ തുടർന്നാണ് അവന്റെ അലമാര പരിശോധിച്ചത്. കുറെ പണക്കെട്ടുകളും നിരവധി കോണ്ടങ്ങളുമാണ് അലമാരയിൽ നിന്ന് കണ്ടെടുത്തത്. ഇതിനുപിന്നാലെ 17കാരനെതിരെ പോലീസിൽ പരാതി നൽകിയിരുന്നതായും ദമ്പതികൾ പറഞ്ഞു. ദമ്പതികളുടെയും 17കാരന്റെയും പരാതികൾ ലഭിച്ചതായി വിർഗുമ്പാക്കം പോലീസും സ്ഥിരീകരിച്ചു. അതേസമയം, കേസിലെ അന്വേഷണത്തെക്കുറിച്ചുള്ള കൂടുതൽ വിവരങ്ങൾ പോലീസ് പുറത്തുവിട്ടിട്ടില്ല.\nboy rape molestation harrasment woman complaint malayali police child chennai tamil nadu kerala ആൺകുട്ടി പീഡനം അപമാനം ഉപദ്രവം സ്ത്രീ യുവതി പരാതി മലയാളി പോലീസ് കുട്ടി ചെന്നൈ തമിഴ്നാട് കേരളം\n17 year malayali boy filed complaint against his sponsor woman in chennai.\nStory first published: Thursday, May 3, 2018, 13:39 [IST]


ഇടുക്കിയില് രണ്ടാം വൈദ്യുതി നിലയം യാതാര്‍ഥ്യമാക്കും: മന്ത്രി എം.എം.മണി\nഇടുക്കി : ഇടുക്കിയില് രണ്ടാം വൈദ്യുതി നിലയം യാതാര്‍ഥ്യമാക്കുമെന്ന് സംസ്ഥാന വൈദ്യുതി വകുപ്പ് മന്ത്രി എം.എം.മണി പറഞ്ഞു. മൂലമറ്റം ഇലക്ട്രിക്കല് സെക്ഷന് ഓഫീസിന്റെ പുതിയ കെട്ടിട നിര്‍മ്മാണ ഉദ്ഘാടനം നിര്‍വ്വഹിച്ച് സംസാരിക്കുകയായിരുന്നു അദ്ദേഹം.\nരണ്ടാം വൈദ്യുത നിലയമെന്ന വലിയ പദ്ധതിയെക്കുറിച്ച് കേന്ദ്ര ഏജന്‍സി പഠനം നടത്തും. അണ്ടര് ഗ്രൗണ്ട് വൈദ്യുതി നിലയമാണ് ഉദ്ദേശിക്കുന്നത്. രാത്രിയില് പ്രവര്‍ത്തനം സജ്ജമാക്കുന്ന തരത്തിലാവും രണ്ടാം വൈദ്യുതി നിലയം. ഇതോടൊപ്പം സംസ്ഥാനത്തിന്റെ വിവിധ ഭാഗങ്ങളിലുള്ള ചെറുകിട വൈദ്യുത പദ്ധതികളില് കൂടി ഉല്‍പാദനം പരമാവധിയാക്കും. സൗരോര്‍ജ വൈദ്യുതോല്‍പ്പാദനവും വര്‍ദ്ധിപ്പിക്കും. ഇടുക്കി ഡാമില് സൗരോര്‍ജ പദ്ധതിക്ക് സാധ്യതയെന്ന് കേന്ദ്ര ഏജന്‍സികളുടെ പഠനങ്ങള് പറയുന്നുണ്ട്. പുരപ്പുറം വൈദ്യുത പദ്ധതിയുമായി ബന്ധപ്പെട്ട് ഇതിനോടകം 2.80 ലക്ഷം അപേക്ഷകള് കിട്ടിക്കഴിഞ്ഞു.\nഇങ്ങനെ വിവിധ തരത്തില് ഉല്‍പ്പാദനം കൂട്ടി കേരളത്തെ വൈദ്യുതി സ്വയം പര്യാപ്ത സംസ്ഥാനമാക്കാനാവും. ഉല്‍പ്പാദനം കൂട്ടിയാല് വൈദ്യുതി വാങ്ങാനുള്ള ചിലവ് കുറച്ച് ക്രമമേണ മിച്ചം വരുത്തി പുറത്തേക്ക് വില്‍ക്കുന്ന അവസ്ഥയിലേക്ക് എത്തിക്കാനാവും. ജലവൈദ്യുതി നിലയങ്ങളാണ് ലാഭമെന്ന് കണക്കുകളില് നിന്ന് വ്യക്തമാണ്. കേരളത്തില് താപ വൈദ്യുതി ഉല്‍പ്പാദനം അപ്രാപ്യമാണെന്നും അദ്ദേഹം കൂട്ടിച്ചേര്‍ത്തു. കോവിഡ് കാലത്ത് സംസ്ഥാനത്ത് വൈദ്യുതി ഉപഭോഗം കൂടിയിരുന്നു. ഇത് ഉപഭോക്താക്കള്‍ക്ക് വലിയ വൈദ്യുതി ചാര്‍ജിനിടയാക്കി. ജനങ്ങള്‍ക്കുണ്ടായ ബുദ്ധിമുട്ട് മനസിലാക്കി ഇതില് കുറവ് ചെയ്ത് കൊടുത്തു.\nപവര് കട്ടും ലോഡ് ഷെഡിംഗും ഉണ്ടാവില്ലെന്ന പ്രഖ്യാപനത്തില് വാക്ക് പാലിക്കാന് സര്‍ക്കാരിന് സാധിച്ചു. ഓഖി, വെള്ളപ്പൊക്കം ഉള്‍പ്പെടെയുള്ള പ്രകൃതി ദുരന്തങ്ങള് മൂലം വൈദ്യുതി വകുപ്പിന് കോടികളുടെ നഷ്ടമുണ്ടായി. ആയിരക്കണക്കിന് ട്രാന്‍സ്‌ഫോര്‍മറുകളും പതിനായിരക്കണക്കിന് ഇലക്ട്രിക് പോസ്റ്റുകളും ഉള്‍പ്പെടെ നിരവധി ഉപകരണങ്ങളാണ് നശിച്ചത്. വൈദ്യുതി വകുപ്പിന്റെ കാര്യക്ഷമതയോടെയുള്ള പ്രവര്‍ത്തനം കൊണ്ട് ദിവസങ്ങള്‍ക്കുള്ളില് ഇവ പുനസ്ഥാപിക്കാനായതായും മന്ത്രി പറഞ്ഞു.\nമൂലമറ്റം സെഷന് ഓഫീസിന് ആധുനിക കെട്ടിടം\nഇടുക്കി : മൂലമറ്റം ഇലക്ട്രിക്കല് സെക്ഷന് ഓഫീസിനായി നിര്‍മ്മിക്കുന്നത് ആധുനിക കെട്ടിടം. നിലവിലെ സെക്ഷന് ഓഫീസിന് സമീപം മൂലമറ്റം കെ.എസ്.ആര്.ടി.സി. ബസ് സ്റ്റാന്‍ഡിനടുത്ത് കെ.എസ്.ഇ.ബി. വക സ്ഥലത്ത് 70 ലക്ഷം രൂപ മുടക്കിയാണ് ഇരു നിലകളിലായി പുതിയ കെട്ടിടം പണിയുന്നത്. മുന്‍പ് പല കാരണങ്ങള് കൊണ്ടും അനുമതി ലഭിക്കാതിരുന്ന കെട്ടിടം പണി മന്ത്രി എം.എം.മണിയുടെ പ്രത്യേക താത്പര്യപ്രകാരമാണ് യാഥാര്‍ത്ഥ്യമാകുന്നത്.\n1978 മാര്‍ച്ച് മാസത്തിലാണ് മൂലമറ്റം സെക്ഷന് ഓഫീസ് കെ.എസ്.ഇ.ബി. വക ക്വാര്‍ട്ടേഴ്‌സില് മൂലമറ്റത്ത് പ്രവര്‍ത്തനമാരംഭിച്ചത്. തുടക്കത്തില് 200 ല് താഴെ ഉപഭോക്താക്കളുണ്ടായിരുന്ന സെക്ഷന് ഇപ്പോള് 18000 ത്തോളം കണ്‍സ്യൂമേഴ്‌സുണ്ട്. അറക്കുളം വെള്ളിയാമറ്റം, കുടയത്തൂര്, മുട്ടം പഞ്ചായത്തുള് ഈ സെക്ഷന്റെ പരിധിയിലാണ്. വെള്ളിയാമറ്റം പഞ്ചായത്തിലെ 4000 ത്തോളം കണ്‍സ്യൂമേഴ്‌സ് ആലക്കോട് സെക്ഷന് തുടങ്ങിയപ്പോള് അവിടേക്ക് മാറുകയുണ്ടായി . അറക്കുളം പഞ്ചായത്തിലെ മുത്തിയുരുണ്ടയാര് മുതല് മേലുകാവ് പഞ്ചായത്തിലെ പാണ്ഡ്യന്‍മാവ് വരെ 100 ചതുരശ്ര കിലോമിറ്റര് വ്യാപിച്ചു കിടക്കുന്നതാണ് മൂലമറ്റം സെക്ഷന്. 40 ഓളം ജീവനക്കാര് ജോലി ചെയ്യുന്ന ഓഫീസ് ആസ്ബറ്റോസ് ഷീറ്റിട്ട പഴയ കെട്ടിടത്തിലാണ് പ്രവര്‍ത്തിച്ചിരുന്നത്.\nനിര്‍മ്മാണോദ്ഘാടന ചടങ്ങില് അറക്കുളം ഗ്രാമപഞ്ചായത്ത് പ്രസിഡന്റ് ടോമി ജോസഫ് അദ്ധ്യക്ഷത വഹിച്ചു. പഞ്ചായത്തംഗങ്ങളായ ടോമി വിളികുളം, രമ രാജീവ്, കെ.എല്.ജോസഫ്, വിവിധ രാഷ്ട്രീയ പ്രതിനിധികളായ സി.എസ്.ഇമ്മാനുവല്, റ്റി.കെ.ശിവന് നായര്, ഗീതാ തുളസീധരന്, ഡി.രാജീവ് തുടങ്ങിയവര് സംസാരിച്ചു. തൊടുപുഴ ഇലക്ട്രിക്കല് സെക്ഷന് ഡെപ്യൂട്ടി ചീഫ് എഞ്ചിനീയര് മനോജ്.ഡി. സ്വാഗതവും എക്‌സിക്യൂട്ടീവ് എഞ്ചിനീയര് എബി എബ്രഹാം നന്ദിയും പറഞ്ഞു.\nmoolamattom session office


Director Kamal wish Mammotty -birthday -\nഎപ്പോഴും ചെറുപ്പമായി നിൽക്കാനുള്ള അദ്ദേഹത്തിന്റെ കഴിവ് അത് ദൈവാനുഗ്രം; മമ്മൂട്ടിക്ക് ആശംസകളുമായി സംവിധായകൻ കമൽ\nമമ്മൂട്ടി എന്ന നടന് ഒരുപാട് ഹിറ്റ് സിനിമകൾ സമ്മാനിച്ച സംവിധായകനാണ് കമൽ. മമ്മൂക്കയ്ക്ക് പിറന്നാൾ ആശംസകളുമായി സംവിധായകൻ കമൽ 24 നോട് സിനിമ ഓർമ്മകൾ പങ്കുവെച്ചു. എന്നും സരസമായിട്ട് സംസാരിക്കുന്നയാളായിരുന്നു മമ്മൂക്ക. ഞാൻ സഹ സംവിധായകനായി ജോലി നോക്കിയിരുന്നപ്പോൾ ഒരുപാട് മമ്മൂട്ടി സിനിമകിളിൽ ഞാൻ അസ്സോസിയേറ്റ് ആയി ജോലി നോക്കിയിട്ടുണ്ട്. അന്നത്തെ സമയത്ത് ഒരു വർഷം 30 ഓളം സിനിമകളിൽ അദ്ദേഹം അഭിനയിക്കുന്ന കാലമാണ്.\nഇന്നത്തെ കാലത്ത് അത് സങ്കൽപിക്കാൻ പോലും പറ്റില്ല. മിക്കവാറും സിനിമകൾ കേരളത്തിലായിരിക്കും ഷൂട്ടിംഗ് ഡബ്ബിങ് മദ്രാസിലും.ഇടവേളകളില്ലാതെ അഭിനയവും അതിന്റെ പ്രോസസ്സിങ്ങിലും ആയിരിക്കും എപ്പോഴും. ചുരുക്കിപ്പറഞ്ഞാൽ പറന്ന് നടന്ന് സിനിമകളിൽ അഭിനയിച്ച് നടക്കുന്ന കാലമാണ് അതെന്നും പിറന്നാൾ ആശംസകളുമായി ബന്ധപ്പെട്ട് കമൽ ഓർമ്മകൾ പങ്കുവെച്ചു.\nമമ്മൂട്ടിക്ക് 70 വയസ്സായി എന്നത് വിശ്വസിക്കാൻ പ്രയാസമാണ്. ഞങ്ങളുടെ നാൽപത് വർഷത്തെ ബന്ധം അത് ഇപ്പോഴും തുടരുന്നു. അന്ന് ഞാൻ വളരെ ചെറുപ്പമായിരുന്നു ഇപ്പോൾ വയസ്സായി പക്ഷെ മമ്മൂട്ടിക്ക് വയസാകുന്നില്ല എന്നത് തന്നെയാണ് ഏറ്റവും പ്രധാനപ്പെട്ട കാര്യം.\nവലിയ കഴിവും ഒപ്പം ചെറുപ്പമായും നിൽക്കാനുള്ള അദ്ദേഹത്തിന്റെ കഴിവ് അതിനെ ദൈവാനുഗ്രം എന്ന് തന്നെ പറയാം അദ്ദേഹത്തിന്റെ 70 ആം പിറന്നാളിന് എല്ലാവിധ ആശംസകളും നേരുകയാണ് സംവിധാകൻ കമൽ.\nRead more on: director kamal | Mammootty


Bhagath Singh / Binoy Viswam\nപഞ്ചാബിലെ ലയല്‍പൂര് ജില്ലയിലുള്ള ബങ്കാ ഗ്രാമത്തില് ഒരു സിഖ് കര്‍ഷക കുടുംബത്തില് 1907 സെപ്തംബര് 28നാണ് ഭഗത് സിങ്ങിന്റെ ജനനം. അച്ഛന്: സര്‍ദാര് കിഷന് സിങ്. അമ്മ: വിദ്യാവതി. ഭാഗ്യമുള്ള കുട്ടി എന്നര്‍ത്ഥം വരുന്ന ഭഗോണ്‍വാല എന്ന പേരിട്ടത് മുത്തശ്ശിയായിരുന്നു. പിന്നീട് ഭഗത് സിങ് എന്ന പേരില് പ്രശസ്തനായി. ഭഗത് സിങ്ങിന് 12 വയസ്സുള്ളപ്പോഴാണ് ജാലിയന് വാലാബാഗ് കൂട്ടക്കൊല നടന്നത്. നിരപരാധികള്\nവെടിയേറ്റു വീണ സംഭവമാണ് ഭഗത്തിന്റെ മനസ്സില് ദേശഭക്തിയുടെ വിത്ത് പാകിയത്. പിറ്റേ ദിവസം ജാലിയന് വാലാബാഗ് സന്ദര്‍ശിച്ച ഭഗത് അവിടെ നിന്നും ശേഖരിച്ച ചോരയും മണ്ണും ചെറിയ ഒരു കുപ്പിയിലാക്കി അലങ്കരിച്ച് തന്റെ മുറിയില് സ്ഥാപിക്കുകയും അതിന് അഭിവാദ്യം അര്‍പ്പിക്കുകയും ചെയ്യുകയുണ്ടായി. ദേശഭക്തിയുടെ ഒരു ഉദാഹരണം. അഞ്ച് വിവിധ ഭാഷകളില് പ്രാവീണ്യം നേടിയിരുന്നു ഭഗത്. തന്റെ ലക്ഷ്യങ്ങളോട് സമരസപ്പെടുന്നു എന്നു കണ്ട വിവിധ സംഘടനകളില് ചേര്‍ന്നു പ്രവര്‍ത്തിക്കാന് തുടങ്ങി. വിവാഹാലോചന നിരാകരിച്ച് ഭഗത് ഇങ്ങനെ പറയുന്നു: 'ഇന്ത്യ അസ്വതന്ത്രയായിരിക്കുന്നിടത്തോളം എന്റെ വധു മരണം മാത്രമായിരിക്കും.' പിന്നീട് പ്രതാപ് പ്രസ്സ് എന്ന ഒരു അച്ചടിശാലയില്\nജോലിക്കു ചേര്‍ന്നു. ഒപ്പം വിപ്ലവ സാഹിത്യ പഠനവും തുടങ്ങി. 1926ല് ദസ്സറ ദിനത്തില് ലാഹോറിലുണ്ടായ ബോംബുസ്‌ഫോടനത്തില് സിങ്ങിന്റെ ഇടപടല് ആരോപിച്ച് പൊലീസ് അദ്ദേഹത്തെ അറസ്റ്റു ചെയ്തു. എന്നാല് 60,000 രൂപയുടെ ജാമ്യത്തില് സിങ്ങിനെ കോടതി\nവിട്ടയച്ചു. 1924ല് കാണ്‍പൂരില് വെച്ച് അദ്ദേഹം സചീന്ദ്രനാഥ് സന്യാല് ആരംഭിച്ച ഹിന്ദുസ്ഥാന് റിപ്പബ്ലിക്കന് അസോസിയേഷന് എന്ന സംഘടനയില് അംഗമായി. 1926ല് നൗജവാന് ഭാരത് സഭ എന്ന പേരില് ഒരു സായുധ വിപ്ലവസംഘടന രൂപവത്കരിച്ചു. പിന്നീട് വര്‍ക്കേര്‍സ് ആന്റ് പെസന്റ്‌സ് പാര്‍ട്ടി എന്ന സംഘടനയുമായും ബന്ധപ്പെട്ടു. ലാലാജിയെ ഭഗത് ഏറെ ബഹുമാനിച്ചിരുന്നു. ലാലാജിയുടെ മരണം നേരിട്ടു കണ്ട ഭഗത് സിങ് പകരം ചോദിക്കുമെന്ന് പ്രതിജ്ഞയെടുത്തു. ചോരയ്ക്കു ചോര എന്ന സന്ദേശമാണ് ബ്രിട്ടന് നല്‍കേണ്ടത് എന്ന അഭിപ്രായമാണ് ഭഗത് മുന്നോട്ടു വെച്ചത്. പൊലീസിന് സ്വതന്ത്ര അധികാരം നല്‍കുന്ന നിയമത്തിനെതിരെ അസംബ്ലിഹാളില് ആര്‍ക്കും പരിക്കുപറ്റാതെ ബോംബെറിയാന് ഭഗത്തും ബി.കെ. ദത്തും സഹപ്രവര്‍ത്തകരും തീരുമാനിച്ചു. 1929 ഏപ്രില് 8ന് ഭഗത് സിങ്ങും ബി.കെ ദത്തും സഭയില് ബോംബെറിഞ്ഞു, അതിനുശേഷം ഇന്‍ക്വിലാബ് സിന്ദാബാദ് (വിപ്ലവം നീണാള് വാഴട്ടെ), സാമ്രാജ്യത്വം മൂര്‍ദ്ദാബാദ് എന്നീ മുദ്രാവാക്യങ്ങള് ഉറക്കെ വിളിച്ചുകൊണ്ട് ബധിരര്‍ക്കു ചെവി തുറക്കാന് ഒരു വന് സ്‌ഫോടനം തന്നെ വേണമെന്ന് തുടങ്ങുന്ന ലഘുലേഖനം വിതരണം ചെയ്തു. 'ഞാന് ഒരു തീവ്രവാദിയെപ്പോലെയാണ് പെരുമാറുന്നത് എന്നു നിങ്ങള്‍ക്ക് തോന്നാം. പക്ഷേ ഞാനൊരു തീവ്രവാദിയല്ല.\nവിപ്ലവകാരിയാണ്.' അസംബ്ലിയില് ബോംബെറിഞ്ഞതുമായി ബന്ധപ്പെട്ട് ഭഗത് സിങ്ങിനും ദത്തയ്ക്കുമെതിരേ ചാര്‍ത്തപ്പെട്ട കേസില് 1929 മെയ് 7ന് വിചാരണ ആരംഭിച്ചു. കോടതിയില് ഹാജരാക്കപ്പെട്ട സത്യവാങ്മൂലങ്ങളെക്കുറിച്ചും തെളിവുകളെ സംബന്ധിച്ചും ധാരാളം തര്‍ക്കങ്ങളും വാദങ്ങളും നിലനിന്നിരുന്നു. ഭഗത് സിങ്ങിനെ അറസ്റ്റ് ചെയ്യുമ്പോള് അദ്ദേഹത്തിന്റെ കയ്യിലുണ്ടായിരുന്ന തോക്കിനെച്ചൊല്ലിയുള്ളതായിരുന്നു പ്രധാന വിവാദം. താന് ഭഗതിനെ അറസ്റ്റു ചെയ്യുമ്പോള് ഭഗത് ആ തോക്ക് താഴേക്കു ചൂണ്ടി പിടിച്ചിരിക്കുക\nയായിരുന്നു എന്നാണ് അസംബ്ലി ഹാളില്‍വെച്ച് അറസ്റ്റു ചെയ്ത പൊലീസ് ഉദ്യോഗസ്ഥന് സെര്‍ജന്റ് ടെറി കോടതിക്കു മൊഴി നല്‍കിയത്. ലിയോണാര്‍ഡ് മിഡ്ഡില്‍ടെണ് എന്ന ന്യായാധിപന്റെ മുമ്പാകെയാണ് കേസ് വന്നത്. ദത്തിനുവേണ്ടി വാദിക്കാന് ഒരു അഭിഭാഷകന് ഉണ്ടായിരുന്നു, എന്നാല് ഭഗത് സിങ് സ്വയം തന്റെ വാദമുഖങ്ങള് നിരത്തി. ലാഹോറില്\nഇവര് ബോംബു നിര്‍മ്മിക്കാനുപയോഗിച്ചിരുന്ന സ്ഥലം പൊലീസ് കണ്ടെത്തുകയും അവിടെനിന്ന് മറ്റുള്ളവരെക്കൂടി അറസ്റ്റു ചെയ്യുകയും ചെയ്തു. സൗണ്ടേഴ്‌സ് വധക്കേസിലും അസംബ്ലിയില് ബോംബെറിഞ്ഞ കേസിലുമാണ് ഭഗതിന് വിചാരണ നേരിടേണ്ടി വന്നത്. ഹന്‍സരാജ് വോഹ്ര, ജയഗോപാല് എന്നീ സുഹൃത്തുക്കളുടെ മൊഴിയാണ് ഭഗത്തി\nനെതിരെ സുപ്രധാന തെളിവായി മാറിയത്. സൗണ്ടേഴ്‌സ് വധക്കേസില് പങ്കെടുത്ത ഇവരുടെ മൊഴികള് കേസില് വളരെ നിര്‍ണ്ണായകമായി. സൗണ്ടേഴ്‌സ് കേസിന്റെ വിധി വരുന്നതുവരെ അസംബ്ലിയില് ബോംബെറിഞ്ഞതുമായുള്ള കേസില് ശിക്ഷ പ്രഖ്യാപിക്കുന്നത്\nനീട്ടിവെക്കുകയാണുണ്ടായത്. സിങ്ങിനെ ഡല്‍ഹി ജയിലില് നിന്നും മിയാന്‍വാലി ജയിലിലേക്കു മാറ്റി. ജയിലില് രാഷ്ട്രീയ തടവുകാരോടുള്ള അനീതികള്‍ക്കെതിരെ അദ്ദേഹം നിരാഹാരസമരം ആരംഭിച്ചു. 1930 മെയ് അഞ്ച് മുതല് 1930 സെപ്തംബര് 10 വരെയാണ് വിചാരണ നടന്നത്. 1930 ഒക്ടോബര് 7ന് പ്രത്യേക കോടതി സുഖ്‌ദേവ്, ഭഗത് സിംഗ്, രാജ് ഗുരു എന്നിവരെ മരണം വരെ തൂക്കിലിടാന് കോടതി വിധിച്ചു. ബാക്കിയുള്ള 12 പേരെ ജീവപര്യന്തം തടവിനും വിധിച്ചു. 1931 മാര്‍ച്ച് 24ന് വധശിക്ഷ നടപ്പാക്കാനായിരുന്നു കോടതി ഉത്തരവുണ്ടായിരുന്നത്. എന്നാല് ഭഗത് സിങ്ങിനെപ്പോലും മുന്‍കൂറായി അറിയിക്കാതെ വധശിക്ഷ പതിനൊന്നു മണിക്കൂറോളം നേരത്തേയാക്കുകയായിരുന്നു. 1931 മാര്‍ച്ച് 23 വൈകീട്ട് 7.30ന് ഭഗത് സിങ്, രാജ്ഗുരു, സുഖ്‌ദേവ് എന്നിവരെ തൂക്കിലേറ്റി. പുറത്തു കാത്തുനിന്ന ബന്ധുക്കളേയോ സുഹൃത്തുക്കളേയോ അറിയിക്കാതെ ജയിലിന്റെ പുറകുവശത്തെ മതിലു പൊളിച്ച് മൃതദേഹങ്ങള് ലാഹോറില് നിന്നും അറുപതു കിലോമീറ്റര് അകലെയുള്ള ഗന്ധ സിങ്\nവാല ഗ്രാമത്തില് വെച്ച് അഗ്നിക്കിരയാക്കി. ചാരം, സത്‌ലജ് നദിയിലെറിഞ്ഞു. ഇന്ത്യന് സ്വാതന്ത്ര്യസമരചരിത്രത്തിലെ ഏറ്റവും ക്രൂരമായ വധശിക്ഷയായിരുന്നു ഭഗത് സിങ്ങിന്റേത്.\nമലയാള വിവര്‍ത്തനം: ബിനോയ് വിശ്വം\nഎഴുത്തുകാരന്, പത്രപ്രവര്‍ത്തകന്, രാഷ്ട്രീയ നേതാവ്.വിദ്യാഭ്യാസം: ബി.എ. എല്.എല്.ബി. വൈക്കം ഗവ. ബോയ്‌സ് ഹൈസ്‌കൂളിലെ എ.ഐ.എസ്.എഫ്. സെക്രട്ടറിയായി രാഷ്ട്രീയ പ്രവര്‍ത്തനം തുടങ്ങി. എ.ഐ.എസ്.എഫ്. സംസ്ഥാന പ്രസിഡന്റ്, സംസ്ഥാന സെക്രട്ടറി, അഖിലേന്ത്യാ പ്രസിഡന്റ് തുടങ്ങിയ ഉന്നതസ്ഥാനങ്ങളില് പ്രവര്‍ത്തിച്ചു. 2006-2011 കാലയളവിലെ വി.എസ്. അച്യുതാനന്ദന് മന്ത്രിസഭയില് വനം വകുപ്പ് മന്ത്രിയായിരുന്നു. നിരവധി കൃതികളുടെ കര്‍ത്താവ്. 'പറഞ്ഞതില് പാതി' എന്ന കൃതി ഗ്രീന് ബുക്‌സ് പ്രസിദ്ധീകരിച്ചു.\nBook Translated By Binoy Viswam ഇരുപത്തൊന്നാം നൂറ്റാണ്ടിലെ ഇന്ത്യൻ യുവത്വത്തിനു വേണ്ടി പുനരാവിഷ്ക്കരിക്കപ്പെട്ട ഉജ്വലമായ കൃതിയാണ് ഭഗത് സിങ്ങിന്റെ ജയിൽ ഡയറി. മുതലാളിത്തത്തിന്റെ പ്രലോഭനങ്ങളിൽ കുടുങ്ങി ദിശാബോധം നഷ്ടമാകുന്ന ഒരു യുവതലമുറയല്ല നമുക്കുവേണ്ടത് എന്ന് നമ്മെ ഓർമപ്പിക്കുന്ന കൃതി . ബ്രിട്ടീഷ് ഭരണകാലത്തു 1923 ൽ ജയ..


കൊട്ടാരക്കര: കെഎസ്‌ആര്‍ടിസിയിലെ ഏക വനിതാഡ്രൈവര് ഷീലയെ തെക്കന്‍കേരളത്തിലെ റോഡുകളിലും ഇനി കാണാം. പെരുമ്ബാവൂരില് നിന്നു കൊട്ടാരക്കര ഡിപ്പോയിലേക്കു സ്ഥലംമാറ്റപ്പെട്ട ഷീല ആണുങ്ങള്‍മാത്രം വളയം പിടിച്ചിരുന്ന കൊട്ടാരക്കര-തിരുവനന്തപുരം റൂട്ടില് ഫാസ്റ്റും സൂപ്പര് ഫാസ്റ്റും ഓടിച്ചുതുടങ്ങി. ദേശിംഗനാടിന്റെയും തലസ്ഥാന നഗരിയുടെയും പാതകളില് ആനവണ്ടിയുടെ സാരഥിയായി ഷീലയെ കാണാം.\nകോതമംഗലം സ്വദേശിയായ ഷീലയെ ദിവസങ്ങള്‍ക്കു മുന്‍പാണ് കൊട്ടാരക്കരയിലേക്കു സ്ഥലം മാറ്റിയത്. 2013ലാണ് കോതമംഗലം ചെങ്ങനാല് കോട്ടപ്പടി വെട്ടിക്കാമറ്റം വീട്ടില് ഷീല കെഎസ്‌ആര്‍ടിസി ഡ്രൈവറാകുന്നത്. കോതമംഗലം സ്വദേശിയായ ഷീലയെ ദിവസങ്ങള്‍ക്കുമുന്‍പാണ് കൊട്ടാരക്കരയിലേക്കു സ്ഥലംമാറ്റിയത്.\nഎം പാനലായി മുന്‍പ് ചില വനിതാ ഡ്രൈവര്‍മാര് ഡിപ്പോയില് ഉണ്ടായിരുന്നെങ്കിലും ആദ്യ സ്ഥിരം ഡ്രൈവര് ഷീലയായിരുന്നു. ഡ്രൈവിങ് സ്‌കൂളില് പരിശീലകയായിരുന്ന ഷീലയ്ക്ക് സ്വകാര്യബസുകള് ഓടിച്ചുള്ള പരിചയവും ഡ്രൈവര്‍മാരായ സഹോദരന്മാരുടെ പിന്തുണയും കരുത്തായി. 200 കിലോമീറ്ററുകള്‍ക്കപ്പുറത്തേക്കു സ്ഥലംമാറ്റുമ്ബോള്, വനിതാ ജീവനക്കാരുടെ സ്ഥലംമാറ്റം സ്വന്തം ജില്ലയിലെ ഡിപ്പോകളില് ഒതുങ്ങണമെന്ന മാനദണ്ഡവും മേലുദ്യോഗസ്ഥര് മറന്നു.\nകൊട്ടാരക്കരയിലേക്കുള്ള സ്ഥലംമാറ്റത്തിന്റെ കാരണം അറിയില്ലെങ്കിലും ജോലിയില് ഷീല സജീവമായി. കൊട്ടാരക്കര ഡിപ്പോയില് സ്വസ്ഥമായി വിശ്രമിക്കാന് ഇടമില്ല എന്നതുമാത്രമാണ് ഷീലയുടെ ഏക പരാതി. തീയ്യതി 28/10/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


2019 ൽ മലയാള സിനിമയ്ക്കുണ്ടായ നേട്ടവും കോട്ടവും;പ്രതീക്ഷയര്‍പ്പിച്ച് സിനിമകള് ചിലത് നിരാശ നൽകി.. - metromatinee.com Lifestyle Entertainment & Sports\n2019 ൽ മലയാള സിനിമയ്ക്കുണ്ടായ നേട്ടവും കോട്ടവും;പ്രതീക്ഷയര്‍പ്പിച്ച് സിനിമകള് ചിലത് നിരാശ നൽകി..\n2019 മലയാള സിനിമയെ സംബന്ധിച്ച് നഷ്ടങ്ങളും ലാഭങ്ങളും ഉണ്ടായ വര്‍ഷമാണ്. വാണിജ്യപരമായും കലാമൂല്യം കൊണ്ടും നേട്ടങ്ങളും കോട്ടങ്ങളും ധാരാളം ഉള്ള വര്‍ഷം. പുതിയ ചില പരീക്ഷണങ്ങല് നടത്തിയ വര്‍ഷം പ്രതീക്ഷിക്കാത്ത പല സിനിമകളും വിജയം നേടിയപ്പോള് പ്രതീക്ഷയര്‍പ്പിച്ച് സിനിമകള് ചിലത് നിരാശ സമ്മാനിച്ചു. ആകെ 23 ചിത്രങ്ങളാണ് മുടക്കിയ പണം തിരിച്ചുപിടിച്ചത്. അതില് ഏഴണ്ണം മാത്രമാണ് തീയറ്റര് ഹിറ്റായത്. ബാക്കിയുള്ളവ സാറ്റലൈറ്റ്, ഡിജിറ്റല് അവകാശങ്ങളില് നിന്നെല്ലാമുള്ള വരുമാനം കൊണ്ടാണ് പിടിച്ചുനിന്നത്. മാമാങ്കത്തിനും ലൂസിഫറിനും ജാക്ക് ഡാനിയേലിനും കൂടി മാത്രം 100 കോടിയിലേറെയായിരുന്നു മുതല് മുടക്ക്. ശരാശരി5കോടി മുതല്‍മുടക്കുള്ള 40 പടങ്ങളുണ്ട്. ശരാശരി2കോടി മുടക്കുള്ള 80 പടങ്ങളുമായിരുന്നു മലയാളത്തില്. അതില് ലാഭത്തില് മുന്നില് തണ്ണീര്‍മത്തന് ദിനങ്ങളായിരുന്നു. വര്‍ഷത്തെ ആദ്യ തിയറ്റര് ബോക്സ് ഓഫിസ് ഹിറ്റ് വിജയ് സൂപ്പറും പൗര്‍ണമിയുമായിരുന്നു. കെട്യോളാണെന്റെ മാലാഖ അവസാനം ഹിറ്റായി.2കോടിയില് താഴെ മുതല്‍മുടക്കില് 15 കോടി കലക്ഷന് നേടി.\nഇനി തിയറ്ററില് ഹിറ്റായ പടങ്ങള് നോക്കാം: അതില് ആദ്യത്തേത് വിജയ് സൂപ്പറും പൗര്‍ണമിയും. 2. കുമ്പളങ്ങി നൈറ്റ്‌സ്. 3. ലൂസിഫര്. 4. ഉയരെ. 5. തണ്ണീര്‍മത്തന് ദിനങ്ങള്. 6.ആന്‍ഡ്രോയ്ഡ് കുഞ്ഞപ്പന്. 7.കെട്ട്യോളാണെന്റെ മാലാഖ\nഇനി സാറ്റലൈറ്റ്,ഡിജിറ്റല് റൈറ്റ്സിലൂടെ മുടക്കുമുതല് തിരിച്ചു പിടിച്ച ചിത്രങ്ങള്. 1.അള്ള് രാമചന്ദ്രന്. 2.അഡാറ് ലൗ. 3.ജൂണ്. 4.കോടതി സമക്ഷം ബാലന് വക്കീല്. 5.മേരാ നാം ഷാജി. 6.അതിരന്. 7.ഒരു യമണ്ടന് പ്രണയകഥ. 8.ഇഷ്‌ക്ക്. 9.വൈറസ്. 10.ഉണ്ട. 11. പതിനെട്ടാംപടി. 12.പൊറിഞ്ചു മറിയം ജോസ്. 13.ലൗ ആക്ഷന് ഡ്രാമ. 14.ഇട്ടിമാണി. 15.ബ്രദേഴ്‌സ് ഡേ.16.ഹെലന്\nകുമ്പളങ്ങി നൈറ്റ്സ്, വിവേകിന്റെ അതിരന്, മനു അശോകന്റെ ഉയരെ, അനുരാജ് മനോഹര് സംവിധാനം ചെയ്ത ഇഷ്‌ക്, ഷാനവാസ് കെ ബാവക്കുട്ടിയുടെ തൊട്ടപ്പന്, അഷ്റഫ് ഹംസയുടെ തമാശ, ആഷിക് അബുവിന്റെ വൈറസ്, ഖാലിദ് റഹ്മാന്റെ ഉണ്ട, നിസാം മുഹമ്മദിന്റെ കെട്ട്യോളാണ് എന്റെ മാലാഖ, വിധു വിന്‍സന്റിന്റെ സ്റ്റാന്‍ഡ് അപ്, എ ഡി ഗീരിഷിന്റെ തണ്ണീര്‍മത്തന് ദിനങ്ങള് എന്നീ ചിത്രങ്ങളാണ് പ്രേക്ഷകരുടെയും നിരൂപകരുടെയും പ്രശംസ നേടിയ വിജയചിത്രങ്ങള്. പൃഥ്വിരാജിന്റെ ലൂസിഫര്, വൈശാഖിന്റെ മധുരരാജ എന്നീ ചിത്രങ്ങള് കളക്ഷന് റെക്കോര്‍ഡുകള് തകര്‍ത്തു. ശ്യാം പുഷ്‌ക്കരന് തിരക്കഥയെഴുതിയ മധു സി നാരായണന് ചിത്രം കുമ്പളങ്ങി നൈറ്റ്സ് പ്രമേയം കൊണ്ടും അവതരണംകൊണ്ടും മലയാള സിനിമക്ക് പുതിയ അനുഭവമായിരുന്നു. തീയറ്റര് കളക്ഷനിലും, പ്രേക്ഷക പ്രതികരണത്തിലും അടുത്ത കാലത്തൊന്നും മറ്റൊരു സിനിമക്കും കിട്ടാത്ത പ്രശംസയാണ് കുമ്പളങ്ങിക്ക് ലഭിച്ചത്. മഹാരാജാസ് കോളേജില് കൊല്ലപ്പെട്ട എസ്എഫ്ഐ നേതാവ് അഭിമന്യുവിന്റെ ജീവിതം പ്രമേയമാക്കിയ സജി പാലമേലിന്റെ നാന് പെറ്റ മകനും ശ്രദ്ധനേടി.\nജനുവരി ആദ്യവാരം ഇറങ്ങിയ തന്‍സീര് മുഹമ്മദിന്റെ ജനാധിപനും, രാജീവ് നടുവിനാടിന്റെ 1948 കാലം പറഞ്ഞതും ആണ് 2019 ലെ ഓപ്പണിങ് സിനിമകള്. രണ്ടും കാര്യമായ തീയറ്റര് വിജയം നേടാനാകാതെയാണ് പോയത്. ജനുവരി 11 ന് റിലീസ് ചെയ്ത ജിസ് ജോയ് സംവിധാനം ചെയ്ത വിജയ് സൂപ്പറും പൗര്‍ണമിയും ആണ് ഈ വര്‍ഷത്തെ ആദ്യ ഹിറ്റ്. ആസിഫ് അലിയും ഐശ്വര്യ ലക്ഷ്മിയും പ്രധാന കഥാപാത്രങ്ങളെ അവതരിപ്പിച്ച ചിത്രം മികച്ച പ്രതികരണങ്ങാേടെ വിജയം കൊയ്തു. സണ്‍ഡേ ഹോളിഡേയ്ക്ക് ശേഷം ഫീല് ഗുഡ് സിനിമയുമായി എത്തിയ ജിസ് ജോയ് ചിത്രം ഈ വര്‍ഷത്തെ ഇതുവരെയുള്ള മികച്ച കളക്ഷന് നേടിയ സിനിമകളിലൊന്നായി മാറി. പ്രമുഖ താരങ്ങളുടെ അധികം സിനിമകള് ആ സമയത്ത് തീയറ്ററില് ഇല്ലാതിരുന്നതും സിനിമയ്ക്ക് ഗുണമായി. പിന്നാലെ ഹനീഫ് അദേനിയുടെ നിവിന് പോളി ചിത്രം മിഖായേലും, അരുണ്‍ഗോപിയുടെ ഇരുപത്തിയൊന്നാം നൂറ്റാണ്ടും ആദ്യ ദിവസങ്ങളില് തീയേറ്ററില് ചലനമുണ്ടാക്കിയെങ്കിലും പിന്നീട് പുറകോട്ടുപോയി. പ്രണവ് മോഹന്‍ലാലിന് ബ്രേക്ക് നല്‍കുമെന്ന പ്രതീതി ഉണ്ടാക്കിയ ഇരുപത്തിയൊന്നാം നൂറ്റാണ്ട് കാലം മാറിയതറിയാത്ത ട്രീറ്റ്മെന്റുകൊണ്ട് പ്രതീക്ഷിച്ച ശ്രദ്ധ നേടിയതുമില്ല.\nabout malayalam films in 2019\nആക്ഷന് ഹീറോ ബിജു ഉള്‍പ്പടെയുള്ള സിനിമകളില് വില്ലന് വേഷങ്ങളില് എത്തിയിട്ടുള്ള പ്രസാദിനെ ലഹരിമരുന്നുമായി പോലീസ് പിടികൂടി. എറണാകുളം എക്‌സൈസ് സര്‍ക്കിള് ഓഫിസിന്റെ...\n‘മനോരമയ്ക്കും കുരുപൊട്ടി’ വാര്‍ത്തയ്‌ക്കെതിരെ രംഗത്തെത്തി അലി അക്ബര്\nമലബാര് കലാപത്തിന്റെ പശ്ചാത്തലത്തില് അലി അക്ബര് സംവിധാനം ചെയ്യുന്ന ‘1921 പുഴ മുതല് പുഴ വരെ’ എന്ന ചിത്രത്തിന്റെ ട്രെയിലര് കഴിഞ്ഞ...\nമഞജുവിനോട് ഒരു ശത്രുതയുമില്ല;ഒന്നിച്ചഭിനയിക്കാനുള്ള താല്‍പ്പര്യവും തുറന്ന് പറഞ്ഞ് ദിലീപ്…\nഷെയ്ന് നിഗം വിവാദത്തില് പ്രതികരണവുമായി ദിലീപ്;എനിക്ക് ഈ ഒരാഗ്രഹമേ ഉണ്ടായിട്ടുള്ളൂവെന്ന് താരം!


P Jayarajan against P J Army | ഏത് ചുമതല നൽകണമെന്നത് പാർട്ടിയാണ് തീരുമാനിക്കുക; ആ തീരുമാനത്തെ സ്വാധീനിക്കാൻ പാർട്ടി സംഘടനക്ക് വെളിയിലുള്ള ആർക്കും സാധ്യമാവുകയില്ല; എന്നെ സ്നേഹിക്കുന്നവർ സജീവമാകണം; അനാവശ്യ വിവാദങ്ങളുടെ ഗുണം പാർട്ടി ശത്രുകൾക്ക്; സീറ്റ് നിഷേധത്തിൽ പ്രതിഷേധം തുടരുന്ന പിജെ ആർമിയെ തള്ളിപ്പറഞ്ഞ് പി ജയരാജൻ - MarunadanMalayalee.com\nMarch 06, 202105:23 PM IST Permalink\nകണ്ണൂർ: കണ്ണൂരിലെ കരുത്തനായ നേതാവ് പി ജയരാജന് സീറ്റു നിഷേധിച്ചതിൽ പ്രതിഷേധം സൈബർ ലോകത്ത് ഇരമ്പുകയാണ്. പി ആർ ആർമ്മിയെന്ന പേരിൽ ജയരാജൻ അനുകൂലികൾ പാർട്ടിക്കെതിരെ തിരഞ്ഞു കഴിഞ്ഞു. എന്നാൽ, ഈ പരസ്യ പ്രതിഷേധങ്ങളെ വെച്ചുപൊറുപ്പിക്കാൻ സിപിഎം തയ്യാറാകില്ലെന്ന് ഉറപ്പാണ്. ഈ സാഹചര്യത്തിൽ പി ജയരാജനെതിരെ കുടുതൽ നടപടികൾ പോലും ഉണ്ടാകുന്ന അവസ്ഥയിലാണ് കാര്യങ്ങൾ. ഇതോടെ സോഷ്യൽമീഡിയയിലെ പിജെ ആർമി എന്ന ഗ്രൂപ്പമായി തനിക്കൊരു ബന്ധവുമില്ലെന്ന് ആവർത്തിച്ച് സിപിഐഎം നേതാവ് പി ജയരാജൻ രംഗത്തെത്തി.\nതന്റെ അറിവോ സമ്മതമോ ഇല്ലാതെയാണ് അവർ പാർട്ടിക്കെതിരെ പ്രചരണം നടത്തുന്നതെന്നും ഇത് തുടർന്നാൽ നിയമനടപടി സ്വീകരിക്കേണ്ടിവരുമെന്നും പി ജയരാജൻ വ്യക്തമാക്കി. ഒരു പാർട്ടി പ്രവർത്തകനെന്ന നിലക്ക് ഏത് ചുമതല നൽകണമെന്നത് പാർട്ടിയാണ് തീരുമാനിക്കുക. അങ്ങിനെ തീരുമാനമെടുക്കുന്നതിനെ സ്വാധീനിക്കാൻ പാർട്ടി സംഘടനക്ക് വെളിയിലുള്ള ആർക്കും സാധ്യമാവുകയില്ലെന്നും ജയരാജൻ വ്യക്തമാക്കി. ഫേസ്‌ബുക്ക് പേസ്റ്റിലൂടെയാണ് ജയരാജൻ തന്റെ നിലപാട് വ്യക്തമാക്കിയത്.\nഫേസ്‌ബുക്ക് പോസ്റ്റിന്റെ പൂർണരൂപം ഇങ്ങനെ:\n''നിശ്ചിത മാനദണ്ഡപ്രകാരം സ്ഥാനാർത്ഥികളെ നിശ്ചയിക്കുന്നതിനുള്ള സംഘടനാപരമായ നടപടിക്രമങ്ങൾ പാർട്ടി സ്വീകരിച്ചുവരികയാണ്. അതിനിടയിൽ സാമൂഹ്യമാധ്യമങ്ങളിലൂടെയും അല്ലാതെയും എന്റെ പേരുമായി ബന്ധപ്പെടുത്തി ചില അഭിപ്രായ പ്രകടനങ്ങൾ നടന്ന് വരുന്നതായി മനസ്സിലാക്കുന്നു. ഒരു പാർട്ടി പ്രവർത്തകൻ എന്ന നിലക്ക് ഏത് ചുമതല നൽകണം എന്നത് പാർട്ടിയാണ് തീരുമാനിക്കുക. അങ്ങിനെ തീരുമാനമെടുക്കുന്നതിനെ സ്വാധീനിക്കാൻ പാർട്ടി സംഘടനക്ക് വെളിയിലുള്ള ആർക്കും സാധ്യമാവുകയില്ല. അതിനാൽ തന്നെ സ്ഥാനാർത്ഥിത്വവുമായി എന്റെ പേരിനെ ബന്ധപ്പെടുത്തിക്കൊണ്ടുള്ള പ്രചരണങ്ങളിൽ നിന്നും പാർട്ടി ബന്ധുക്കൾ വിട്ട് നിൽക്കണമെന്ന് അഭ്യർത്ഥിക്കുന്നു.\nചിലരുടെ പ്രചരണം ഏറ്റുപിടിച്ച് പാർട്ടി ശത്രുക്കൾ പാർട്ടിയെ ആക്രമിക്കാനും ഓരോ മണ്ഡലത്തിലും മത്സരിക്കുന്ന എൽഡിഎഫ് സ്ഥാനാർത്ഥികളെ ഇകഴ്‌ത്തി കാണാനും ശ്രമം നടക്കുന്നതായാണ് തിരിച്ചറിയേണ്ടത്. എൽ.ഡി.എഫിന്റെ തുടർ ഭരണം ഉറപ്പുവരുത്തേണ്ട സന്ദർഭത്തിൽ അനാവശ്യ വിവാദങ്ങളിലേക്ക് വലിച്ചിഴക്കുന്നത് പാർട്ടി ശത്രുക്കൾക്ക് മാത്രമേ ഗുണം ചെയ്യുകയുള്ളു. ഞാൻ കൂടി പങ്കാളിത്തം വഹിച്ചുകൊണ്ടാണ് സ്ഥാനാർത്ഥി പട്ടിക രൂപപ്പെടുത്തുന്നത്.\nഅങ്ങനെ തീരുമാനിക്കപ്പെടുന്ന എൽഡിഎഫിന്റെ മുഴുവൻ സ്ഥാനാർത്ഥികളെയും വിജയിപ്പിക്കാൻ എന്നെയും പാർട്ടിയെയും സ്നേഹിക്കുന്ന എല്ലാവരോടും സജീവമായി രംഗത്തിറങ്ങണമെന്ന് അഭ്യർത്ഥിക്കുന്നു. പിജെ ആർമി എന്ന പേരിൽ എന്റെ ഫോട്ടോ അടക്കം ഉപയോഗിച്ച് നവമാധ്യമങ്ങളിൽ ഗ്രൂപ്പുകൾ ഉണ്ടാക്കി നടത്തിക്കൊണ്ടിരിക്കുന്ന പ്രചരണങ്ങൾക്ക് ഞാനുമായി യാതൊരു ബന്ധവുമില്ലെന്ന് ഞാൻ നേരത്തെ തന്നെ വ്യക്തമാക്കിയിരുന്നതാണ്. എന്റെ അറിവോ സമ്മതമോ ഇല്ലാതെ എന്റെ ഫോട്ടോ അടക്കം ഉപയോഗിച്ച് പാർട്ടിക്ക് നിലക്കാത്ത പ്രചരണം നടത്തുന്നവർക്കെതിരെ നിയമനടപടി സ്വീകരിക്കേണ്ടിവരുമെന്ന് മുന്നറിയിപ്പ് നൽകുകയാണ്.'\nസിപിഎം കഞ്ഞിക്കുഴി ലോക്കൽ കമ്മിറ്റിയിൽ അച്ചടക്ക നടപടി


അതീവ ജാഗ്രത | Malappuram | Kerala | Deshabhimani | Monday Jun 29, 2020\nകൂടുതല് പേരെ പരിശോധിക്കും\nകോവിഡ് രോഗികളുടെ എണ്ണം കൂടുകയും സ്വകാര്യ ആശുപത്രി ജീവനക്കാർക്കുൾപ്പെടെ രോഗം സ്ഥിരീകരിക്കുകയുംചെയ്‌തതോടെ ജില്ല അതീവ ജാഗ്രതയിൽ. കോവിഡ് ബാധിത പ്രദേശങ്ങളിൽ നിയന്ത്രണങ്ങൾ കർശനമാക്കി. രോഗവ്യാപന സാധ്യത കണ്ടെത്താൻ കൂടുതൽ പേർക്ക് സ്രവ പരിശോധന നടത്തും. കലക്ടർ കെ ഗോപാലകൃഷ്ണന്റെ അധ്യക്ഷതയിൽ ചേർന്ന ജില്ലാതല കോവിഡ് പ്രതിരോധ സമിതി യോഗത്തിലാണ് തീരുമാനം.\n1500 പേർക്ക് പരിശോധന\nരോഗബാധ മുൻകൂട്ടി കണ്ടെത്താൻ ആദ്യഘട്ടത്തിൽ വിവിധ മേഖലകളിലുള്ള 1500 പേർക്ക് സ്രവ പരിശോധന നടത്തും. കോവിഡ് ബാധിതരുമായി പ്രൈമറി, സെക്കൻഡറി സമ്പർക്കമുണ്ടായ 14 ദിവസം നിരീക്ഷണം പൂർത്തിയാകാത്ത 500 പേരെയാണ് പരിശോധിക്കുക. ആശാവർക്കർമാർ, കോവിഡ് വളന്റിയർമാർ, പൊലീസ്, കച്ചവടക്കാർ, ജനപ്രതിനിധികൾ എന്നിവരുൾപ്പെടെ 500 പേരുടെയും സ്രവ പരിശോധന നടത്തും. 60 വയസ്സിനുമുകളിൽ പ്രായമുള്ള 250 പേരെയും സർക്കാർ-–-സ്വകാര്യ ആശുപത്രികളിലെ 250 ജീവനക്കാരെയും പരിശോധനക്ക് വിധേയരാക്കും. ആവശ്യമായ പരിശോധനാ കിറ്റുകൾ തിങ്കളാഴ്‌ച എത്തിക്കും.\n28 ദിവസം ക്വാറന്റൈൻ\nകോവിഡ് ബാധിതരുമായി സമ്പര്‍ക്കമുണ്ടായ മുഴുവനാളുകളെയും കണ്ടെത്തും. ഇതില് രോഗലക്ഷണമുള്ളവരെ സ്രവ പരിശോധനയ്ക്ക് നടത്തും. സമ്പര്‍ക്ക പട്ടികയിലെ രോഗലക്ഷണമില്ലാത്ത ആളുകള് 28 ദിവസം റൂം ക്വാറന്റൈനില് കഴിയണം.\nവ്യാജ പ്രചാരണങ്ങൾക്കെതിരെ കർശന നടപടി\nകോവിഡ് രോഗബാധ, ചികിത്സ എന്നിവയെക്കുറിച്ച് വ്യാജ പ്രചാരണം നടത്തുന്നവർക്കെതിരെ കർശന നടപടിയെടുക്കും. കോവിഡ് മാർഗ നിർദേശങ്ങൾ ലംഘിക്കുന്നവർക്കെതിരെ നടപടി സ്വീകരിക്കും. നിയന്ത്രണങ്ങൾ പാലിക്കുന്നുണ്ടെന്ന് ഉറപ്പുവരുത്താൻ താലൂക്ക്തല സ്‌ക്വാഡുകൾ ശക്തിപ്പെടുത്തും.\nകോവിഡ് രോഗ ലക്ഷണങ്ങളുള്ളവർ കൺട്രോൾ സെല്ലിനെ അറിയിക്കണം. സ്രവ പരിശോധനക്ക് വിധേയരായവർ വീടുകളിൽ നിരീക്ഷണത്തിൽ കഴിയണം. പരിശോധനാഫലം ലഭിക്കുന്നതുവരെ മറ്റുള്ളവരുമായി ഇടപഴകരുത്.\nകോവിഡ് സെൽ നമ്പർ: 0483- 2733251, 2733252, 2733253.\nക്വാറന്റൈൻ ലംഘനം കണ്ടെത്താൻ വാർഡുതല ജാഗ്രതാ സമിതികളും റാപ്പിഡ് റെസ്പോൺസ് ടീമും ജാഗ്രത പുലർത്തണം. ആരാധനാലയങ്ങളിലെയും ബന്ധുവീടുകളിലെയും സന്ദർശനം ഒഴിവാക്കണം.\nഎഡിഎം എൻ എം മെഹറലി, ജില്ലാ പൊലീസ് മേധാവി യു അബ്ദുൽ കരീം, ജില്ലാ മെഡിക്കൽ ഓഫീസർ കെ സക്കീന എന്നിവർ യോഗത്തിൽ പങ്കെടുത്തു.


ഇംപീച്ച്മെന്റ്: രാഷ്ട്രീയമായി തനിക്ക് നേട്ടമെന്ന് ട്രംപ് - Malayali Express\nവാഷിങ്ടൻ ഡിസി : അമേരിക്കൻ പ്രസിഡന്റ് ഡൊണൾഡ് ട്രംപിനെ ഇംപീച്ച് ചെയ്യുന്നതിന് ഹൗസ് ജുഡീഷ്യറി കമ്മിറ്റി ഡിസംബർ 13 വെള്ളിയാഴ്ച കൈകൊണ്ട ചരിത്രപരമായ തീരുമാനം രാഷ്ട്രത്തെ സംബന്ധിച്ചു ദുഃഖകരമായ ഒന്നാണെന്നും എന്നാൽ രാഷ്ട്രീയമായി തനിക്ക് നേട്ടമാണെന്ന് ട്രംപ് പ്രതികരിച്ചു. അടുത്ത പൊതുതിരഞ്ഞെടുപ്പിൽ അതു പ്രതിഫലിക്കുമെന്നും ട്രംപ് ആത്മവിശ്വാസം പ്രകടിപ്പിച്ചു.\nഡിസംബർ 12 വ്യാഴാഴ്ച ഉണ്ടാകുമെന്ന് പ്രതീക്ഷിച്ച വോട്ടെടുപ്പ് നാടകീയ രംഗങ്ങൾ സൃഷ്ടിച്ച് ജുഡീഷ്യറി കമ്മിറ്റി ചെയർമാൻ ജെറി നാഡ്‌ലർ വെള്ളിയാഴ്ചയിലേക്ക് മാറ്റിവയ്ക്കുകയായിരുന്നു. റിപ്പബ്ലിക്കൻ അംഗങ്ങൾ ട്രംപിന്റെ നിലപാടുകൾ ന്യായീകരിച്ചപ്പോൾ ഡമോക്രാറ്റിക് അംഗങ്ങൾ നിശിതമായി വിമർശിച്ചു.\nഡിസംബർ 13 വെള്ളിയാഴ്ച രാവിലെ 10 മണിക്ക് കമ്മിറ്റി ചേർന്ന ഉടനെ രണ്ടു പ്രമേയങ്ങളും വോട്ടിനിടുകയായിരുന്നു. തുടർന്നു നടന്ന വോട്ടെടുപ്പിൽ 23 അംഗങ്ങൾ പ്രമേയത്തെ അനുകൂലിച്ചും, 17 പേർ എതിർത്തും വോട്ടു ചെയ്തു. ജുഡീഷ്യറി കമ്മറ്റി പച്ചകൊടി കാണിച്ചതോടെ അടുത്ത ഊഴം യുഎസ് ഹൗസിന്റേതാണ്. ഡമോക്രാറ്റിന് ഭൂരിപക്ഷമുള്ള സഭ ഇംപീച്ച്മെന്റിന് അംഗീകാരം നൽകിയേക്കും. എന്നാൽ യുഎസ് സെനറ്റിൽ പാസാകണമെങ്കിൽ മൂന്നിൽ രണ്ടു ഭൂരിപക്ഷം ആവശ്യമാണ്. അതുകൊണ്ടു തന്നെ പ്രമേയം സെനറ്റിൽ പരാജയപ്പെടും.\nയുഎസ് ഹൗസ് അമേരിക്കയുടെ ചരിത്രത്തിൽ രണ്ടു പ്രസിഡന്റുമാരെയാണ് ഇംപീച്ച് ചെയ്തിട്ടുള്ളത്. ആൻഡ്രു ജോൺസൻ, ബിൽ ക്ലിന്റൻ. 1974ൽ റിച്ചാർഡ് നിക്സൻ വാട്ടർഗേറ്റ് വിവാദത്തിൽ ഇംപീച്ചുമെന്റ് നേരിടാതെ രാജിവയ്ക്കുകയായിരുന്നു.


Third wave of covid19 may not hit in india predicts experts | കൊവിഡ് മൂന്നാം തരംഗത്തെ പേടിക്കേണ്ടതില്ല, ഉണ്ടാവാന് സാധ്യതയില്ല, വിദ്ഗധര് പറയുന്നത് ഇങ്ങനെ - Malayalam Oneindia\nകൊവിഡ് മൂന്നാം തരംഗത്തെ പേടിക്കേണ്ടതില്ല, ഉണ്ടാവാന് സാധ്യതയില്ല, വിദ്ഗധര് പറയുന്നത് ഇങ്ങനെ\nPublished: September72021, 23:26 [IST]\nദില്ലി: ഇന്ത്യ മൂന്നാം തരംഗത്തെ പേടിച്ച് ഇരിക്കുകയാണ്. കാരണം അത്രയ്ക്ക് ശക്തമായിരുന്നു രണ്ടാം തരംഗത്തില് ഉണ്ടായ കേസുകള് സെപ്റ്റംബറില് മൂന്നാം തരംഗം രാജ്യത്തെത്തുമെന്നായിരുന്നു പ്രവചനം. എന്നാല് രണ്ടാം തരംഗത്തിന്റെ അത്ര ഭയപ്പെടേണ്ട സാഹചര്യം ഉണ്ടാവില്ലെന്നാണ് ആരോഗ്യ വിദഗ്ധര് നേരത്തെ പറഞ്ഞിരുന്നത്. എന്നാല് മൂന്നാം തരംഗത്തെ രാജ്യം ഭയപ്പെടേണ്ടെന്നാണ് വിദഗ്ധര് ഇപ്പോള് പറയുന്നത്. ഇന്ത്യയില് മൂന്നാം തരംഗം ആഞ്ഞടിക്കാനുള്ള സാധ്യതയില്ലെന്നാണ് റിപ്പോര്‍ട്ട്. വളരെ നേര്‍ത്ത സാധ്യത മാത്രമാണ് ഇപ്പോഴുള്ളതെന്ന് ആരോഗ്യ വിദഗ്ധര് പറയുന്നു. ഡെല്‍റ്റ കേസുകള് ഇന്ത്യയില് വര്‍ധിച്ച് വരുന്ന സാഹചര്യത്തില് ആശങ്കപ്പെടേണ്ടതുണ്ടെന്ന് നേരത്തെ കേന്ദ്ര ആരോഗ്യ മന്ത്രാലയവും പറഞ്ഞിരുന്നു.\nതരംഗമുണ്ടായാല് തീര്‍ച്ചയായും കേസുകള് വര്‍ധിക്കും. പക്ഷേ ഇന്ത്യയിലെ ആദ്യ രണ്ട് തരംഗവും വന് തോതിലാണഅ കേസുകളുടെ എണ്ണം വര്‍ധിപ്പിച്ചത്. പുതിയ വകഭേദം പ്രതീക്ഷിച്ചതിലും അപ്പുറത്തേക്കുള്ള വ്യാപനത്തിന് കാരണമായാല് മാത്രമേ മൂന്നാം തരംഗത്തിന് സാധ്യതയുള്ളൂ. ഇന്ത്യയില് വലിയ തോതിലുള്ള രോഗലക്ഷണങ്ങള് പ്രകടമല്ലാത്ത രോഗികള് ധാരാളമുണ്ടെന്ന് കാണ്‍പൂര് ഐഐടിയിലെ പ്രൊഫസര് മനീന്ദ്ര അഗര്‍വാള് പറഞ്ഞു. രോഗവ്യാപനം ഇന്ത്യയില് ബഹുഭൂരിപക്ഷം പേരിലേക്കും എത്തിയിട്ടുണ്ട്. അതുകൊണ്ട് വ്യാപകമായ കേസുകള് ഇനിയും ഉണ്ടാവില്ല. മൂന്നാം തരംഗത്തിന് അതുകൊണ്ട് സാധ്യത കുറവാണെന്നും അഗര്‍വാള് പറഞ്ഞു.\nഇന്ത്യക്ക് ഇത് ആശ്വാസ വാക്ക് കൂടിയാണ്. മുമ്പ് രണ്ട് തവണയും തരംഗങ്ങള് വന്നപ്പോള് അത് എങ്ങനെയാണ് ഇന്ത്യയെ ബാധിച്ചിരുന്നതെന്നും അതിന്റെ വ്യാപനം എങ്ങനെയായിരുന്നു എന്നതുമാണ് പരിശോധിക്കുന്നത്. അതേസമയം കൂടുതല് രോഗ ലക്ഷണങ്ങള് കാണിക്കാത്ത രോഗികള് വൈകാതെ തന്നെ കൊവിഡ് പട്ടികയിലേക്ക് വരും. അതിലൂടെ എത്രത്തോളം വൈറസിന്റെ വ്യാപനം ഇന്ത്യയില് നടന്നിട്ടുണ്ടെന്ന് വ്യക്തമാക്കാം. കൂടുതല് പേര്‍ക്ക് രോഗം വന്ന് പോയിരിക്കാനാണ് സാധ്യത. മൂന്നാം തരംഗത്തിനുള്ള സാധ്യത കുറയ്ക്കുന്നത് ഈ കാരണം. അതേസമയം കേരളത്തിലെ കേസുകള് ഇനിയും കൂടുമെന്നാണ് മനീന്ദ്ര അഗര്‍വാള് പറയുന്നത്.\nഇന്ത്യയിലെ മറ്റ് സംസ്ഥാനങ്ങളെ അപേക്ഷിച്ച് കൊവിഡ് കേസുകള് കേരളത്തില് വളരെ കുറവാണ്. അതുകൊണ്ട് തന്നെ രണ്ടാം തരംഗത്തിന്റെ തീവ്രത നേരത്തെ അത്രത്തോളമില്ലായിരുന്നു. എന്നാല് എല്ലായിടത്തും കുറഞ്ഞപ്പോഴാണ് കേരളത്തിലേക്ക് ശരിക്കും പറഞ്ഞാല് രണ്ടാം തരംഗം വരുന്നത്. വൈറസ് ബാധിക്കാത്ത നിരവധി പേര് ഉള്ളത് കൊണ്ടാണ് രോഗവ്യാപനം വര്‍ധിക്കുന്നത്. കേരളത്തില് പല നിയന്ത്രണങ്ങളിലും ഇളവ് കൊണ്ടുവന്നതും മറ്റൊരു കാരണമായി. ഈദിനും ഓണത്തിനുമെല്ലാം നിയന്ത്രണങ്ങളില് ഇളവ് കൊണ്ടുവന്നിരുന്നു. വലിയ തോതില് ജനങ്ങള് വിപണിയിലേക്ക് ഇറങ്ങുന്നതിനും ഇത് കാരണമായി അതാണ് രണ്ടാം തരംഗം കേരളത്തില് ശക്തമായി ഇപ്പോഴെത്താന് കാരണം .\nഇന്ത്യയിലെ ടെസ്റ്റ് പോസിറ്റിവിറ്റി അഥവാ ടിപിആര് പരിശോധന എത്ര പേര്‍ക്ക് രോഗം വന്നു എന്നത് കണ്ടെത്താനുള്ള സാധ്യതയാണ്. എത്രത്തോളം വ്യാപനമുണ്ടായെന്നാണ് ഇത് പരിശോധനിച്ചാല് അറിയാന് സാധിക്കാം. ഏപ്രില്-മെയ് മാസങ്ങളില് 20 ശതമാനത്തിന് മുകളിലാണ് ടിപിആര് കുതിച്ചത്. എന്നാല് പിന്നീട് ഇത് കുറഞ്ഞു. 2.5 ശതമാനത്തിലേക്ക് എത്തുകയും ചെയ്തു. അഞ്ച് ശതമാനത്തില് താഴെ ടിപിആര് തുടരുകയാണെങ്കില് വ്യാപനത്തിന്റെ തോത് വളരെ മെല്ലെയാണെന്ന് ഉറപ്പിക്കാം. ഇത് ലോകാരോഗ്യ സംഘടനയുടെ മാര്‍നിര്‍ദേശങ്ങള് പ്രകാരമുള്ളതാണ്. രണ്ടാഴ്ച്ചയായി രണ്ടര ശതമാനം തന്നെയാണ് ഇന്ത്യയിലെ ടിപിആര്. രണ്ടാം തരംഗത്തിന് മുമ്പുള്ള അവസ്ഥയിലേക്ക് ഇന്ത്യയിലെ മരണനിരക്ക് എത്തിയിരിക്കുകയാണ്.\nഒരു ശതമാനത്തില് താഴെയാണ് ഇന്ത്യയിലെ ഇപ്പോഴത്തെ മരണനിരക്ക്. ഒരാഴ്ച്ചത്തെ കേസുകളുടെയും മരണത്തിന്റെയും നിരക്കുകള് പരിശോധിക്കുമ്പോള് തീര്‍ത്തും കുറവാണ് ഇന്ത്യയിലെ ഇപ്പോഴത്തെ കൊവിഡ് കണക്കുകള്. അതേസമയം ഇന്ത്യയിലെ വാക്‌സിനേഷന് അതിവേഗത്തില് മുന്നോട്ട് പോകുന്നത് ഗുണകരമാണ്. ജനിതകമാറ്റമുള്ള വൈറസ് വന്നാലും വാക്‌സിനേഷന് കുറെയൊക്കെ ഗുണം ചെയ്യുമെന്നാണ് വിലയിരുത്തല്. വാക്‌സിനേഷന് ചെയ്തവരില് പ്രതിരോധ ശേഷി ഉണ്ടെന്ന് തന്നെയാണ് കണ്ടെത്തല്. ഇതുവരെ 70 കോടി ഡോസുകളാണ് ഇന്ത്യ നല്‍കി കഴിഞ്ഞത്. ജനസംഖ്യയുടെ 56 ശതമാനത്തിനും ഒരു ഡോസെങ്കിലും നല്‍കി കഴിഞ്ഞുവെന്നാണ് കേന്ദ്ര സര്‍ക്കാര് വെളിപ്പെടുത്തിയത്.\nthird wave of covid19 may not hit in india predicts experts\nStory first published: Tuesday, September 7, 2021, 23:26 [IST]